അവരെ വളരാനനുവദിച്ചാല് മതി\n1436 സഫര് 26\n2014 ഡിസംബര് 19\nപുസ്തകം 71 ലക്കം 28\nറസിയ ചാലക്കല് /വീടകം\nഒരു കലാകാരന്റെ കരവിരുതോടെ ആസ്വദിച്ചു ചെയ്തിരുന്ന, സ്വാഭാവികമായി സംഭവിച്ചുപോന്നിരുന്നതാണ് പഴയകാലത്ത് രക്ഷാകര്‍തൃത്വം\nജസ്റ്റിസ് വി.ആര് കൃഷ്ണയ്യര്\nതുര്‍ക്കി പണ്ഡിതന്മാരുടെ സന്ദര്‍ശനം\nവെന്തുണങ്ങുന്നു നമ്മുടെ വീട്\nവീടകങ്ങളിലെ എഴുത്തും വായനയും\nഅറബ് വസന്തം അവസാനിക്കുന്നില്ല\nപണ്ഡിതര് ദൗത്യം മറക്കുമ്പോഴാണ്\nസീരിയല് കൊണ്ട് മലിനമാകുന്നു\nഒരു കലാകാരന്റെ കരവിരുതോടെ ആസ്വദിച്ചു ചെയ്തിരുന്ന, സ്വാഭാവികമായി സംഭവിച്ചുപോന്നിരുന്നതാണ് പഴയകാലത്ത് രക്ഷാകര്‍തൃത്വം (പാരന്റിംഗ്). മികച്ച വിദ്യാഭ്യാസവും മനശ്ശാസ്ത്രപരമായ സമീപനരീതികളും സ്വായത്തമാക്കിയ പുതിയകാലത്ത് പക്ഷേ, രക്ഷിതാക്കളെ ആത്മസംഘര്‍ഷത്തിലകപ്പെടുത്തുന്ന കര്‍മമായി അത് മാറുന്നു എന്നത് നമ്മെ ഏറെ അലോസരപ്പെടുത്തുന്നു.\nലോകത്തിലെ ഏറ്റവും അമൂല്യമായ സൃഷ്ടിയാണ് മനുഷ്യ ശിശു. ഒരു കുഞ്ഞിന്റെ ശാരീരിക-ബൗദ്ധിക-മാനസിക-വൈകാരിക വികാസത്തിനു വേണ്ട പിന്തുണയും പ്രചോദനവും നല്‍കി കൂടെ നില്‍ക്കേണ്ടവരാണ് രക്ഷിതാക്കള്. സ്വന്തം താല്‍പര്യത്തിനനുസരിച്ച് 'വളര്‍ത്തുകയല്ല', മക്കളെ അവരുടെ അഭിരുചിക്കനുസരിച്ച് 'വളരാന്' അനുവദിക്കലാണ് രക്ഷാകര്‍തൃത്വം.\nശാരീരിക ബൗദ്ധിക വളര്‍ച്ചക്കാവശ്യമായ ഭൗതിക സാഹചര്യങ്ങളൊരുക്കി പിതാവ് കൂടെ നില്‍ക്കുമ്പോള് മാനസിക വൈകാരിക വളര്‍ച്ചയെ തൊട്ടറിഞ്ഞ് ഉദ്ദീപിപ്പിക്കേണ്ടത് മാതാവാണ്. കരുണാവാരിധിയായ പ്രപഞ്ചനാഥന് ഒരു കുഞ്ഞിനെ വിശ്വസിച്ചേല്‍പിച്ചത് ഉമ്മയുടെ മടിത്തട്ടിനെയാണ്. തലമുറകളുടെ ശില്‍പിയായും യുഗങ്ങളുടെ മാതാവായും സ്ത്രീ അവരോധിക്കപ്പെടുന്നത്, ശ്രമകരവും ഉത്തരവാദിത്തപൂര്‍ണവുമായ ഒരു ദൗത്യത്തിന്റെ കാവലാളാവുക എന്ന അര്‍ഥത്തിലാണ്.\nഎന്നാല്, ഗര്‍ഭധാരണം, പ്രസവം, മുലയൂട്ടല്, ശിശുപരിപാലനം തുടങ്ങിയ ഭൗതിക പ്രക്രിയയിലൂടെ കടന്നുപോകുന്ന കേവല ശരീരപ്രധാനമായ കര്‍മമായിട്ടാണ് മാതൃത്വം പൊതുവെ ധരിക്കപ്പെടുന്നത്. ശാരീരിക ധര്‍മത്തോടൊപ്പം മനസ്സും വികാരവും പങ്കുവെച്ചുകൊണ്ടുള്ള അതിമഹത്തായ ഒരു ദൗത്യമാണതെന്ന ബോധ്യം സ്ത്രീകള്‍ക്കു പോലും ഉണ്ടോ എന്ന് സംശയമാണ്.\nഗര്‍ഭാശയത്തില് ജീവന് തുടിക്കുന്ന നിമിഷം മുതല് ഉമ്മയുടെയും കുഞ്ഞിന്റെയും ശാരീരികാരോഗ്യത്തിന് നാം കൊടുക്കുന്ന ശ്രദ്ധയും പരിഗണനയും പരിചരണവും അതിന്റെ പകുതി അളവിലെങ്കിലും ഇരു കൂട്ടരുടെയും മാനസിക-വൈകാരിക സന്തുലിതാവസ്ഥക്കു വേണ്ടി നല്‍കാറുണ്ടോ എന്ന ചോദ്യമാണ് പ്രസ്തുത സംശയത്തിന് നിദാനം.\nഗര്‍ഭകാലത്തും ജനന ശേഷവും ഉമ്മയുടെ ചൂടും ചൂരും മാത്രമല്ല, മാതൃചിത്തത്തിന്റെ സങ്കട-സന്താപ-സംഘര്‍ഷങ്ങളുടെ ഏറ്റക്കുറച്ചിലുകളും കുഞ്ഞിന്റെ മാനസിക വൈകാരിക തലങ്ങിലേക്ക് പ്രസരിക്കും. ശൈശവ-ബാല്യ-കൗമാര ഘട്ടങ്ങളില് കുട്ടികള് പ്രകടിപ്പിക്കുന്ന സ്വഭാവ വൈകല്യങ്ങളും വൈകൃതങ്ങളും കാണുമ്പോഴാണ് നാം ഇത് മനസ്സിലാക്കുന്നത്.\nഉമ്മയുടെ ചിന്തയും മനോനിലയും ശബ്ദവും സംസാരവും വരെ ഹൃദയമിടിപ്പിലൂടെ മനസ്സിലാക്കുന്ന ഗര്‍ഭസ്ഥശിശു, ജനനശേഷം സ്വഭാവ-സംസ്‌കാര പൈതൃകത്തിന്റെ ബാലപാഠങ്ങള് മുലപ്പാലിലൂടെ സ്വീകരിക്കുമ്പോള് അല്ലാഹു മഹിതമായി ചിട്ടപ്പെടുത്തിയ മടിത്തട്ട് ഒരു വ്യക്തിയെ കടഞ്ഞെടുക്കാന് തുടങ്ങുകയാണ്. ഒരു സമൂഹത്തിന്റെ നിര്‍മാണത്തിന് തറക്കല്ലിടുകയാണ്. ഒരു യുഗത്തിന്റെ ആവിഷ്‌കാരത്തിന് താരാട്ടു പാടുകയാണ്. ആ താരാട്ടിലുള്ളത് ഉമ്മയുടെ സമീപനങ്ങളും നിലപാടുകളുമാണ്. ഉമ്മയുടെ വിരല് തുമ്പിലുള്ളത് ദിശാബോധത്തിന്റെ ചൂണ്ടു പലകയാണ്. ആ ചുടു ചുംബനങ്ങളിലുള്ളത് ജീവിതാന്ത്യം വരെ അറ്റുപോകാത്ത ശുദ്ധവും ആത്മാര്‍ഥവുമായ വൈകാരിക ബന്ധത്തിന്റെ തീക്ഷ്ണതയാണ്.\nശൈശവ-ബാല്യ-കൗമാര-യൗവന ഘട്ടങ്ങളില് മാതാവിന്റെ സ്വാധീനവും ഇടപെടലുകളും അതിപ്രധാനം തന്നെയെന്ന് ചുരുക്കം. രക്ഷാകര്‍തൃത്വം അത്യന്തം ശ്രമകരവും സങ്കീര്‍ണവുമായ അധ്വാനമായി മാറിയ ഇക്കാലത്ത് കുഞ്ഞിന്റെ വളര്‍ച്ചയില് മാതാവിന്റെ പങ്കാളിത്തത്തെ സംബന്ധിച്ച് ചില പുനരാലോചനകള് അനിവാര്യമാകുന്നത് അതുകൊണ്ടാണ്.\nവെച്ചു വിളമ്പിയും വസ്ത്രമലക്കിയും ഭൗതിക സാഹചര്യങ്ങള് മെച്ചപ്പെടുത്തുന്നതോടൊപ്പം, കുഞ്ഞിന്റെ മാനസിക വൈകാരിക തലങ്ങളെ പിടിച്ചുലക്കുകയും പിടിച്ചു നിര്‍ത്തുകയും ചെയ്യാന് കഴിയുന്ന മാസ്മരിക ശക്തിയാണ് മാതൃത്വം എന്ന് ഉമ്മമാര് ആദ്യം മനസ്സിലാക്കുക. നമ്മുടെ സങ്കല്‍പത്തിന് അന്യവും അതീതവുമായ മേഖലകളിലൂടെ മക്കള് സഞ്ചരിക്കുമ്പോള് അവരുടെ ഗതിവിഗതികള് നിര്‍ണയിക്കാനും നിയന്ത്രിക്കാനുമാകാതെ തളര്‍ന്നുപോകുന്ന നാം സ്വന്തം കഴിവുകേടിനെ മറക്കാന് 'മാറിയ കാലം' എന്ന പഴിചാരലിന്റെ കുട പിടിക്കുന്നത് അത്ര നന്നല്ല.\nകാലത്തിന്റെ കോലം കെട്ടലായും മാറ്റത്തിന്റെ പ്രതിഫലനമായും പുതിയ തലമുറയെ എഴുതിത്തള്ളുന്നത് ഒരുതരം ഒളിച്ചോട്ടമാണ്. മാറ്റങ്ങളെ ഉള്‍ക്കൊള്ളാനും തദനുസൃതമായി യുക്തിപരവും ബുദ്ധിപരവുമായ സമീപനങ്ങള് രൂപപ്പെടുത്താനും കഴിയാത്ത ദൗര്‍ബല്യം കൂടി അതിനകത്തുണ്ട്.\nഏഴു വയസ്സുവരെ കൂടെ കളിക്കാനും 12 വയസ്സുവരെ കൂടെ പഠിക്കാനും കൗമാരത്തില് കൂടെയിരുന്ന് കൂട്ടുകൂടാനും കഴിയുന്ന മാതാവിന് ഒരുപാട് ജീവിത പാഠങ്ങള് കുട്ടിക്ക് പകര്‍ന്നു നല്‍കാന് കഴിയും. കൂട്ടും കളിയും പഠനവും ഉമ്മയുടെ സാന്നിധ്യം കൊണ്ട് ശക്തവും സാമീപ്യം കൊണ്ട് ഹൃദ്യവുമാകണം.\nതാരാട്ടു പാടിയുറക്കാനും കഥകള് പറഞ്ഞ് രസിപ്പിക്കാനും കൂടെയിരുന്ന് വിശേഷങ്ങള് പങ്കുവെക്കാനും സമയവും സൗകര്യവുമില്ലാത്ത രക്ഷാകര്‍തൃത്വത്തെ കണ്ടുമടുത്ത നമ്മുടെ മക്കള് അനുഭവിക്കുന്ന അരക്ഷിതാവസ്ഥയും വൈകാരിക ശൂന്യതയും ആരുണ്ടാക്കിയതാണ്? ആരാണിവിടെ മാറിയത്? രക്ഷിതാക്കളോ, മക്കളോ? അതോ ഒന്നുമറിയാത്ത കാലമോ?\nഉപ്പയുടെ മുഖം കണ്ട് ഉറങ്ങാനും ഉമ്മയുടെ മുഖം കണ്ട് ഉണരാനുമുള്ള ഭാഗ്യം നമ്മുടെ ബാല്യത്തിനുണ്ടായിരുന്നു. തിരക്കുപിടിച്ച ലോകത്ത് അതിനേക്കാള് തിരക്കുകൂട്ടി ഓടുന്ന നാം സൃഷ്ടിച്ച ശൂന്യത നികത്താന് നമ്മുടെ മക്കള് സ്‌നേഹഭാഷണത്തിനും നേരമ്പോക്കിനുമായി ഫേസ്ബുക്കിലും വാട്‌സ് ആപിലും ചേക്കേറുമ്പോള് അത് കാലത്തിന്റെ കോലം കെട്ടലായി നാം വിധിയെഴുതുന്നു. മാറിയ ജീവിതശൈലിയുടെ അനിവാര്യതയായി തിരക്കിനെ കാണാമെങ്കിലും മൊബൈലും ബൈക്കും ആവശ്യപ്പെട്ട് ആത്മഹത്യാ ഭീഷണി മുഴക്കുന്ന പതിനഞ്ചുകാരന്റെ മുന്നില് പൊട്ടിത്തെറിക്കുമ്പോള്, ഒഴിവുസമയമുണ്ടാക്കി കൂടെയിരിക്കാനും വൈകുന്നേരങ്ങളില് കൂടെ നടക്കാനും സമയം കണ്ടെത്താന് കഴിയാതെ പോയ പിതാവിന്റെ ഗതികേട് കൂടിയാണതെന്ന് തിരിച്ചറിയാന് കഴിയാതെ പോകുന്നു. മിസ്ഡ് കോളിലും മെസേജിലും കാമുകനെ തേടുന്ന മകളുടെ നേരെ ആക്രോശിച്ചുകൊണ്ട് പാഞ്ഞടുക്കുമ്പോള് അവള്‍ക്ക് മനസ്സ് തുറക്കാന് ഒരു നേരമെങ്കിലും ഇരുന്നു കൊടുക്കാത്ത ഉമ്മയാണ് താനെന്ന സത്യം ഓര്‍ക്കേണ്ടതുണ്ട്.\nകാലത്തിനും കുട്ടികള്‍ക്കും സംഭവിച്ച മാറ്റത്തെക്കുറിച്ച് പരിതപിക്കുമ്പോള് നമുക്ക് സംഭവിച്ച മാറ്റം നാം അറിയാതെ പോകുന്നു. മാറിയ രക്ഷാകര്‍തൃത്വത്തിന്റെ ബാക്കിപത്രം കൂടിയാണ് മാറിയ തലമുറ എന്നു സാരം.\nചെറുപ്രായത്തില് തന്നെ ധാരാളം വിവരങ്ങള് സ്വായത്തമാക്കുന്ന പുതുതലമുറക്ക് മുന്നില് രക്ഷിതാക്കള് വിശേഷിച്ചും ഉമ്മമാര് അജ്ഞരോ അറിവ് കുറഞ്ഞവരോ ആയി മാറുന്നത് അത്യന്തം ഖേദകരമാണ്. സ്മാര്‍ട്ട് ഫോണും ലാപ്‌ടോപ്പും സ്വന്തമായി വേണമെന്ന് നിര്‍ബന്ധം പിടിക്കുമ്പോഴും അവയുടെ ഉപയോഗത്തിന് പത്ത് വയസ്സുകാരനായ മകന്റെ സഹായം അനിവാര്യമായി വരുന്ന തരത്തില് മക്കളുടെ മുന്നില് വിഡ്ഢിവേഷം കെട്ടിയാടുന്ന ഉമ്മമാരെയോര്‍ത്ത് പരിതപിക്കുക.\nഹൈടെക് യുഗത്തിലാണ് നമ്മുടെ മക്കള് ജനിച്ചുവീഴുന്നത്. അവരുടെ കളിപ്പാട്ടം മൊബൈലും ലാപ്‌ടോപ്പുമാണ്. അവര് കേള്‍ക്കുന്ന താരാട്ട് റിംഗ് ടോണുകള് ആണ്. അവര് പിച്ചവെക്കുന്നത് കമ്പ്യൂട്ടര് യുഗത്തിലാണ്. അവര് മത്സരിക്കുന്നത് റിയാലിറ്റി ഷോകളിലാണ്. പച്ചയായ ജീവിതാനുഭവങ്ങളെയല്ല അവര് കാണുന്നത്, 'മലയാളി ഹൗസി'ലെ 'വെറുതെ അല്ല ഭാര്യ'മാരെയാണ്. അവരുടെ കൂട്ടുകാര് 'കുട്ടിപ്പട്ടാള'ങ്ങളാണ്. അവരുടെ ഫാന്‍സ് അസോസിയേഷന് 'ഡിഫോര് ഡാന്‍സ്' ആണ്. അവര് കാണുന്ന അമ്മമാര് 'രാരി രാരീരം' പാടി മത്സരിക്കുകയാണ്.\nകച്ചവടവത്കൃത ലോകത്ത് സാംസ്‌കാരിക അധിനിവേശത്തിന്റെ ഈ പുതിയ കാലത്ത് മക്കള്‍ക്ക് ദിശാബോധം നല്‍കുക എന്നത് ഗൃഹപരിപാലനം മാത്രം ആജീവനാന്ത ചുമതലയായി ഏറ്റെടുത്ത ഉമ്മമാരെ സംബന്ധിച്ചേടത്തോളം ശ്രമകരം തന്നെയാണ്. ദൃശ്യ- ശ്രാവ്യ മാധ്യമങ്ങളും ശാസ്ത്ര സാങ്കേതിക സൗകര്യങ്ങളുമില്ലാത്ത ലോകത്തേക്ക് കുട്ടിയെ കൂട്ടിക്കൊണ്ടുപോവുക സാധ്യമല്ലെന്ന് നമുക്കറിയാം. നാം വളര്‍ന്ന രീതിയില് അവരെ വളര്‍ത്തുക എന്നത് പ്രായോഗികവും ബുദ്ധിപരവുമല്ല. കുട്ടികള്‍ക്ക് വളരാനും വികസിക്കാനും വേണ്ട സാഹചര്യം ഒരുക്കുന്നവരാണ് നാം. എന്നാല് പുതിയ സാഹചര്യത്തില് വളര്‍ന്നു വികസിക്കാന് പാകത്തില് കുട്ടികളെ ഒരുക്കുകയാണ് യഥാര്‍ഥത്തില് വേണ്ടത്. കാലത്തെ പഠിക്കുക; കാലത്തിനൊപ്പം സഞ്ചരിക്കുക- ഉമ്മമാര് ഒന്നാമതായി വേണ്ടത് അതാണ്. മക്കളുടെ മുന്നില് തോല്‍ക്കാതിരിക്കാന് ആവശ്യമായ കമ്പ്യൂട്ടര്, ഇന്റര്‍നെറ്റ് പരിജ്ഞാനം നേടിയെടുക്കുക. അവരുടെ വഴിയിലെ കല്ലും മുള്ളും മാറ്റി മാര്‍ഗം സുഗമമാക്കാനാവശ്യമായ ലോക വിവരവും യുക്തിബോധവും ആര്‍ജിച്ചെടുക്കുക. ആര്‍ഭാടങ്ങളുടെയും ചടങ്ങ്- മാമൂലുകളുടെയും ലോകത്ത് നിന്ന് പുറത്ത് കടക്കുക. നമ്മുടെ അജ്ഞത കുട്ടിയും ദുരുപയോഗം ചെയ്യാതിരിക്കാന് കാലത്തിനൊത്ത് ഉയര്‍ന്നു ചിന്തിക്കാനും പ്രവര്‍ത്തിക്കാനുമുള്ള പ്രാപ്തി നേടുക.\nഏഴാം ക്ലാസ്സില് പഠിക്കുന്ന മകന് വാശിപിടിച്ചപ്പോള് ഉപ്പ ഗള്‍ഫില് നിന്നൊരു ലാപ് ടോപ്പ് കൊടുത്തയച്ചു. അതിന്റെ കസ്റ്റോഡിയനായതും പാസ്‌വേര്‍ഡ് തീരുമാനിച്ചതും എട്ടാം ക്ലാസ് വിദ്യാഭ്യാസം മാത്രമുള്ള ഉമ്മ. മകനെ അറിയാനും നയിക്കാനുമുള്ള കഴിവ് നേടാനായി അവര് കമ്പ്യൂട്ടര് പഠനവും ആരംഭിച്ചു. ഇതൊരു അനുഭവമാണ്. സ്‌കൂള് ഓഫീസില് വിളിച്ചുവരുത്തി അവരെ അഭിനന്ദിക്കുകയുണ്ടായി. വളരെ വിരളമായി മാത്രം കാണുന്ന ഇത്തരം മാതാക്കളുടെ കൂട്ടത്തില് അഭിമാനത്തോടെ ഓര്‍ക്കാവുന്ന ഒരു മാതാവായി അവര്.\nനമ്മുടെ ചെറുപ്പകാലം അനുസരണത്തിന്റേതായിരുന്നു. രക്ഷിതാക്കള് കല്‍പിക്കും, മക്കള് അനുസരിക്കും. ഇന്ന് ചിത്രം മാറി. ചിലപ്പോഴെങ്കിലും മക്കള് പറയുന്നത് നാം അനുസരിക്കേണ്ടതായിവരുന്നു. കുട്ടികള് നമ്മെക്കാള് വേഗത്തില് വിവരങ്ങള് ആര്‍ജിക്കുന്നു എന്നതാണതിന്റെ ഒരു കാരണം. സ്വന്തമായ അഭിപ്രായങ്ങളും വീക്ഷണവും നിലപാടുകളുമുണ്ട് പുതിയ തലമുറക്ക്. അവരുടെ ഈ പ്രായത്തില് നമുക്കില്ലാതിരുന്ന തിരിച്ചറിവുകളുണ്ട്. സ്വതന്ത്ര വ്യക്തികളാണവര്. നമ്മുടെ വിദ്യാഭ്യാസവും വിവാഹവും തീരുമാനിച്ചത് രക്ഷിതാക്കളായിരുന്നു. എന്നാല്, നമ്മുടെ മക്കള്‍ക്ക് അവരുടെ വിദ്യാഭ്യാസ-വിവാഹ വിഷയങ്ങളില് സ്വന്തവും സ്വതന്ത്രവുമായ അഭിപ്രായങ്ങളുണ്ട്. അതിനാല് അവരെ സ്വതന്ത്ര വ്യക്തികളായി അംഗീകരിച്ചുകൊണ്ടും മാനിച്ചുകൊണ്ടും കൂട്ടായ ചര്‍ച്ചയിലൂടെ തീരുമാനങ്ങളെടുക്കുക, തിരുത്തലുകള് വരുത്തുക എന്നതാണ് പ്രായോഗികം.\nഒരു മണിക്കൂറെങ്കിലും കുട്ടിയുടെ കൂടെയിരിക്കാന്-കൗമാരത്തില് വിശേഷിച്ചും- നമുക്ക് സാധിക്കുന്നില്ല എന്നതാണ് നമ്മുടെ മക്കള് അനുഭവിക്കുന്ന ഏറ്റവും പുതിയ ദാരിദ്ര്യവും ശൂന്യതയും. അവര്‍ക്ക് ഒരുപാട് കാര്യങ്ങള് അറിയാനും പറയാനുമുണ്ട്; പ്രത്യേകിച്ച് അവര് കാണുന്ന ലോകത്തെക്കുറിച്ച്. 'സമരമുഖത്തെ ചുംബനം' കാണുന്നവരാണവര്. മാറിമറിയുന്ന മദ്യനയത്തില് ആടിയുലയുന്ന സമൂഹത്തെ വീക്ഷിക്കുന്നവരാണവര്. അനുകരണ ഭ്രമത്തിന്റെ ഭ്രാന്തമായ ആവേശത്തില് വേഷവും ഫാഷനും രൂപപ്പെടുത്തുന്ന ലോകത്തെ ദര്‍ശിക്കുന്നവരാണവര്. നമ്മുടെ ബാല്യകാലത്തിന് ഇത്തരം കാഴ്ചകളുടെ വിശേഷങ്ങളൊന്നും തന്നെ പറയാനില്ലെന്നോര്‍ക്കുമ്പോള് പൊട്ടിത്തെറിച്ചും രക്തം തിളപ്പിച്ചും മക്കളുടെ മുമ്പില് ഉറഞ്ഞുതുള്ളുന്നതിനു പകരം മനസ്സ് തണുപ്പിച്ചും വികാരത്തെ ശമിപ്പിച്ചും അവരോടൊപ്പം ഇരിക്കുക; നമുക്കും അവര്‍ക്കും മനസ്സ് തുറക്കാന്. അവിടെ വീക്ഷണങ്ങളും നിലപാടുകളും പങ്കുവെക്കുക. ആകാശത്തിനു താഴെയുള്ള ഏത് വിഷയവും ചര്‍ച്ചക്ക് എടുക്കുക. സ്‌നേഹത്തോടെ, സഹിഷ്ണുതയോടെ തിരുത്തലുകള് വരുത്തുക. പ്രവിശാലമായ ഈ ലോകത്തിന്റെ ചലനങ്ങളെക്കുറിച്ചുള്ള തിരിച്ചറിവ് നമുക്കുണ്ടാകണം എന്നു മാത്രം.\nസ്‌നേഹത്തിനു വേണ്ടി ദാഹിക്കുന്നവരാണ് നമ്മുടെ മക്കള്. മൊബൈലും ബൈക്കും വാങ്ങിക്കൊടുത്ത് അവരെ സ്‌നേഹിക്കാന് ശ്രമിക്കുന്നു ചിലര്. ചേര്‍ത്തുപിടിക്കാനും തലോടാനും ചുംബനം നല്‍കി യാത്രയയക്കാനും കഴിയുന്ന ഉമ്മമാരാണ് മക്കളുടെ ശക്തിയും ആവേശവും എന്ന് നാം തിരിച്ചറിയുക. മക്കളാണ് നമ്മുടെ സമ്പാദ്യവും അലങ്കാരവും. അവര്‍ക്ക് പത്തരമാറ്റ് സൗന്ദര്യം നല്‍കാന് മാതൃസ്‌നേഹത്തിനേ കഴിയൂ. നാം അനുഭവിച്ചത് സുഖകരവും സുരക്ഷിതവും സംഘര്‍ഷരഹിതവുമായ ബാല്യമായിരുന്നു. പാടത്തും പറമ്പിലും മാവിന് ചുവട്ടിലും ആണ്-പെണ് ഭേദമന്യേ ഒത്തുകൂടി കളിച്ചുല്ലസിച്ചിരുന്ന സുന്ദര ബാല്യം. പ്രസ്തുത മാനസികോല്ലാസം ഇന്നത്തെ കുട്ടികള്‍ക്ക് അന്യമാണ്. സംഘര്‍ഷങ്ങളുടെ ലോകത്താണവര് ജീവിക്കുന്നത്. മൂന്നര വയസ്സില് തന്നെ ഭാരമുള്ള പഠനം ചുമലിലേറ്റുന്നു. പിന്നീടങ്ങോട്ട് രക്ഷിതാക്കളും സഹപാഠികളും സമൂഹവും അവര്‍ക്ക് കൊടുക്കുന്ന സംഘര്‍ഷങ്ങള് നിരവധിയാണ്. മാത്സര്യത്തിന്റെ സംഘര്‍ഷങ്ങള്. മാറ്റുരക്കലിന്റെ വീര്‍പ്പുമുട്ടലുകള്, ആ ഇളം മനസ്സുകളില് സ്‌നേഹത്തിന്റെ മഞ്ഞുമഴ പെയ്യിക്കാന് ഉമ്മമാര്‍ക്കാണ് കഴിയുക. പൊക്കിള്‍ക്കൊടിയില് തുടങ്ങിയ ആ സ്‌നേഹബന്ധം വലയം ഭേദിച്ച് പുറത്തുപോകാനാവാത്ത വിധം ഭദ്രവും ശക്തവുമാക്കി നിലനിര്‍ത്താന് പ്രാപ്തയായിരിക്കണം ഉമ്മ. അനുസരിപ്പിച്ചുകൊണ്ടല്ല; അനുനയിപ്പിച്ചുകൊണ്ടാണത് സാധ്യമാക്കേണ്ടത്.\nബുദ്ധിയും യുക്തിയും നയവും അനിവാര്യമായ ഒരു ദൗത്യമാണ് മാതൃത്വം എന്നു സാരം. അതിന് ഒന്നാമതായി വേണ്ടത് ഗൃഹപരിപാലനത്തെ ക്രമീകരിച്ചുകൊണ്ട് ഒഴിവു സമയം കണ്ടെത്തുക എന്നതാണ്.\nമാതാവ് സുഹൃത്തല്ല; എന്നാല് മക്കളോട് സൗഹൃദത്തോടെ (ഫ്രന്റ്‌ലി) ഇടപെടുന്നവര് ആകണം. ഉമ്മയുടെ ശക്തിയും ആവേശവുമാണ് മക്കളെ നയിക്കേണ്ടത്. 'എന്റെ ഉമ്മ എപ്പോഴും എന്നോടൊപ്പം നില്‍ക്കു'മെന്ന ഉറച്ച വിശ്വാസം മക്കളില് സൃഷ്ടിക്കുക. എങ്കില് ഏത് തെറ്റും ഉമ്മയുടെ മുന്നില് ഏറ്റുപറയാനുള്ള സത്യസന്ധതയും ആത്മാര്‍ഥതയും അവരിലുണ്ടാകും. സ്‌നേഹ ബുദ്ധ്യാ ഉമ്മ അത് തിരുത്തുമെന്ന പ്രതീക്ഷയും അവര്‍ക്കുണ്ടാകും. ഒരിക്കല് പോലും അവരെ സംശയിക്കേണ്ടിവരില്ല; അവരെയോര്‍ത്ത് ഉറക്കം നഷ്ടപ്പെടുകയില്ല.\nചുരുക്കത്തില്, കൂടെ കളിക്കാനും കൂടെ പഠിക്കാനും കൂട്ടുകാരെ പോലെയാകാനും കഴിയുന്ന മാതൃത്വമാണ് മക്കളുടെ ഭാഗ്യം. അതിലൂടെ അവര് ഉമ്മയെ അറിയുന്നു. ഉപ്പയെ മനസ്സിലാക്കുന്നു. ലോകത്തെ പഠിക്കുന്നു. ലോക സ്രഷ്ടാവിനെ മനസ്സിലാക്കുന്നു. സ്വന്തത്തെ അറിയുന്നു. എല്ലാറ്റിലുമപരി സ്വന്തം ജീവിത ലക്ഷ്യം തിരിച്ചറിയുന്നു.


സി.ബി.ഐ അന്വേഷണത്തിന് തടയിടാന് സര്‍ക്കാര് തീരുമാനം, പൊതുസമ്മതപത്രം പിന്‍വലിക്കും; ഇനി മുതല് സി.ബി.ഐക്ക് കേസെടുക്കാന് സംസ്ഥാന സര്‍ക്കാരിന്റെ അനുമതി വേണം – Utharadesam\nസി.ബി.ഐ അന്വേഷണത്തിന് തടയിടാന് സര്‍ക്കാര് തീരുമാനം, പൊതുസമ്മതപത്രം പിന്‍വലിക്കും; ഇനി മുതല് സി.ബി.ഐക്ക് കേസെടുക്കാന് സംസ്ഥാന സര്‍ക്കാരിന്റെ അനുമതി വേണം\nതിരുവനന്തപുരം: ലൈഫ് മിഷനുമായി ബന്ധപ്പെട്ട ക്രമക്കേടുസംബന്ധിച്ച് സി.ബി.ഐ അന്വേഷണം ആരംഭിച്ചതോടെ കടുത്ത നടപടികളുമായി കേരളസര്‍ക്കാര് രംഗത്ത്. സി.ബി.ഐ അന്വേഷണത്തിനുള്ള പൊതുസമ്മതപത്രം പിന്‍വലിക്കാന് സംസ്ഥാന മന്ത്രിസഭാ യോഗം തീരുമാനിച്ചു. ഇതോടെ ഇനി മുതല് സി.ബി.ഐക്ക് കേസെടുക്കാന് സംസ്ഥാന സര്‍ക്കാരിന്റെ അനുമതി ആവശ്യമാണ്.\nകോടതിയുടെ നിര്‍ദേശപ്രകാരം കേസുകള് എടുക്കണമെങ്കിലോ ക്രിമിനല് കേസുകള് വരുമ്പോഴോ ഇത് ബാധകമാവില്ല. നിലവിലെ കേസുകളെ ഇത് ബാധിക്കില്ല. ഔദ്യോഗിക പ്രഖ്യാപനം ഉടനെയുണ്ടാകുമെന്നാണ് വിവരം.\nസി.ബി.ഐയെ കേരളത്തില് വിലക്കണമെന്ന് സി.പി.എം പോളിറ്റ് ബ്യൂറോ നേരത്തെ സംസ്ഥാന സര്‍ക്കാരിനോട് ആവശ്യപ്പെട്ടിരുന്നു. ഇതിന് പിന്നാലെയാണ് സമ്മതപത്രം പിന്‍വലിക്കാന് സംസ്ഥാന സര്‍ക്കാര് തീരുമാനിച്ചിരിക്കുന്നത്. സര്‍ക്കാരിനെതിരായ സി.ബി.ഐ അന്വേഷണം രാഷ്ട്രീയപ്രേരിതമാണെന്നാണ് സി.പി.എം ആരോപിക്കുന്നത്.\nവയനാട്ടിലെ വെടിവെപ്പ്: ജുഡീഷ്യല് അന്വേഷണം വേണമെന്ന് ചെന്നിത്തല\nയുവതിയുടെ ആത്മഹത്യ: പഞ്ചായത്തംഗമായ ഭര്‍ത്താവ് അറസ്റ്റില്\nഭക്ഷണം ഒരുക്കുന്നതിനിടെ വീട്ടമ്മ കുഴഞ്ഞുവീണുമരിച്ചു\nവാളയാര് പീഡനക്കേസിലെ പ്രതി തൂങ്ങിമരിച്ച നിലയില്\nകെ.എം.സി.സി ഇംപാക്ട് @ 2020 സൂം ക്ലൗഡ് ഓണ്‍ലൈന് ലീഡര്‍ഷിപ്പ് ക്യാമ്പ് സംഘടിപ്പിച്ചു


ബിജെപിക്കെതിരേ കെജരിവാള്: സുരക്ഷാ ഉദ്യോഗസ്ഥരെ ഉപയോഗിച്ചു കൊല്ലാന് ശ്രമം\nThu Jan 28 2021 14:33:26 GMT+0530 (India Standard Time)\nJSR18 May 2019 5:31 PM GMT\nന്യൂഡല്‍ഹി: ബിജെപിക്കെതിരേ ഗുരുതര ആരോപണവുമായി ഡല്‍ഹി മുഖ്യമന്ത്രി കെജരിവാള്. ഡല്‍ഹിയില് റോഡ് ഷോ നടത്തുന്നതിനിടെ ഒരാള് കെജരിവാളിനെ ആക്രമിച്ചിരുന്നു. സുരക്ഷാ ഉദ്യോഗസ്ഥരെ മറികടന്നാണ് അക്രമി കെജരിവാളിനെ ആക്രമിച്ചത്. ഇതിനു പിന്നാലെയാണ് പഞ്ചാബിലെ ഒരു ചാനലിനു നല്‍കിയ അഭിമുഖത്തില് ഡല്‍ഹി മുഖ്യമന്ത്രി ബിജെപിക്കെതിരേ ആരോപണമുന്നയിച്ചത്.\nസുരക്ഷാ ഉദ്യോഗസ്ഥരെ ഉപയോഗിച്ച് ഇന്ദിരാ ഗാന്ധിയെ കൊന്നതുപോലെ എന്നെയും കൊലപ്പെടുത്താനാണു ശ്രമം. നിരാശ ബാധിച്ച എഎപി പ്രവര്‍ത്തകനാണ് തന്നെ ആക്രമിച്ചതെന്നാണ് പോലിസ് വിശദീകരണം. എന്നാല് മോദിയോട് ബിജെപി പ്രവര്‍ത്തകനു ദേഷ്യമുണ്ടെങ്കില് മോദിയെ ആക്രമിക്കാന് സാധിക്കുമോ. പഞ്ചാബ് മുഖ്യമന്ത്രിയോട് കോണ്‍ഗ്രസ് പ്രവര്‍ത്തകനു ദേഷ്യമുണ്ടെങ്കില് അയാള്‍ക്ക് മുഖ്യമന്ത്രിയെ ആക്രമിക്കാന് സാധിക്കുമോ- കെജരിവാള് ചോദിച്ചു.\n2015ലും ഡല്‍ഹി പോലിസിനെതിരെ കെജരിവാള് വിമര്‍ശനമുന്നയിച്ചിരുന്നു. ഇതേതുടര്‍ന്ന് ഡല്‍ഹി പോലിസ് കെജരിവാവാളിനെതിരേ മാനനഷ്ടക്കേസും കൊടുത്തിരുന്നു. ഈ കേസില് കഴിഞ്ഞ വര്‍ഷമാണ് കെജരിവാള് കുറ്റവിമുക്തനായത്.\nഅതേസമയം കെജരിവാളിനെതിരേ ഡല്‍ഹി പോലിസ് മറുപടിയുമായി രംഗത്തെത്തി. എല്ലാ പാര്‍ട്ടികളിലെയും ഉന്നതര്‍ക്കു ഡല്‍ഹി പോലിസ് സുരക്ഷ നല്‍കുന്നുണ്ട്. ഡല്‍ഹി മുഖ്യമന്ത്രിയുടെ സുരക്ഷയ്ക്കായി നിയോഗിച്ചവരും ഉത്തരവാദിത്ത്വത്തോടെയാണ് ചുമതല നിര്‍വഹിക്കുന്നത്- പോലിസ് വക്താവ് പറഞ്ഞു.


കർഷക ബില്ലിനെതീരെ രാജ്യവ്യപക പ്രതികേഷേധം ഉത്തരേന്ത്യൻ സംസ്ഥാനങ്ങളായിൽ കർഷകർ ട്രെയിൻ തടയും - https://indiavisionmedia.com/wp-admin/options-general.php\nകോണ്‍ഗ്രസ്സിന്‍റെ രാജ്യവ്യാപക പ്രക്ഷോഭം ഇന്ന് പിസിസികളുടെ നേതൃത്വത്തില് നടക്കുന്ന വാർത്ത സമ്മേളങ്ങളോടെ ആരംഭിക്കും.\nഡൽഹി :കർഷക ബില്ലിനെതിരായ പ്രക്ഷോഭം കൂടുതല് ശക്തമാകുന്നു. കോണ്‍ഗ്രസിന്‍റെ രാജ്യവ്യാപക പ്രതിഷേധത്തിന് ഇന്ന് തുടക്കമാകും. ഉത്തരേന്ത്യൻ സംസ്ഥാനങ്ങളില് പ്രതിഷേധം തുടരുന്ന കർഷകര് ഇന്ന് മുതല് ട്രെയിന് തടയല് സമരത്തിലേക്ക് കടക്കും. കർഷകർ ഡല്‍ഹിയിലേക്ക് മാർച്ച് നടത്തുന്നതിനാല് അതിർത്തിയിൽ സുരക്ഷ ശക്തമാക്കിയിട്ടുണ്ട്.പാർലമെന്‍റിന്‍റെ വർഷകാല സമ്മേളനം അവസാനിച്ചതോടെ സംസ്ഥാനങ്ങളിലെ കർഷക പ്രതിഷേധങ്ങള് ശക്തമായിരിക്കുകയാണ്. കോണ്‍ഗ്രസ്സിന്‍റെ രാജ്യവ്യാപക പ്രക്ഷോഭം ഇന്ന് പിസിസികളുടെ നേതൃത്വത്തില് നടക്കുന്ന വാർത്ത സമ്മേളങ്ങളോടെ ആരംഭിക്കും. സർക്കാരിനെ തുറന്നുകാട്ടുകയും രാജ്യത്തെ സാഹചര്യം വിശദീകരിക്കുകയുമാണ് ലക്ഷ്യം. രാജ്ഭവൻ മാർച്ച്, കർഷക ദിനാചരണം, രാഷ്ട്രപതിക്ക് നിവേദനം നൽകൽ എന്നിവയും വരും ദിവസങ്ങളില് നിശ്ചയിച്ചിട്ടുണ്ട്.\nമഹാരാഷ്ട്ര അഗ്രികള്‍ച്ചർ ട്രെഡേഴ്സ് അടക്കം വിവിധ കർഷക സംഘടനകൾ ഇന്നു മുതൽ 26 വരെ പ്രതിഷേധത്തിന് ആഹ്വാനം ചെയ്തിട്ടുണ്ട്. ട്രെയിനുകള് തടയാനാണ് നീക്കം. നാളെ ദേശീയ കർഷക സംയുക്ത സംഘടന ഭാരത് ബന്ദിനും ആഹ്വാനം ചെയ്തിട്ടുണ്ട്. വിദ്യാർഥി സംഘടനകള് അടക്കം ബന്ദിന് പിന്തുണ പ്രഖ്യാപിച്ചു. രാജ്യം സാക്ഷിയാകുന്ന ഏറ്റവും വലിയ കർഷക പ്രക്ഷോഭമാകും നാളത്തേതെന്ന് നേതാക്കള് പ്രതികരിച്ചു.ഹരിയാനയിലെ അംബാലയിലും പഞ്ചാബിലെ അമൃത്സറിലും കർഷകർ വലിയ തോതില് സംഘടിച്ചിട്ടുണ്ട്. ഉത്തരേന്ത്യന് സംസ്ഥാനങ്ങളില് നിന്ന് ഡല്‍ഹിയിലേക്ക് കർഷക മാർച്ചുകള് തുടരുകയാണ്. പാനിപ്പത്തിൽ നിന്ന് ഡല്‍ഹിയിലേക്ക് പ്രതിഷേധ മാർച്ച് നടത്തിയ കർഷകരെ പോലീസ് ജലപീരങ്കി പ്രയോഗിച്ചാണ് തിരിച്ചയച്ചത്. പ്രതിഷേധങ്ങളെ നേരിടാന് ഡല്‍ഹി അതിർത്തികളിൽ കൂടുതല് പോലീസിനെ വിന്യസിച്ചു.\nഉത്തരേന്ത്യന് സംസ്ഥാനങ്ങളില് കര്‍ഷക പ്രക്ഷോഭങ്ങള് ആളിക്കത്തുന്നു. ഹരിയാനയിലെ അംബാലയിലും പഞ്ചാബിലെ അമൃത്സറിലും കര്‍ഷകര് സംഘടിച്ചിട്ടുണ്ട്. കഴിഞ്ഞ ദിവസം കര്‍ഷകര് ഹരിയാനയിലെ അംബാലക്കടുത്തുള്ള പാനിപത്തില് നിന്ന് ദില്ലിയിലേക്ക് മാര്‍ച്ച് നടത്താന് ശ്രമിച്ചങ്കിലും പോലീസ് കര്‍ഷകരെ തടയുകയും ജലപീരങ്കി പ്രയോഗിക്കുകയും ചെയ്തു.നിരവധി കര്ഷകര്‍ക്കാണ് പരിക്കേറ്റത്. വിവിധ കര്‍ഷക സംഘടനകള് ഇന്നുമുതല് 26 വരെ ശക്തമായ പ്രതിഷേധത്തിന് ആഹ്വാനം നല്‍കിയിട്ടുണ്ട്. ട്രേയിന് ഗതാഗതമടക്കം തടഞ്ഞുള്ള പ്രതിഷേധമാകും ഇന്ന് മുതല് അരങ്ങേറുക.നാളെ ഭാരത് ബന്ദിനും ദേശീയ കര്‍ഷക സംയുക്ത സംഘടന ആഹ്വാനം ചെയ്തിട്ടുണ്ട്.\nവലിയ പിന്തുണയാണ് വിദ്യാര്‍ത്ഥി സംഘടനകളില് നിന്നടക്കം നാളെ നടത്തുന്ന ദേശീയ പ്രതിഷേധത്തിന് ലഭിക്കുന്നത്. എസ്എഫ്‌ഐ ഉള്‍പ്പെടെ എല്ലാ ഇടത് വിദ്യാര്‍ത്ഥി സംഘടനകളും പ്രതിഷേധത്തിന്റെ ഭാഗമാകും.രാജ്യം സാക്ഷിയാകുന്ന ഏറ്റവും വലിയ കര്‍ഷക പ്രക്ഷോഭമാകും നാളെ നടക്കുക. അതേ സമയം ദില്ലിയിലേക്ക് മാര്‍ച്ചു നടത്താനുള്ള നീക്കം മുന്നില്‍കണ്ട് ദില്ലി അതിര്‍ത്തികളില് പോലീസ് വ്യന്യാസം ശക്തമാക്കിയിട്ടുണ്ട്.


ഖത്തറിലെ സര്‍ജിക്കല് സ്‌പെഷ്യാലിറ്റി സെന്ററില് നിന്ന് അവസാന കോവിഡ് രോഗിയും ഡിസ്ചാര്‍ജായി |Surgical Specialty Center discharges last Covid-19 patients; to return to normal operations\nHome Newsfeed ഖത്തറിലെ സര്‍ജിക്കല് സ്‌പെഷ്യാലിറ്റി സെന്ററില് നിന്ന് അവസാന കോവിഡ് രോഗിയും ഡിസ്ചാര്‍ജായി\nദോഹ: ഖത്തര് ഹമദ് ജനറല് ഹോസ്പിറ്റലിലെ സര്‍ജിക്കല് സ്‌പെഷ്യാലിറ്റി സെന്ററില് ആരോഗ്യ മന്ത്രി ഡോ. ഹനാന് മുഹമ്മദ് അല് കുവാരി സന്ദര്‍ശനം നടത്തി. ഇവിടെയുള്ള അവസാന കോവിഡ് രോഗിയും ഡിസ്ചാര്‍ജ് ചെയ്യപ്പെടുന്നതിനോട് അനുബന്ധിച്ചായിരുന്ന സന്ദര്‍ശനം. കോവിഡ് സെന്റര് എന്നത് മാറ്റി സര്‍ജിക്കല് സ്‌പെഷ്യാലിറ്റി സെന്റര് സാധാരണ രീതിയില് പ്രവര്‍ത്തിക്കുന്നതിനുള്ള ഒരുക്കങ്ങള് തുടങ്ങി.\nരാജ്യത്ത് കോവിഡ് വൈറസിന്റെ രണ്ടാം തരംഗം നേരിടുന്നതിന് ഒരുക്കിയ ഏഴ് ആരോഗ്യ കേന്ദ്രങ്ങളില് ഒന്നായിരുന്നു സര്‍ജിക്കല് സ്‌പെഷ്യാലിറ്റി സെന്റര്. ഹസം മെബൈരീക് ഹോസ്പിറ്റല്, കമ്യൂണിക്കബിള് ഡിസീസ് സെന്റര്, ദി ക്യൂബന് ഹോസ്പിറ്റല്, റാസ് ലഫാന് ഹോസ്പിറ്റല്, മിസഈദ് ഹോസ്പിറ്റല്, അല് വക്‌റ ഹോസ്പിറ്റല് എന്നിവയാണ് മറ്റു കേന്ദ്രങ്ങള്.\nQatar Surgical Specialty Center\nPrevious articleഒമാനും ബഹ്‌റൈനും രാത്രികാല കര്‍ഫ്യു പിന്‍വലിച്ചു; ഖത്തറും യുഎഇയും നിയന്ത്രണങ്ങള് നീക്കുന്നു\nNext articleഇസ്രായേല് ബോംബ് വര്‍ഷത്തില് ഇന്ന് മാത്രം കൊല്ലപ്പെട്ടത് 26 പേര്; 50 പേര്‍ക്ക് പരിക്ക്


ആര്‍എസ്എസ് പ്രചാരകിന്റെ കൊലപാതകം: കണ്ണൂരില് സിപിഐഎം ആഹ്ലാദപ്രകടനം നടത്തിയെന്നാരോപിച്ച് ദൃശ്യങ്ങളുമായി കുമ്മനം\nMon May 20 2019 05:03:09 GMT+0530 (IST)\nNarada Desk| Updated On: 13 May 2017 9:00 AM GMT | Location : kannur\nബിജുവിന്റെ മരണത്തില് സന്തോഷം പ്രകടിപ്പിച്ച് നടത്തുന്ന പ്രകടനമെന്ന പേരില് വീഡിയോയും പുറത്തുവിട്ടാണ് കുമ്മനം ട്വിറ്ററില് അവകാശവാദമുന്നയിച്ചിരിക്കുന്നത്.\nകണ്ണൂരില് ആര്‍എസ്എസ് പ്രചാരക് ബിജുവിന്റെ കൊലപാതകത്തിന് പിന്നാലെ സിപിഐഎം ആഹ്ളാദ പ്രകടനം നടത്തിയെന്ന വാദവുമായി ബിജെപി സംസ്ഥാന അധ്യക്ഷന് കുമ്മനം രാജശേഖരന്. ബിജുവിന്റെ മരണത്തില് ആഹ്ളാദം പ്രകടിപ്പിച്ച് നടത്തുന്ന പ്രകടനമെന്ന പേരില് വീഡിയോയും പുറത്തുവിട്ടാണ് കുമ്മനം ട്വിറ്ററില് അവകാശവാദമുന്നയിച്ചിരിക്കുന്നത്.\nക്രൂരത അതിന്റെ ഏറ്റവും മോശം അവസ്ഥയിലാണ്. കമ്മ്യൂണിസ്റ്റുകാര് ആര്‍എസ്എസ് കാര്യകര്‍ത്ത പബിജുവിന്റെ കൊലപാതകം ആഘോഷിക്കുന്നു എന്ന കുറിപ്പോടെയാണ് കുമ്മനം വീഡിയോ പോസ്റ്റ് ചെയ്തത്. പയ്യന്നൂരിലെ സിപിഐഎം പ്രവര്‍ത്തകന് ധനരാജിനെ കൊലപ്പെടുത്തിയ കേസിലെ പ്രതിയാണ് ബിജു.\nഇന്നലെ വൈകിട്ട് നാലുമണിയോടെയാണ് ആര്‍എസ്എസ് പ്രവര്‍ത്തകനും പയ്യന്നൂര് ധനരാജ് വധക്കേസിലെ പന്ത്രണ്ടാം പ്രതിയുമായ ചൂരിക്കാട്ട് ബിജു കൊല്ലപ്പെട്ടത്. പയ്യന്നൂരിനടുത്തു പാലക്കോട് പാലത്തിനു മുകളില്‍വച്ച് വാഹനത്തിലെത്തിയ അക്രമിസംഘം ബോംബെറിഞ്ഞശേഷം ബിജുവിനെ വെട്ടുകയായിരുന്നു. കഴുത്തിന് വെട്ടേറ്റ ബിജുവിനെ പരിയാരം മെഡിക്കല് കോളേജ് ആശുപത്രിയിലെത്തിക്കുമ്പോഴേക്കും മരണം സംഭവിച്ചു. ധനരാജ് വധക്കേസില് അറസ്റ്റിലായ ബിജു, ജാമ്യം ലഭിച്ച് കഴിഞ്ഞ ദിവസമാണ് നാട്ടിലെത്തിയത്. സംഭവത്തില് പ്രതിഷേധിച്ച് കണ്ണൂരില് ബിജെപി ഹര്‍ത്താല് ആചരിക്കുകയാണ്.


Xavi Hernandez appointed Qatar club Al Sadd's new coach - Malayalam MyKhel\n» ഫുട്‌ബോളില്‍നിന്നും വിരമിച്ച സ്പാനിഷ് ഇതിഹാസം സാവി ഖത്തര് ടീമിന്റെ പരിശീലകനാകും\nUpdated: Wednesday, May 29, 2019, 11:21 [IST]\nദോഹ: പ്രൊഫഷണല് ഫുട്‌ബോളില്‍നിന്നും ദിവസങ്ങള്‍ക്കുമുന്‍പ് ബൂട്ടഴിച്ച സ്പാനിഷ് ഇതിഹാസം സാവി ഹെര്‍ണാണ്ടസ് ഖത്തര് ടീം അല് സാദിന്റെ പരിശീലകനാകും. വര്‍ഷങ്ങളോളം ബാഴ്‌സലോണയുടെ മധ്യനിരയിലെ കളിക്കാരനായിരുന്ന സാവി പിന്നീട് 2015ല് അല് സാദിലേക്ക് ചേക്കേറിയിരുന്നു. ഇവിടെവെച്ചാണ് വിരമിക്കല് നടത്തിയതും. സാവിയെ അതേ ടീമിന്റെ പരിശീലകനാക്കാനാണ് ടീം മാനേജ്‌മെന്റിന്റെ തീരുമാനം.\nകഴിഞ്ഞ നാല് സീസണുകളിലായി സാവി അല്‍സാദിന്റെ കളിക്കാരനായിരുന്നു. പരിശീലകനായി നിയമിച്ച സാവിയുമായി രണ്ടുവര്‍ഷത്തെ കരാറില് ഏര്‍പ്പെട്ടെന്ന് ക്ലബ്ബ് വൃത്തങ്ങള് അറിയിച്ചു. സ്പാനിഷ് ക്ലബ്ബ് ജിറോണയുടെ തട്ടകത്തിലാണ് ഇത്തവണ അല്‍സാദ് പരിശീനം നടത്തുന്നത്. സീസണ് മുന്നോടിയായുള്ള പരിശീലനം ജൂലൈ 14 മുതല് 29വരെ നടക്കും.\nബാഴ്‌സലോണയ്ക്കായി ലാ ലീഗയില് 505 മത്സരങ്ങളും ആകെ 769 മത്സരങ്ങളിലും സാവി കളിച്ചിട്ടുണ്ട്. ക്ലബ്ബിനുവേണ്ടി 85 ഗോളുകളും 182 അസിസ്റ്റുകളും നടത്തി. ലയണല് മെസ്സിക്കൊപ്പം സാവിയും ഇനിയേസ്റ്റയും ചേര്‍ന്ന് ഒട്ടേറെ മത്സരങ്ങളില് ബാഴ്‌സലോണയെ വിജയതീരത്തെത്തിച്ചിട്ടുണ്ട്. ബഴ്‌സലോണയ്‌ക്കൊപ്പം എട്ടുതവണ ലാ ലീഗ കിരീടം സ്വന്തമാക്കി. നാല് ചാമ്പ്യന്‍സ് ലീഗ്, മൂന്നു തവണ കോപ്പ ഡി റേ, രണ്ട് തവണ ക്ലബ്ബ് ലോകകപ്പ് എന്നിവയും സാവി സ്വന്തമാക്കി. ഖത്തര് ക്ലബ്ബിനായി 2017ല് ഖത്തറി കപ്പും സാവിയുടെ നേതൃത്വത്തില് നേടുകയുണ്ടായി.\nRead more about: qatar coach football ഫുട്‌ബോള് സ്‌പെയിന് ബാഴ്‌സലോണ ഖത്തര്\nStory first published: Wednesday, May 29, 2019, 11:12 [IST]


കെ.പി.സി.സി പുനസംഘടന ഉടനുണ്ടാകില്ല; പാര്‍ലമെന്‍റ് തെരഞ്ഞെടുപ്പ് വരെ സംസ്ഥാന ഭാരവാഹികള് തുടര്‍ന്നക്കും\n09 Oct, 2018 at 02:17 PM\nകെ.പി.സി.സി പുനസംഘടന ഉടനുണ്ടാകില്ല. പാര്‍ലമെന്‍റ് തെരഞ്ഞെടുപ്പ് വരെ സംസ്ഥാന ഭാരവാഹികള് തുടര്‍ന്നക്കും. ബൂത്തു തല പുനസംഘടനുയമായി മുന്നോട്ട് പോകാനും കെ.പി.സി.സി തീരുമാനിച്ചു. ഡി.സി.സികളിലും നിലവിലെ അവസ്ഥ തുടര്‍ന്നേക്കും.\nപുതിയ പ്രസിഡന്‍റും വര്‍ക്കിങ് പ്രസിഡന്‍റുമാരും വന്നതിന് പിന്നാലെ കെ.പി.സി.സി സംസ്ഥാന ഭാരവാഹി പുനസംഘടനയും ഉണ്ടാകുമെന്നായിരുന്നു ധാരണ. എന്നാല് ബൂത്തുതല പുനസംഘടനക്ക് പ്രാധാന്യം നല്‍കാനാണ് ഇന്നലെ ചേര്‍ന്ന രാഷ്ട്രീകാര്യ സമിതി തീരുമാനിച്ചത്.\nപാര്‍ലമെന്‍റ് തെരഞ്ഞെടുപ്പ് അടുക്കുന്ന ഘടത്തില് സംസ്ഥാന ഭാരവാഹി പുനസംഘടനാ ചര‍്ച്ചയിലേക്ക് പോകുന്നത് അഭിപ്രായ വ്യത്യാസം വര്‍ധിപ്പിക്കാന് ഇടയാക്കുമെന്നാണ് വിലയിരുത്തല്. ഡി.സി.സി കമ്മിറ്റികളിലും വലിയ മാറ്റമുണ്ടാകില്ല. സംസ്ഥാന ജില്ലാ തലങ്ങളില് ആവശ്യമെങ്കില് ഏതാനും പുതിയ ഭാരവാഹികളെക്കൂടി ഉള്‍പ്പെടുത്താന് തീരുമാനിച്ചേക്കും. പാര്‍ലമെന്‍റ് തെരഞ്ഞെടുപ്പ് തയാറാടെുപ്പ് വിലയിരുത്താന് ഡി.സി.സി പ്രസിഡന്റുമാരുടെയും പാര്‍ലമെന്‍റ് മണ്ഡലത്തിന്റെ ചുമതലയുള്ള നേതാക്കളുടെ യോഗവും കെ.പി.സി.സി വിളിച്ചു ചേര്‍ത്തു.


A Padmakumar- Pinarayi Vijayan | 'ചില സ്ഥാനങ്ങളിൽ ചിലരെ ഇരുത്തിയത് പാർട്ടിക്ക് ഭാരമായിട്ടുണ്ട്, ഇറക്കിവയ്‌ക്കേണ്ടി വരും'; പാർട്ടി വേദിയിൽ മുഖ്യമന്ത്രി ഉന്നം വെച്ച് സംസാരിച്ചത് ദേവസ്വം ബോർഡ് പ്രസിഡന്റിനെ ഉന്നം വെച്ചോ? ആചാര സംരക്ഷണത്തിനായി തെരുവിൽ ഇറങ്ങിയത് ആർഎസ്എസുകാർ മാത്രമല്ലെന്ന പത്മകുമാറിന്റെ പ്രസ്താവനയും സർക്കാറിനെ വീണ്ടും ചൊടിപ്പിച്ചു; സംഘപരിവാർ ആക്രമണങ്ങളുടെ പട്ടിക അക്കമിട്ടു നിരത്തി ഗവർണർക്ക് മുഖ്യമന്ത്രി റിപ്പോർട്ട് നൽകിയതിന് പിന്നാലെ വിവാദ പ്രസ്താവന അനവസരത്തിലെന്ന് പാർട്ടി വിലയിരുത്തൽ - MarunadanMalayali.com\nJanuary 12, 2019 | 02:24 PM IST | Permalink\nതിരുവനന്തപുരം: മകരവിളക്കിന് ശേഷം തിരുവിതാംകൂർ ദേവസ്വം ബോർഡ് പ്രസിഡന്റ് സ്ഥാനത്ത് നിന്നും എ പത്മകുമാർ രാജിവെക്കുമോ? ഇല്ലെന്നാണ് ഇതുമായി ബന്ധപ്പെട്ട ചോദ്യങ്ങൾക്ക് ഉത്തരമായി പത്മകുമാർ പറയുന്നത്. ഇതിനിടെ മുഖ്യമന്ത്രിയും ദേവസ്വം ബോർഡ് പ്രസിഡന്റിന്റെ കാര്യത്തിൽ നിലപാട് കടുപ്പിക്കുന്നു എന്നാണ് അറിയുന്നത്. അടുത്തിടെ സമാനമായ വിധത്തിൽ മുഖ്യമന്ത്രി പാർട്ടി കേന്ദ്രങ്ങളിലും അറിയിച്ചിരുന്നു എന്നാണ് അറിയുന്നത്.\n'ചില സ്ഥാനങ്ങളിൽ ചിലരെ ഇരുത്തിയത് പാർട്ടിക്ക് ഭാരമായിട്ടുണ്ട്. ഇത്തരം ഭാരം ഇറക്കിവയ്‌ക്കേണ്ടി വരുമെന്നുമാണ് തോന്നുന്നത്. വ്യാഴാഴ്ച എ.കെ.ജി സെന്ററിൽ പാർട്ടി ജില്ലാ സെക്രട്ടേറിയറ്റ് അംഗങ്ങളുടെയും സംസ്ഥാന കമ്മിറ്റി അംഗങ്ങളുടെയും ശില്പശാലയിൽ മുഖ്യമന്ത്രി പിണറായി വിജയൻ നടത്തിയ ഒരു പരാമർശമാണിത്. മുഖ്യമന്ത്രിയുടെ പ്രസ്താവന തിരുവിതാംകൂർ ദേവസ്വം ബോർഡ് പ്രസിഡന്റിനെ ഉദ്ദേശിച്ചാണെന്നാണ് വിലയിരുത്തലുകൾ.\nമുഖ്യമന്ത്രിയുടെ പരാമർശത്തിന് തൊട്ടുപിന്നാലെയാണ് പത്മകുമാറിന്റെ രാജിവാർത്ത പരന്നത്. ബോർഡിന്റെ കാലാവധി നവംബർ 14വരെയുണ്ട്. കാലാവധി കഴിയും മുമ്പ് പ്രസിഡന്റിനെയോ അംഗങ്ങളെയോ മാറ്റാൻ സർക്കാരിന് കഴിയില്ല. എന്നാൽ പാർട്ടി രാജി ആവശ്യപ്പെട്ടാൽ അനുസരിക്കേണ്ടി വരും. എന്നാൽ തന്റെ രാജിയുമായി ബന്ധപ്പെട്ട് പ്രചരിക്കുന്ന വാർത്തകൾ തെറ്റാണെന്ന് പത്മകുമാർ വ്യക്തമാക്കി.\nഅതേസമയം ശബരിമലയിലെ ആചാരസംരക്ഷണത്തിനായി തെരുവിൽ ഇറങ്ങിയത് സംഘപരിവാറുകാരാണെന്ന തെറ്റായ ധാരണയൊന്നും തനിക്കില്ലെന്ന് ദേവസ്വം ബോർഡ് പ്രസിഡന്റ് എ. പത്മകുമാർ പറഞ്ഞതും പാർട്ടി കേന്ദ്രങ്ങളെ ചൊടിപ്പിച്ചിട്ടുണ്ട്. ആർഎസ്എസ് ആക്രമണങ്ങളുടെ പട്ടിക നിരത്തി കൊണ്ട് മുഖ്യമന്ത്രി പിണറായി വിജയൻ ഗവർണർ പി സദാശിവത്തിന് നൽകിയത് കഴിഞ്ഞ ദിവസമാണ്. ആർഎസ്എസ് ആണ് ആക്രമണം നടത്തുന്നത് എന്നാണ് സർക്കാറിന്റെ പ്രഖ്യാപിത നയം. ഇതിനിടെയാണ് ദേവസ്വം ബോർഡ് അധ്യക്ഷൻ അക്രമികൾ ആർഎസ്എസ് അല്ലെന്ന അഭിപ്രായവുമായി രംഗത്തെത്ിതയത്.\nശബരിമല യുവതി പ്രവേശനവുമായി ബന്ധപ്പെട്ട സുപ്രീം കോടതി വിധിക്കെതിരെ ദേവസ്വം ബോർഡ് പുനഃപരിശോധന ഹർജി സമർപ്പിച്ചാലും ഇപ്പോൾ ഉണ്ടായ പ്രശ്‌നങ്ങൾ നിലനിൽക്കുമായിരുന്നു. ക്ഷേത്രവും ആചാരങ്ങളുമായി ബന്ധപ്പെട്ട് കാര്യങ്ങളിൽ രാഷ്ട്രീയമുണ്ടാവരുതെന്ന് വിശ്വസിക്കുന്ന ഒരാളാണ് താൻ. അതുകൊണ്ടാണ് ദേവസ്വം ബോർഡ് രാഷ്ട്രീയമായ ഒരു നിലപാട് സ്വീകരിക്കാത്തത്. ബോർഡ് സ്വതന്ത്രമായാണ് എല്ലാ കാര്യങ്ങളും തീരുമാനിക്കുന്നതെന്നും പത്മകുമാർ വ്യക്തമാക്കി.\nഅതേസമയം, ശബരിമലയിലെ ശുദ്ധിക്രിയ വിവാദത്തിൽ തന്ത്രിയോട് വിശദീകരണം തേടി തടിയൂരിയെങ്കിലും തിരുവിതാംകൂർ ദേവസ്വം ബോർഡിൽ അസ്വസ്ഥത പുകയുന്നു. 22നുള്ളിലാണ് തന്ത്രി വിശദീകരണം നൽകേണ്ടത്. എന്നാൽ ശുദ്ധിക്രിയയുടെ ഉത്തരവാദിത്വം തന്ത്രിയുടെ തലയിൽ കെട്ടിവച്ച് ഒഴിയാൻ കഴിയില്ലെന്നതാണ് ബോർഡിനെ ആശങ്കയിലാഴ്‌ത്തുന്നത്. ശുദ്ധിക്രിയ നടത്തും മുമ്പ് ബോർഡ് പ്രസിഡന്റ് അടക്കം ഉത്തരവാദപ്പെട്ടവരെ അറിയിച്ചതായാണ് തന്ത്രി വെളിപ്പെടുത്തിയത്. പക്ഷേ, ഇക്കാര്യം തന്നെ അറിയിച്ചില്ലെന്ന് ബോർഡ് അംഗം കെ.പി.ശങ്കരദാസ് വ്യക്തമാക്കി. മാത്രമല്ല തന്ത്രിക്കെതിരെ നടപടി വേണമെന്ന് ശക്തമായി ആവശ്യപ്പെട്ടതു ശങ്കരദാസും ദേവസ്വം കമ്മിഷണറുമാണ്. ശുദ്ധിക്രിയ നടത്തിയാൽ അത് കോടതി അലക്ഷ്യമാവുമെന്ന് തന്ത്രിക്ക് ദേവസ്വം കമ്മിഷണർ മുന്നറിയിപ്പ് നൽകിയിരുന്നതായാണ് അറിയുന്നത്.\nഅതേസമയം മകരവിളക്കിന് ശേഷം രാജിവെക്കുമെന്ന വാർത്തകളെയും പത്മകുമാർ തള്ളിക്കളഞ്ഞു.ആരുടെയും സ്വപ്നത്തിൽപോലും വരാത്ത കാര്യങ്ങളാണു കേട്ടുകൊണ്ടിരിക്കുന്നത്. സർക്കാരുമായും സിപിഎമ്മുമായും എൽഡിഎഫുമായും ആലോചിച്ചാണ് ഞാൻ ഇതുവരെ നീങ്ങിയിട്ടുള്ളത്. അതിനാൽത്തന്നെ, എന്നോട് ആർക്കെങ്കിലും ഏതെങ്കിലും തരത്തിലുള്ള അപ്രീതിയോ നീരസമോ ഉണ്ടാകുമെന്നു കരുതുന്നില്ല. മുഖ്യമന്ത്രി പിണറായി വിജയനുമായി നല്ലബന്ധമാണെന്നും അദ്ദേഹ പറഞ്ഞു. മുഖ്യമന്ത്രിയാകുന്നതിനു മുൻപ് പാർട്ടി സെക്രട്ടറിയും സംസ്ഥാന സെക്രട്ടേറിയറ്റ് അംഗവുമൊക്കെയായിരുന്ന ഒരു പിണറായി വിജയനുണ്ട്. അന്ന് ഡിവൈഎഫ്ഐയുടെയും സിപിഎമ്മിന്റെയും പ്രവർത്തകനായിരുന്ന പത്മകുമാറുമുണ്ട്. ചിലർ ഇപ്പോഴുള്ള മുഖ്യമന്ത്രിയെയും ദേവസ്വം ബോർഡ് പ്രസിഡന്റിനെയും മാത്രമേ കാണുന്നുള്ളുവെന്നായിരുന്നു അദ്ദേഹം പറഞ്ഞത്.


ഗ്നു/ലിനക്സ് ഷെല് പാഠങ്ങള് – ഭാഗം 1 | സ്വതന്ത്രസോഫ്റ്റ്‌വെയര് ആണു് ഭാവി\nലിനക്സിലെ തുടക്കക്കാര്‍ക്കു പലപ്പോഴും ഉപയോഗിക്കാന് ബുദ്ധിമുട്ടനുഭവപ്പെടുന്ന ഒന്നാണ് ലിനക്സിലെ ഷെല് (Linux Shell). വിന്‍ഡോസില് നിന്നും ലിനക്സിലേക്കു മാറുന്ന ഒരു ഉപയോക്താവിനു പ്രത്യേകിച്ചും. വിന്‍ഡോസിലേതു പോലെ തന്നെ സാധാരണ ഉപയോക്താവിനാവശ്യമായതെല്ലാം ഗ്രാഫിക്കല് യൂസര് ഇന്റെര്‍ഫെയ്സുകള് (Graphical User Interface / GUI) വഴി ചെയ്യാന് ഉള്ള സൗകര്യം ലിനക്സ് ഡെസ്ക്ടോപ്പുകളിലും ഉണ്ട്. എന്നാല് കൂടുതല് സങ്കീര്‍ണമായ ജോലികള് – പുതിയ ഒരു ഡ്രൈവ് ഉണ്ടാക്കുക, സിസ്റ്റം സര്‍വീസുകള് കോണ്‍ഫിഗര് ചെയ്യുക മുതലായവ – ചെയ്യുമ്പോള് ലിനക്സ് ഷെല്ലുകള് വളരെ ഉപയോഗപ്രദം ആണു. അടിസ്ഥാനപരമായി ഒരു ഷെല് എന്നത് മറ്റ്ഏതു സോഫ്റ്റ് വെയര് പ്രോഗ്രാമുകള് പോലെയുമുള്ള ഒരു പ്രോഗ്രാം ആണ്. ഏതു തരം സോഫ്റ്റ് വെയര് പ്രോഗ്രാമായാലും അതില് പ്രവര്‍ത്തിക്കുമ്പോള് നിങ്ങള് കീബോര്‍ഡ്/മൗസ് വഴി നല്കുന്ന ഇന്‍പുട്ടുകള് (Input) വാസ്തവത്തില് കംപ്യൂട്ടറിന് നിങ്ങള് നല്കുന്ന നിര്‍ദേശങ്ങള് ആണ്. ഒരു ഷെല്ലില് നിങ്ങളുടെ ഇന്‍പുട്ടുകള് ഒറ്റ വരിയിലൊതുങ്ങുന്ന ഒന്നോ അതിലധികമോ വാക്കുകളായിരിക്കും. ഇതു നല്കാന് നിങ്ങള്‍ക്ക് കീബോര്‍ഡ് മാത്രമെ ഉപയോഗിക്കേണ്ടതുള്ളൂ/ഉപയോഗിക്കാന് കഴിയൂ. ഈ ഒറ്റ വരി ഇന്‍പുട്ടുകളെ പൊതുവായി “ഷെല് കമാന്‍ഡുകള് ” (Shell Command) എന്നു പറയുന്നു. ഒരു ഷെല്ലില് നൂറുകണക്കിന് കമാന്‍ഡുകള് ലഭ്യമായിരിക്കും. ഈ കമാന്‍ഡുകളെല്ലാം ഓര്‍ത്തു വെക്കാന് കഴിയില്ല എന്നും ഇതെല്ലാം കമ്പ്യൂട്ടര് വിദഗ്ദര്‍ക്കു മാത്രം ഉള്ളതാണ് എന്നുമുള്ള ഒരു പൊതു ധാരണ നിലവിലുണ്ട്. അതു കൊണ്ടു തന്നെയാണു പലര്‍ക്കും ഇതൊരു ബാലികേറാമലയാണെന്നു തോന്നുന്നത്. യഥാര്‍ഥത്തില് ഓരോ ഷെല് കമാന്‍ഡും വേറെ വേറെ പ്രോഗ്രാമുകളാണ്. ഇവയെ ഒന്നിച്ചു കൂട്ടി ഒരിടത്തു നിന്നും പ്രവര്‍ത്തിപ്പിക്കുന്നതിനുള്ള ഒരു മധ്യവര്‍ത്തിയായ (Intermediary) പ്രോഗ്രാം മാത്രമാണ് ഷെല്. അതു കൊണ്ടു തന്നെ ഷെല്ലുകള് അറിയപ്പെടുന്നത് കമാന്‍ഡ് ഇന്റര്‍പ്രറ്ററുകള് ( Command Interpreter ) എന്നാണ്. സാധാരണ ഒരു കംപ്യൂട്ടറില് എത്ര സോഫ്റ്റ് വെയറുകള് ഉണ്ടായാലും ഉപയോക്താക്കള് പൊതുവെ അവര്‍ക്കാവശ്യമുള്ളവ മാത്രമെ പഠിക്കുകയും ഉപയോഗിക്കുകയും ചെയ്യുകയുള്ളു. ഇതു പോലെ തന്നെ ഷെല്ലിലും അടിസ്ഥാനമായ ഒരല്‍പം കമാന്‍ഡുകള് പഠിച്ചു വെക്കുന്നത് നല്ലതാണ്. ബാക്കിയുള്ളവ ഓരോരുത്തര്‍ക്കും അവരുടെ താല്പര്യവും ആവശ്യവുമനുസരിച്ചു പഠിച്ചാല് മതി.\nലിനക്സ്/യുനിക്സ് അടിസ്ഥാനമായുള്ള നിരവധി ഷെല്ലുകള് ഉണ്ട്. അവയില് ഏറ്റവും പ്രചാരം ഉള്ളത് “ബാഷ്” (Bash) എന്ന ഷെല്ലിനാണ്. ഇതു കൂടാതെ സി-ഷെല് (C Shell),ടി. ഷെല് (T Shell) എന്നിവയും ഉപയോഗത്തിലുണ്ട്. സാധാരണ ലിനക്സ് ഡെസ്ക്ടോപ് ഓപ്പറേറ്റിങ്ങ് സിസ്റ്റങ്ങളില് എല്ലാ ഷെല്ലുകളും ഉണ്ടാകുമെങ്കിലും പ്രാഥമികമായി ഉപയോഗിക്കുന്നത് ബാഷ് ആയിരിക്കും. അടിസ്ഥനപരമായി ഉപയോഗിക്കുന്നതു ബാഷ് ആണെങ്കിലും ഇതിനു പുറമെ ചില സൌകര്യങ്ങള് കൂട്ടിച്ചേര്‍ത്ത് മറ്റു ചില പേരുകളിലാണ് സാധാരണ ഡെസ്ക് ടോപ്പുകളില് ഷെല്ലുകള് നല്കുന്നത്. ഉദാഹരണത്തിന് കെ.ഡി.ഇ. ഡെസ്ക്ടോപ് എന്‍വയോണ്മെന്റ് ( K.D.E. Desktop Environment ) ഉപയോഗിക്കുന്ന ഓപറേറ്റിങ്ങ് സിസ്റ്റങ്ങളില് കണ്‍സോള് (Konsole) എന്ന പേരിലുള്ള ബാഷ് ഷെല് അടിസ്ഥാനമായ ഒരു പ്രോഗ്രാം ആണ് ഉള്ളത്. ഇതുപയോഗിച്ച് നിങ്ങള്‍ക്ക് ഒറ്റ കണ്‍സോള് വിന്‍ഡോയില് ഒന്നില് കൂടുതല് ബാഷ് ഷെല്ലുകള് ഒരോരൊ ടാബുകളിലായി തുറന്നുപയോഗിക്കാന് കഴിയും ( ഫയര് ഫോക്സിലെ ടാബുകള് പോലെ). ഇതു കൂടാതെ ഷെല്ലില് നല്‍കുന്ന കമാന്‍ഡ് ഇന്‍പുട്ടുകളും അവയുടെ ഔട്പുട്ടുകളുമെല്ലാം സേവ് ചെയ്യുക, ടാബുകളെ ബുക് മാര്‍ക് ചെയ്യുക തുടങ്ങി ഉപയോഗപ്രദമായ ഒത്തിരി സൗകര്യങ്ങള് ഇതിലുണ്ട്. ഇതിനു സമാനമായി ജിനോം ഡെസ്ക്ടോപ് എന്‍വയോണ്മെന്റിലുള്ള (Gnome Desktop Environment) പ്രോഗ്രാം ആണ് ജിനോം-ടെര്‍മിനല് (Gnome-Terminal).\nLike this:Like Loading...\tഒരു മറുപടി കൊടുക്കുക Cancel reply\tEnter your comment here...


ധവാന് സെഞ്ചുറി; ഇന്ത്യക്ക് പരമ്പര\nവിരലടയാള വിദ്യയുമായി ആപ്പിള്\nWednesday 27th November 2013 5:41pm\nധവാന് സെഞ്ചുറി; ഇന്ത്യക്ക് ജയം, പരമ്പര\nWednesday 27th November 2013 5:40pm\nപപ്പാ… നിങ്ങള്‍ക്ക് വയസായല്ലോ; ധോണിയുടെ പിറന്നാള് ദിനത്തില് ആശംസയുമായി മകള് സിവ, വീഡിയോ\nമുദ്ര ശ്രദ്ധിക്കണം… മുദ്ര; ധവാനെ ഡാന്‍സ് പഠിപ്പിച്ച് ക്രിസ് ഗെയ്ല്, വീഡിയോ\nഈ കിരീടം ചെന്നൈയ്ക്ക് നഷ്ടപ്പെടുത്താനാവില്ലായിരുന്നു… തോല്‍ക്കാന് ധോണിയ്ക്കും\nഒന്നുറങ്ങാമെന്ന് വിചാരിച്ചാല് ഇയാള് സമ്മതിക്കില്ലല്ലോ..!; യാത്രയ്ക്കിടെ ഉറങ്ങിയ റാഷിദ് ഖാനെ ശല്യപ്പെടുത്തി ശിഖര് ധവാന്, വീഡിയോ\nബി.സി.സി.ഐ വേതന വ്യവസ്ഥയില് കോഹ്‌ലിയേക്കാളും നേട്ടം ഈ താരത്തിന്\nകാണ്‍പൂര്: വിന്‍ഡീസിനെതിരായ മൂന്ന് ഏകദിനങ്ങളടങ്ങിയ പരമ്പര ഇന്ത്യക്ക്. കാണ്‍പൂരില് നടന്ന നിര്‍ണായകമായ മൂന്നാം ഏകദിനത്തില് ജയം സ്വന്തമാക്കിയതോടെയാണ് ഇന്ത്യ പരമ്പര സ്വന്തമാക്കിയത്. അഞ്ച് വിക്കറ്റിനായിരുന്നു ഇന്ത്യയുടെ ജയം.\nഇതോടെ 2-1 ന് ഇന്ത്യ പരമ്പര സ്വന്തമാക്കി. കൊച്ചിയില് നടന്ന ആദ്യ മത്സരത്തില് ഇന്ത്യ ജയിച്ചപ്പോള് വിശാഖപട്ടണത്ത് നടന്ന രണ്ടാം മത്സരത്തില് വെസ്റ്റിന്‍ഡീസാണ് ജയിച്ചത്.\nവിന്‍ഡീസ് ഉയര്‍ത്തിയ 263 എന്ന വിജയ ലക്ഷ്യം മൂന്ന് ഓവറും അഞ്ച് പന്തും ബാക്കിനില്‍ക്കെ അഞ്ച് വിക്കറ്റ് നഷ്ടത്തില് ഇന്ത്യ മറികടക്കുകയായിരുന്നു. സെഞ്ച്വറി നേടിയ ശിഖാര് ധവാന്റെയും അര്‍ധ സെഞ്ച്വറി നേടിയ യുവരാജിന്റെയും മികച്ച പ്രകടനമാണ് ഇന്ത്യയെ വിജയതീരത്തടുപ്പിച്ചത്.\n95 പന്തുകളില് നിന്നും 20 ബൗണ്ടറികളുടെ സഹായത്തോടെയായിരുന്നു ധവാന്റെ സെഞ്ച്വറി . ഇതോടെ മൂന്ന് ഏകദിനങ്ങളടങ്ങിയ പരമ്പര 21ന് ഇന്ത്യ സ്വന്തമാക്കി. യുവരാജ് 74 പന്തുകളില് നിന്നുമാണ് 55 റണ്‍സ് നേടിയത്. ഏഴു ബൗണ്ടറികളോടെയായിരുന്നു യുവിയുടെ അര്‍ധ സെഞ്ച്വറി.\nരണ്ടാം ബാറ്റിങ്ങിനിറങ്ങിയ ഇന്ത്യക്ക് തുടക്കത്തിലേ രോഹിത്തിനെയും (4) കോഹ്ലിയെയും (19) നഷ്ടമായെങ്കിലും ധവാനും യുവരാജും ചേര്‍ന്ന് കളി രപിടിച്ചെടുക്കുകയായിരുന്നു. സുരേഷ് റെയ്‌ന 34 റണ്‍സെടുത്തു. ധോണിയും (23) ജഡേജയും (2) പുറത്താവാതെ നിന്നു.\nനേരത്തെ ടോസ്‌നേടിയ ഇന്ത്യ ബോളിംഗ് തിരഞ്ഞെടുത്തു. ബാറ്റിംഗ് ആരംഭിച്ച് വിന്‍ഡീസിന് നിശ്ചിത 50 ഓവറില് അഞ്ച് വിക്കറ്റ് നഷ്ടത്തില് 263 റണ്‍സെടുക്കാനേ സാധിച്ചുള്ളൂ. കീറോണ് പവല് 70 റണ്‍സും മര്‍ലോണ് സാമുവല്‍സ് 71 റണ്‍സും നേടി.\n51 റണ്‍സെടുത്ത് ഡെയ്ന് ബ്രാവോയും 37 റണ്‍സെടുത്ത് ക്യാപ്റ്റന് ഡാരന് സമിയും പുറത്താകാതെ നിന്നു. അവസാന ഓവറുകളില് ഇരുവരും നടത്തിയ വെടിക്കെട്ടു ബാറ്റിങ് പ്രകടനമാണ് വിന്‍ഡീസ് സ്‌കോര് 250ന് മുകളിലെത്തിച്ചത്.\nഇന്ത്യക്കായി അശ്വിന് രണ്ട് വിക്കറ്റുകള് നേടിയപ്പോള് ഭുവനേശ്വര് കുമാര്, ഷമി, ജഡേജ എന്നിവര് ഓരോ വിക്കറ്റും വീഴിത്തി. സെഞ്ചുറി നേടിയ ധവാനാണ് കളിയിലെ കേമന്. വിരാട് കോഹ് ലി പരമ്പരയിലെ താരമായി.\nപപ്പാ... നിങ്ങള്‍ക്ക് വയസായല്ലോ; ധോണിയുടെ പിറന്നാള് ദിനത്തില് ആശംസയുമായി മകള് സിവ, വീഡിയോ\nSaturday 7th July 2018 7:52pm\n'ഇതെന്റെ അവസാനത്തെ അവസരം'; ക്രിക്കറ്റില് നിന്നും വിരമിക്കുമെന്ന് യുവരാജ്\nThursday 1st March 2018 12:56pm


HomeNewsകോഴിക്കോട്ട് വന് മയക്കുമരുന്ന് വേട്ട; മൂന്ന് കോടി രൂപയുടെ ഹാഷിഷ് ഓയില് പിടികൂടി\nകോഴിക്കോട്: കോഴിക്കോട്ട് വന് മയക്കുമരുന്ന് വേട്ട. മൂന്ന് കോടി രൂപ വില വരുന്ന ഹാഷിഷ് ഓയിലുമായി ഒരാളെ പിടികൂടി. കോഴിക്കോട് ഫ്രാന്‍സിസ് റോഡ് സ്വദേശി അന്‍വറാണ് അറസ്റ്റിലായത്. രഹസ്യ വിവരത്തിന്‍റെ അടിസ്ഥാനത്തില് ഫറൂഖ് എക്സൈസ് സംഘം നടത്തിയ ഓപറേഷനിലാണ് മയക്കുമരുന്ന് പിടികൂടിയത്.[www.malabarflash.com]


kerala local body election 2020; Jijo Modi is the CPM candidate for the Pathanamthitta district panchayat | ബിജെപിക്ക് വേണ്ടിയല്ല, പത്തനതിട്ടിയിലെ ഈ 'മോഡി' വോട്ട് തേടുന്നത് സിപിഎമ്മിന് വേണ്ടി - Malayalam Oneindia\n48 min ago ഉമ്മന് ചാണ്ടി ശരിക്കും കുടുങ്ങും? ഒരിക്കലും നിഷേധിക്കാനാകാത്ത രണ്ട് ഡിജിറ്റല് തെളിവുകള്...\n48 min ago ഗള്‍ഫ് ജോലി: അറേബ്യന് ഡ്രില്ലിങ് കമ്പനിയില് സൗദിയില് ഒഴിവുകള്... ഉടന് അപേക്ഷിക്കാം\n56 min ago മാലിന്യമുക്ത ഗ്രാമങ്ങള്; ക്ലീന് കേരളയുടെ വയനാട്ടില് നിന്ന് ശേഖരിച്ചത് 11 ടണ് അജൈവ മാലിന്യം\nPublished: November 20 2020, 16:16 [IST]\nപത്തനംതിട്ട: രാഹുല് ഗാന്ധിക്ക് പിന്നാലെ കേരള രാഷ്ട്രീയത്തില് സജീവമാവുകയാണ് മോഡി. അതും തദ്ദേശ തിരഞ്ഞെടുപ്പില് സിപിഎം സ്ഥാനാര്‍ത്ഥിയായി. ഞെട്ടണ്ട, ഈ മോഡി പ്രധാനമന്ത്രി നരേന്ദ്ര മോഡിയല്ല, ജിജോ മോഡിയാണ്. പത്തനംതിട്ട ജില്ലാ പഞ്ചായത്തിലെ മലയാലപ്പുഴ ഡിവിഷനില് ഇടത് സ്ഥാനാര്‍ത്ഥിയായിട്ടാണ് ജിജോ മോഡി മത്സരിക്കുന്നത്. സിപിഎം കോന്നിതാഴം ലോക്കല് കമ്മറ്റി സെക്രട്ടറി കൂടിയാണ് ജിജോ മോഡി. വീട്ടുപേരില് നിന്നാണ് ജിജോയ്ക്ക് ഈ വ്യത്യസ്തമായ പേര് ലഭിച്ചത്.\nമോഡിയില് എന്നാണ് ജിജോയുടെ വീട്ടു പേര്. സ്കൂളില് ചേര്‍ത്തപ്പോഴാണ് ജിജോ മോഡി എന്ന പേര് നല്‍കിയത്. രാഷ്ട്രീയത്തിനപ്പുറമുള്ള വോട്ടുകള് നേടാന് ജിജോ മോഡിക്ക് കഴിയുമെന്നാണ് ഇടതുപക്ഷം അവകാശപ്പെടുന്നത്. ബിജെപിയില് പോലും മോഡിക്ക് ശക്തമായ എതിരാളികള് ഇല്ല. നരേന്ദ്ര മോഡി പ്രധാനമന്ത്രിയായതി ശേഷമാണ് തന്‍റെ പേര് ശ്രദ്ധിക്കപ്പെട്ടതെന്നും ജിജോ മോഡി പറയുന്നു.\nആശയപരമായി വലിയ വിയോജിപ്പുണ്ടെങ്കിലും പ്രധാനമന്ത്രിയുടെ പേരില് അറിയുന്നതില് സന്തോഷമുണ്ടെന്നും ജിജോ മോഡി പറയുന്നു. പേരിലെ സാമ്യം കൊണ്ട് തന്നെ പ്രധാനമന്ത്രിയുടെ വരെ ആളായി കണ്ടവര് സെക്രട്ടറിയേറ്റില് വരെയുണ്ടെന്നും ജിജോ മോഡി പറയുന്നു. പിഎമ്മിന്റെ ആളാണോ എന്ന് ചോദിക്കുന്നവരോട് അല്ല സിഎമ്മിന്റെയാ എന്ന് രസകരമായ മറുപടിയും നല്‍കുന്നു. ദൃശ്യമാധ്യമ മേഖലയില് നേരത്തെ ക്യാമറാമാനായി പ്രവര്‍ത്തിച്ചിരുന്നു ജിജോ.\nഅട്ടച്ചാക്കൽ മോഡിയിൽ ജോർജ് മോഡിയുടെയും ഓമന ജോർജിന്റെയും മുത്ത മകനാണ് ജിജോ. കോളേജ് യൂണിയൻ ചെയർമാൻ, എസ്എഫ്ഐ ഏരിയ പ്രസിഡന്റ്,ഡിവൈഎഫ്ഐ ബ്ലോക്ക് ജോയിന്റ് സെക്രട്ടറി, മാധ്യമ പ്രവർത്തകൻ, പത്തനംതിട്ട പ്രസ് ക്ലബ് ഭരണ സമതിയംഗം, കോന്നി ഫിനാൻഷ്യൽ മാർക്കറ്റിങ് സൊസൈറ്റി ഭരണ സമതിഅംഗം എന്നീ നിലകളിൽ പ്രവർത്തിച്ച അനുഭവ സമ്പത്തും ജിജോയ്ക്കുണ്ട്.\nലോക് ഡൗണിൽ ജനങ്ങളെ സഹായിക്കാൻ അഡ്വ.കെ യു ജനീഷ് കുമാർ എംഎൽഎയുടെ കൈത്താങ്ങ് പദ്ധതിയുടെ പ്രധാന പ്രവര്‍ത്തകനായിരുന്നു ജിജോ മോഡി. ജനങ്ങള്‍ക്ക് സുപരിചിതനായതിനാല് മികച്ച ഭൂരിപക്ഷത്തോടെ ജില്ലാ പഞ്ചായത്തിലേക്ക് വിജയിക്കാന് കഴിയുമെന്നാണ് ജിജോ മോഡിയുടേയും പാര്‍ട്ടിയുടെ ആത്മവിശ്വാസം\nkerala local body election 2020; Jijo Modi is the CPM candidate for the Pathanamthitta district panchayat


ഋഷഭദേവൻ - വിക്കിപീഡിയ\nവിഷ്ണുവിന്റെ അവതാരം - ഋഷഭദേവൻ\nമഹാവിഷ്ണുവിന്റെ അവതാരമായ ഒരു രാജാവാണ് ഋഷഭദേവൻ. ശ്രീമദ്ഭാഗവതത്തിലെ പഞ്ചമസ്കന്ധത്തിൽ3മുതൽ5വരെ അധ്യായങ്ങളിലാണ് ഈ കഥ വർണ്ണിക്കുന്നത്.\n2 ഋഷഭയോഗീശ്വരന്റെ ഉപദേശം\n5 ഇതുകൂടി കാണൂക\nമനുവിന്റെ ആദ്യപുത്രനാണ് പ്രിയവ്രതൻ. ബാല്യത്തിലേ അദ്ദേഹം നാരദശിഷ്യനായിരുന്നു. മുത്തശ്ശനായ ബ്രഹ്മാവിന്റെ നിർദ്ദേശപ്രകാരം അദ്ദേഹം വിവാഹിതനായി. രണ്ട് ഭാര്യമാരിലായി പതിമൂന്ന് പുത്രന്മാരുണ്ടായി. തേജോമയമായ തേരിൽ യാത്രചെയ്ത് രാത്രിയെ പകലാക്കി. നാരദന്റെ ശിഷ്യനായി ഭഗവത്കീർത്തനങ്ങൾ പാടിനടന്നു. പ്രിയവ്രതന്റെ പുത്രനായ അഗ്നീധ്രൻ പൂർവ്വചിത്തി അപ്സരസ്സിനെ കണ്ട് അവളോട് ചേർന്ന് ഭോഗാസക്തനായി ജീവിച്ച് അവളിൽ നാഭി മുതലായ ഒമ്പത് പുത്രന്മാരുണ്ടായി. നാഭി പുത്രന്മാരില്ലാതെ വന്നപ്പോൾ പുത്രാർത്ഥമായി യാഗം ചെയ്തു. ശ്രീഹരി പ്രത്യക്ഷനായി യാഗം ചെയ്യുന്ന മുനിമാർ വിഷ്ണുവിനെപ്പോലെ ശുഭകരനായ ഒരു പുത്രൻ നാഭിക്ക് ജനിക്കണമെന്ന് അഭ്യർത്ഥിച്ചു. നാഭിയുടെ പുത്രനായി പത്നിയായ മേരുവിൽ ഭഗവാൻ അവതരിച്ചു. നാഭിയുടെ പുത്രനാണ് ഋഷഭൻ. അദ്ദേഹം അജൻ എന്നുകൂടി അറിയപ്പെട്ടിരുന്നു. നാഭിയുടെയും അജന്റെയും രാജ്യം എന്നനിലക്ക് ഈ രാജ്യത്തിനു അജനാഭം എന്ന് പേർവന്നു. അദ്ദേഹത്തിന്റെ ഭരണത്തിൽ അസൂയപൂണ്ട് ഇന്ദ്രൻ രാജ്യത്ത് മഴ പെയ്യിക്കാതിരുന്നു. ഋഷഭൻ സ്വന്തം യോഗശക്തിയാൽ മഴപെയ്യിച്ചു. പരാജിതനായ ഇന്ദ്രൻ ജയന്തി എന്ന പുത്രിയെ അദ്ദേഹത്തിനു ദാനം ചെയ്തു. അവളിൽ ഋഷഭനു നൂറു മക്കളുണ്ടായി. ചിലർ യോഗ്യരായ ബ്രാഹ്മണരായി. അദ്ദേഹം യജ്ഞം അനുഷ്ഠിച്ചു. മക്കളെല്ലാം അതിൽ പങ്കെടുത്തു. അവരോട് ഋഷഭൻ മുക്തിമാർഗ്ഗം ഉപദേശിച്ചു. അദ്ദേഹത്തിന്റെ പുത്രനായ ഭരതൻ ഭരിച്ചതുകൊണ്ട് അജനാഭം പിന്നീട് ഭാരതം എന്നറിയപ്പെട്ടു.\nകുട്ടികളെ, മനുഷ്യജന്മം അസുലഭമാണ് അത് നന്നായി ഉപയോഗിക്കുക. വിഷയാസക്തിയായ കുരുക്കിൽ പെട്ടുപോകരുത്. സജ്ജനസംസർഗ്ഗവും വിഷ്ണുഭക്തിയുമാണ് മോക്ഷകാരണം. പരസ്പരം മത്സരിക്കരുത്. ഇക്കാണുന്നതെല്ലാം ചേർന്നതാണ് ബ്രഹം എന്നെല്ലാം ഉപദേശിച്ച് അദ്ദേഹം സന്യാസിയായി നാടുവിട്ടുപോയി.\nഉപദേശാനന്തരം യോഗിയായ അദ്ദേഹം ജനപദം, ഗ്രാമം, വനം തീർത്ഥം എന്നിവിടങ്ങളിൽ സഞ്ചരിച്ച് അവസാനം തന്നിൽ തന്നെ ഭഗവാനെ കണ്ടെത്തി ഒരു കാട്ടുതീയിൽ സ്വയം ശരീരത്യാഗം ചെയ്തു. സന്യാസധർമ്മത്തിന്റെ പരമഗുരുവായി അദ്ദേഹത്തെ കണക്കാക്കുന്നു.\nജൈനമതത്തിലെ പ്രഥമ തീർത്ഥങ്കരനായ ഋഷഭനാഥൻ വിഷ്ണു അവതാരം തന്നെയെന്ന് ചില അഭിപ്രായങ്ങളുണ്ട്.\n↑ സ്കന്ധം 5അധ്യായം ഒന്ന്, ഹ്രസ്വഭാഗവതം , പാലേലി നാരായണൻ നമ്പൂതിരി, പേജ് 99\n↑ സ്കന്ധം 5അധ്യായം രണ്ട്, ഹ്രസ്വഭാഗവതം , പാലേലി നാരായണൻ നമ്പൂതിരി, പേജ് 100\n↑ विष्णुर्दत्त भगवान् परबर्षिभिः प्रसादितो नाभेः प्रियचिकीर्षया तदवरॉधायने मॅरुदेव्याम् धर्मान्दर्शयितुकामो वातरशनानाम् श्रमणानामृषीणामूर्ध्वमन्थिनाम् शुक्लया तनुवावतार സ്കന്ധം5അധ്യായം മൂന്ന്, ശ്രീമദ്ഭാഗവതപുരാണം, ഗീതാപ്രസ്, ഗോരഖ്പുർ. ബുക്ക് 1 പേജ് 108 വരി2ശ്ലോകം 20\n↑ സ്കന്ധം 5അധ്യായം നാലു, ഹ്രസ്വഭാഗവതം , പാലേലി നാരായണൻ നമ്പൂതിരി, പേജ് 102\n↑ D Dennis Hudson (2008). The Body of God: An Emperor's Palace for Krishna in Eighth-Century Kanchipuram. Oxford University Press. pp. 19–21. ISBN 978-0-19-970902-1.\n"https://ml.wikipedia.org/w/index.php?title=ഋഷഭദേവൻ&oldid=3135525" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:40,2ജൂൺ 2019.


ഇറക്കം കുറഞ്ഞ വസ്ത്രം ധരിച്ചെത്തിയ പ്രമുഖ നടിയെ ഹോട്ടലില് നിന്ന് ഇറക്കിവിട്ടു – Evening Kerala News\nഇറക്കം കുറഞ്ഞ വസ്ത്രം ധരിച്ചെത്തിയ പ്രമുഖ നടിയെ ഹോട്ടലില് നിന്ന് ഇറക്കിവിട്ടു\nJune 10, 2018\t0\tBy Editor\nഇറക്കം കുറഞ്ഞ വസ്ത്രം ധരിച്ച് ഭക്ഷണം കഴിക്കാനെത്തിയ ബോളിവുഡ് സുന്ദരി യാമി ഗൗതമിന്റെ സഹോദരി സുരിലിയെ ഹോട്ടലില് നിന്ന് ഇറക്കിവിട്ടു. യാമി നായികയാകുന്ന പുതിയ ചിത്രം ഉറി സിനിമയുടെ ചിത്രീകരണവുമായി ബന്ധപ്പെട്ട് സെര്‍ബിയയില് എത്തിയതായിരുന്നു സുരിലി.\nഭക്ഷണം കഴിക്കാനായി യാമിയും സുരിലിയും ഹോട്ടലില് കയറുകയായിരുന്നു. സുരിലി ഷോര്‍ട്ട് ഡ്രസ് ആണ് ധരിച്ചിരുന്നത്. ഇറക്കം കുറഞ്ഞ വസ്ത്രങ്ങള് ധരിച്ച് ഹോട്ടലില് കയറാന് സാധിക്കില്ലായിരുന്നു. ഇതേതുടര്‍ന്ന് അവരെ ഹോട്ടലില് നിന്നും ഇറക്കിവിടുകയായിരുന്നു.\nപിന്നീട് യാമി തന്നെയാണ് ഇക്കാര്യം സമൂഹമാധ്യമത്തിലൂടെ പ്രേക്ഷകരെ അറിയിച്ചത്. സഹോദരി പാന്റ്‌സ് ധരിക്കാത്തതുമൂലം ഞങ്ങള്‍ക്ക് ബാറില് കയറേണ്ടി വന്നെന്ന് യാമി തമാശരൂപേണ പറഞ്ഞു.\nകണക്ടിവിറ്റി പദ്ധതി വഴി അംഗരാജ്യങ്ങള് തമ്മിലുള്ള ബന്ധം ശക്തിപ്പെടുത്തണം: മോദി\nഭാര്യയുടെയും മക്കളുടെയും മുഖത്ത് ആസിഡ് ഒഴിച്ച് ഗൃഹനാഥന് ആത്മഹത്യ ചെയ്തു


ഡോംബിവിലിയിലെ കൂട്ടബലാത്സംഗം: അറസ്റ്റിലായ പ്രതികളുടെ എണ്ണം 29 ആയി; പ്രതികൾ കുറ്റം സമ്മതിച്ചതായി പൊലീസ് – Kairali News | Kairali News Live l Latest Malayalam News\nഡോംബിവിലിയിൽ പ്രായപൂർത്തിയാകാത്ത പെൺകുട്ടി കൂട്ടബലാത്സംഗത്തിനിരയാക്കിയ സംഭവത്തിൽ നാല് പേരെ കൂടി കണ്ടെത്തി. ഇതോടെ അറസ്റ്റിലായ മൊത്തം പ്രതികളുടെ എണ്ണം 29 ആയി. സംഭവത്തിൽ പ്രതി ചേർക്കപ്പെട്ടവരുടെ എണ്ണം 33 ആണ്. ഇവരിൽ രണ്ടു പേർ പ്രായപൂർത്തിയാകാത്തവരാണ്. ഇവരെ ഭീവണ്ടിയിലെ റിമാൻഡ് ഹോമിലേക്ക് അയച്ചു.\nമറ്റു4പേർക്കുവേണ്ടിയുള്ള തിരച്ചിൽ തുടരുകയാണ്. പ്രതികളിൽ പ്രധാനിയായി കരുതുന്ന വിജയ് ഫ്യൂക്ക് എന്ന യുവാവുമായി ഇക്കഴിഞ്ഞ ജനുവരിയിലാണ് പെൺകുട്ടി പരിചയത്തിലാകുന്നത്. തുടർന്ന് ജനുവരി 29 ന് പെൺകുട്ടിയെ ഒരു സുഹൃത്തിന്റെ വീട്ടിലേക്ക് വിജയ് ക്ഷണിക്കുകയായിരുന്നു.\nഇവിടെ വച്ചാണ് പെൺകുട്ടിയുമായി ആദ്യമായി ശാരീരികബന്ധത്തിൽ ഏർപ്പെടുന്നത്. പെൺകുട്ടിക്ക് ജ്യൂസിൽ മയക്കമരുന്ന് നൽകിയാണ് ദൃശ്യങ്ങൾ വീഡിയോയിൽ റെക്കോർഡ് ചെയ്തത്. പിന്നീട് ഈ വിഡിയോയാണ് പല അവസരങ്ങളിലായി ബ്ലാക്ക്മെയിൽ ചെയ്യാൻ ഉപയോഗിച്ചത്.\nകാമുകനും കൂട്ടുകാരും ചേർന്ന് കഴിഞ്ഞ ഒമ്പതു മാസമായി കൂട്ട ബലാത്സംഗത്തിന് ഇരയാക്കുകയായിരുന്നെന്ന് പെൺകുട്ടി നൽകിയ മൊഴിയുടെ അടിസ്ഥാനത്തിലാണ് അറസ്റ്റ്. പെൺകുട്ടിയും പീഡിപ്പിച്ചവരിൽ ചിലരും അംഗങ്ങളായുള്ള വാട്സാപ്പ് ഗ്രൂപ്പ് പരിശോധിച്ചായിരുന്നു പോലീസ് നടപടി.\nപതിനാറിനും ഇരുപത്തി മൂന്നിനും ഇടയ്ക്കു പ്രായമുള്ള പ്രതികൾ സാധാരണ കുടുംബങ്ങളിൽ നിന്നുള്ളവരാണ്. ചിലർ കരാർ തൊഴിലാളികളും മറ്റു ചിലർ തൊഴിൽരഹിതരും വിദ്യാർഥികളുമാണ്. ഇവരെ കല്യാൺ സെഷൻസ് കോടതി 29 വരെ റിമാൻഡ് ചെയ്തു.\n15 വയസ്സുള്ള ഡോംബിവ്‌ലി നിവാസിയായ പെൺകുട്ടിയുടെ മൊഴി സൂചിപ്പിക്കുന്നത്, മയക്കുമരുന്ന് കലർത്തിയ ഫ്രൂട്ട് ജ്യൂസ് നൽകിയ ശേഷം പ്രതികൾ പലതവണ ബലാത്സംഗം ചെയ്തുവെന്നാണ്. ഒരു തവണ 15 പുരുഷന്മാർ വരെ തന്നെ പീഡിപ്പിച്ചതായും പെൺകുട്ടി പൊലീസിന് മൊഴി നൽകി.\nഅറസ്റ്റിലായ പ്രതികളുടെ മൊബൈൽ ഫോണുകൾ പോലീസ് പിടിച്ചെടുത്തിട്ടുണ്ട്. ഡാറ്റ വീണ്ടെടുക്കാൻ എല്ലാ ഫോണുകളും ഫോറൻസിക് സംഘത്തിന് അയയ്ക്കുമെന്ന് അന്വേഷണ സംഘം പറഞ്ഞു. മുഖ്യപ്രതി വിജയ് ഫ്യൂക്ക് പെൺകുട്ടിയുമായി ഒരു സോഷ്യൽ നെറ്റ്‌വർക്കിംഗ് പ്ലാറ്റഫോം വഴിയാണ് പരിചയപ്പെടുന്നത്.\nഇയാളാണ് കാമുകൻ ചമഞ്ഞു പെൺകുട്ടിയുമായി ശാരീരികബന്ധത്തിൽ ഏർപ്പെടുകയും ഇതിന്റെ വീഡിയോ ദൃശ്യങ്ങൾ ബ്ലാക്ക്മെയിൽ ചെയ്യാനും സുഹൃത്തുക്കൾക്ക് പങ്ക് വച്ച് ലൈംഗിക ചൂഷണത്തിനായി ഉപയോഗിച്ചതും.\nവിജയ് ഫുക്കിനെ ഒഴിവാക്കാൻ ശ്രമിക്കുമ്പോഴെല്ലാം ഇയാൾ പെൺകുട്ടിയുടെ ഫോൺ നമ്പർ മറ്റുള്ളവർക്ക് കൈമാറുകയും ഭീഷണിപ്പെടുത്തുകയുമായിരുന്നു. ഇവർ വീഡിയോ ദൃശ്യങ്ങൾ സോഷ്യൽ മീഡിയ വഴി വൈറൽ ആകുമെന്ന് ഭീഷണിപ്പെടുത്തിയുമായിരുന്നു പെൺകുട്ടിയെ ബ്ലാക്‌മെയ്ൽ ചെയ്തിരുന്നതെന്നും താനെ ജില്ലയിലെ ഡോംബിവിലി മാൻപാഡ പൊലീസിന് നൽകിയ മൊഴിയിൽ പെൺകുട്ടി വെളിപ്പെടുത്തി.\nപ്രായപൂർത്തിയാകാത്ത പെൺകുട്ടിയുടെ ഫോണിൽ തുടർച്ചയായി വരുന്ന കോളുകളുടെ എണ്ണത്തിൽ സംശയം തോന്നിയപ്പോഴാണ് വീട്ടുകാർക്ക് അവസ്ഥ മനസിലായത്. രണ്ടുദിവസം മുമ്പ് പെൺകുട്ടിയുടെ പിറന്നാളാഘോഷം നടക്കുന്നതിനിടയിൽ നിരന്തരമായി എത്തിയ ചില ഫോൺകോളുകളും വാട്സാപ്പ് സന്ദേശങ്ങളും കാരണം പെൺകുട്ടി വല്ലാതെ അസ്വസ്ഥയായിരുന്നു.\nഫോണിലൂടെ ചിലർ പെൺകുട്ടിയെ അടുത്തുള്ള ഗ്രാമത്തിലെ കൂട്ടുകാരന്റെ വീട്ടിലെത്താൻ നിർബന്ധിക്കുകയായിരുന്നു. അത് ശ്രദ്ധയിൽപെട്ട പെൺകുട്ടിയുടെ അമ്മായി നിർബന്ധിച്ചപ്പോഴാണ് കഴിഞ്ഞ ഒമ്പതു മാസമായി അനുഭവിക്കേണ്ടി വന്ന പീഡനങ്ങളുടെ ചുരുളഴിഞ്ഞത്. തുടർന്ന് പോലീസിൽ നൽകിയ പരാതിയുടെ അടിസ്ഥാനത്തിലാണ് അറസ്റ്റ് നടന്നത്.\nപ്രതികളിൽ ഭൂരിഭാഗവും ഡോംബിവിലിയിൽ നിന്നുള്ളവരാണ്; മൂന്ന് പേർ നവി മുംബൈയിലെ റബാലേ സ്വദേശികളാണ്. അറസ്റ്റിലായ പ്രതികൾ പെൺകുട്ടിയെ പലതവണ ലൈംഗികമായി പീഡിപ്പിച്ചതായി സമ്മതിച്ചെന്ന് പൊലീസ് പറഞ്ഞു.\nTags: AccusedArrestGang RapeRape


വാഹനമേഖലയിലെ പ്രതിസന്ധിയ്ക്കു കാരണം ഉയര്‍ന്ന ജി.എസ്.ടി അല്ലെന്ന് തോമസ് ഐസക് | DoolNews\nവാഹനമേഖലയിലെ പ്രതിസന്ധിയ്ക്കു കാരണം ഉയര്‍ന്ന ജി.എസ്.ടി അല്ലെന്ന് തോമസ് ഐസക്\nSunday, 8th September 2019, 1:21 pm\nന്യൂദല്‍ഹി: വാഹനമേഖലയിലെ നിലവിലെ പ്രതിസന്ധിയ്ക്കു കാരണം ഉയര്‍ന്ന ജി.എസ്.ടി നിരക്കല്ലെന്ന് ധനമന്ത്രി തോമസ് ഐസക്ക്. ജി.എസ്.ടി വരുന്നതിനു മുമ്പു തന്നെ സര്‍വ്വീസ് ടാക്‌സ് ഒഴികെയുള്ള നികുതിയുടെ നിരക്ക് 32% മുതല് 52% വരെയായിരുന്നെന്നും തോമസ് ഐസക്ക് പറയുന്നു. ട്വിറ്ററിലൂടെയാണ് ഐസക്കിന്റെ പ്രതികരണം.\n‘വാഹനമേഖലയിലെ പ്രതിസന്ധിയ്ക്കു കാരണം ഉയര്‍ന്ന ജി.എസ്.ടി നിരക്കല്ല. ജി.എസ്.ടി വരുന്നതിനു മുമ്പ് സര്‍വ്വീസ് ടാക്‌സ് ഒഴികെയുള്ള നികുതിയുടെ നിരക്ക് 32% നും 54%ത്തിനും ഇടയിലായിരുന്നു. ഇപ്പോള് കോമ്പന്‍സേഷന് സെസ്സ് ഉള്‍പ്പെടെയുള്ള നികുതിയുടെ നിരക്ക് 29% മുതല് 46% വരെ മാത്രമേയുള്ളൂ. കേന്ദ്രം ഇത് ഇനിയും കുറയ്ക്കാന് താല്‍പര്യപ്പെടുന്നുണ്ടെങ്കില് സെസ് എടുത്തുമാറ്റുക. നിരക്ക് 28% ആയി കുറയും.’ എന്നാണ് തോമസ് ഐസക്കിന്റെ വിശദീകരണം.\nചരക്ക് സേവന നികുതി കേരളത്തിന് ഗുണകരമാകുമെന്നായിരുന്നു ജി.എസ്.ടി ഏര്‍പ്പെടുത്താനുള്ള നീക്കത്തെ പിന്തുണച്ചുകൊണ്ട് തോമസ് ഐസക്ക് 2016ല് പറഞ്ഞത്. ഉപഭോഗ സംസ്ഥാനമായ കേരളത്തിന് ജി.എസ്.ടി ഗുണം ചെയ്യും.\nഉല്‍പാദന കേന്ദ്രത്തിന് പകരം ഉപഭോഗ കേന്ദ്രത്തില് ഈടാക്കാനുള്ള ജി.എസ്.ടിയിലെ വ്യവസ്ഥ കേരളത്തിന് കൂടുതല് വരുമാനം നേടിക്കൊടുക്കുമെന്നും അദ്ദേഹം പറഞ്ഞിരുന്നു. എന്നാല് ഒരുവര്‍ഷത്തിനുശേഷം അദ്ദേഹം നിലപാട് തിരുത്തിയിരുന്നു.\nജി.എസ്.ടിയുടെ ആദ്യവര്‍ഷം നിരാശാജനകമാണെന്നായിരുന്നു ധനമന്ത്രി പറഞ്ഞത്. എന്നാല് തയ്യാറെടുപ്പില്ലാതെ കേന്ദ്രസര്‍ക്കാര് ജി.എസ്.ടി നടപ്പാക്കുമെന്ന് കരുതാത്തതില് തനിക്ക് വീഴ്ചയുണ്ടായെന്നും തോമസ് ഐസക് സമ്മതിച്ചിരുന്നു.\nരാജ്യത്തെ വാഹനവിപണികള് കനത്ത തിരിച്ചടിയാണ് നേരിടുന്നതെന്ന റിപ്പോര്‍ട്ടുകള് കഴിഞ്ഞദിവസങ്ങള് പുറത്തുവന്നിരുന്നു. പ്രതിസന്ധികളെ തുടര്‍ന്ന് രാജ്യത്തെ ഏറ്റവും വലിയ കാര് നിര്‍മ്മാതാക്കളായ മാരുതി സുസുക്കി രണ്ടുദിവസത്തേക്ക് നിര്‍മ്മാണം നിര്‍ത്തിവെച്ചിരുന്നു.\nകാറുകള് വാങ്ങാന് ആളില്ലാത്തതിനെ തുടര്‍ന്ന് കഴിഞ്ഞ മാസം കമ്പനിയുടെ വില്‍പന 32.7 ശതമാനം ഇടിവ് നേരിട്ടിരുന്നു. അഞ്ചുദിവസം പ്രവര്‍ത്തനം നിര്‍ത്തിവെക്കുന്നതായി അശോക് ലെയ്‌ലന്‍ഡും അറിയിച്ചിരുന്നു.


ഭക്തിമൂത്തു പറഞ്ഞുപോയതാണ്, നിരുപാധികം മാപ്പ്; സ്ത്രീകള്‍ക്കെതിരായ കൊലവെറി പ്രസംഗത്തില് ക്ഷമാപണവുമാ - Samakalika Malayalam\nഭക്തിമൂത്തു പറഞ്ഞുപോയതാണ്, നിരുപാധികം മാപ്പ്; സ്ത്രീകള്‍ക്കെതിരായ കൊലവെറി പ്രസംഗത്തില് ക്ഷമാപണവുമായി കൊല്ലം തുളസി\nBy സമകാലികമലയാളം ഡെസ്‌ക് | Published: 12th October 2018 08:33 PM |\nLast Updated: 12th October 2018 08:33 PM | A+A A- |\nശബരിമലയില് പ്രവേശിക്കുന്ന സ്ത്രീകളെ വലിച്ചുകീറുമെന്ന കൊലവെറി പ്രസംഗം നടത്തിയ ബിജെപി നേതാവും നടനുമായ കൊല്ലം തുളസി മാപ്പു പറഞ്ഞു. ചാനല് ചര്‍ച്ചയ്ക്കിടയിലായിരുന്നു തുളസിയുടെ മാപ്പ് പറച്ചില്. വിശ്വാസിയുടെ ഭാഗത്ത് നിന്നുണ്ടായ സ്വാഭാവിക പ്രതികരണം മാത്രമായിരുന്നു അതെന്ന് തുളസി പറഞ്ഞു. തെറ്റ് ബോധ്യമായി പരാമര്‍ശം നിരുപാധികം പിന്‍വലിക്കുന്നു. നാല് ശുംഭന്‍മാരെന്ന് വിളിച്ചത് സുപ്രീം കോടതി ജഡ്ജിമാരെയല്ലെന്നും കേസ് കൊടുത്ത നാലുപേരെയാണെന്നും തുളസി പറഞ്ഞു.\nതെറ്റ് പറ്റിപ്പോയി. അയ്യപ്പ ഭക്തനായിട്ടാണ് ബിജെപിയുടെ പരിപാടിയില് ചെന്നുപെട്ടത്. ഭക്തി മൂത്തു ആവേശം മൂത്തു പറഞ്ഞുപോയതാണ്. അതില് തെറ്റുണ്ടെന്ന് മനസ്സിലായി. ആ പ്രസ്താവന പിന്‍വലിക്കുന്നു, അതുകൊണ്ട് സ്ത്രീ സമൂഹത്തിന് എന്തെങ്കിലും അപമാനം സംഭവിച്ചുവെങ്കില് മാപ്പ് ചോദിക്കുന്നു. മാപ്പ് ചോദിക്കുന്നു. ദയവായി വിവാദമുണ്ടാക്കരുതേയെന്നും തുളസി പറഞ്ഞു.\nഇതിലും വലിയ പ്രശ്‌നങ്ങള് രാജ്യത്ത് നടക്കുന്നുണ്ട്. എന്നെ ഇരയാക്കിയതില് വിഷമമുണ്ടെന്നും തുളസി പറഞ്ഞു. മലാളിയായ ഒരു സ്ത്രീയും ദര്‍ശനത്തിന് പോകുമെന്ന് ആരും വിശ്വസിക്കുന്നില്ലെന്നും തുളസി പറഞ്ഞു.\nസ്ത്രീകളെ അപമാനിച്ചതിന് വനിതാ കമ്മീഷന് തുളസിക്ക് എതിരെ സ്വമേധയാ കേസെടുത്തിരുന്നു. ഇതിന് പിന്നാലെയാണ് മാപ്പുമായി തുളസി രംഗത്തെത്തിയത്. ശബരിമലയില് പ്രവേശിക്കുന്ന സ്ത്രീകളെ രണ്ടായി വലിച്ചുകീറി ഒരുഭാഗം ഡല്‍ഹിയിലേക്കും മറ്റൊന്ന് മുഖ്യമന്ത്രിയുടെ ഓഫീസിലേക്കും അയച്ചു കൊടുക്കണം എന്നായിരുന്നു തുളസിയുടെ പരാമര്‍ശം.\nചവറയില് നടന്ന ശബരിമല വിശ്വാസ സംരക്ഷണ ജാഥയില് സംസാരിക്കുകയായിരുന്നു തുളസി.യുവതി പ്രവേശനം അനുവദിച്ച സുപ്രീംകോടതി ജഡ്ജിമാര് ശുംഭന്‍മാരാണെന്നും തുളസി പറഞ്ഞിരുന്നു. പരിപാടിയുടെ ആമുഖ പ്രഭാഷണം നടത്തുന്നതിനിടെയാണ് അധിക്ഷേപ വാക്കുകള് ചൊരിഞ്ഞത്. ബി.ജെ.പി സംസ്ഥാന പ്രസിഡന്റ് അഡ്വ. പി. ശ്രീധരന്‍പിളളയായിരുന്നു ജാഥയുടെ ക്യാപ്റ്റന്. ബി.ജെ.പി മുതിര്‍ന്ന നേതാക്കള് ഉള്‍പ്പെടെയുള്ളവരുടെ സാന്നിധ്യത്തിലായിരുന്നു കൊല്ലം തുളസിയുടെ കൊലവെറി പ്രസംഗം.\nസ്ത്രീകളെ രണ്ടായി വലിച്ചു കീറണം; രോഷമിരമ്പി; കൊല്ലം തുളസിക്കെതിരെ കേസെടുത്തു\n'എന്നിട്ടാ ചോര ഈ ഊളന് കുടിക്കുമായിരിക്കും'; ശബരിമലയിലെത്തുന്ന സ്ത്രീകളെ വലിച്ചുകീറുമെന്ന് പറഞ്ഞ കൊല്ലം തുളസിക്കെതിരെ ആഞ്ഞടിച്ച് സോഷ്യല് മീഡിയ


പാഥേയം : ബറാബാസിൽനിന്ന് ക്രിസ്തുവിലേക്ക്\nബറാബാസിൽനിന്ന് ക്രിസ്തുവിലേക്ക് Written by ഫാ. ജി കടൂപ്പാറയിൽ\nക്രിസ്തുവിനുമുമ്പും പിൻപും. ലോകഗതിയെ ഇപ്രകാരം വേർതിരിക്കുന്നപോലെ പിയേത്രോ സറൂബിയുടെ ജീവിതത്തെയും വേർതിരിക്കാം 'ദി പാഷൻ ഓഫ് ക്രൈസ്റ്റി'ന് മുമ്പും അതിനുശേഷവും. ആരാണീ പിയേത്രോ സറൂബി എന്നല്ലേ? 'ദി പാഷൻ ഓഫ് ക്രൈസ്റ്റ്' എന്ന സുപ്രസിദ്ധ ഹോളിവുഡ്ചിത്രത്തിൽ ബറാബാസിനെ അനശ്വരനാക്കിയ അതുല്യ നടൻ.\nകുരിശുമരണത്തിനു വിധിക്കപ്പെട്ട യേശുവിന്റെ കണ്ണുകളിലേക്ക് നോക്കുന്ന ഒരൊറ്റ ഷോട്ട്, അത്രയേ ഉണ്ടായിരുന്നുള്ളൂ സിനി മയിൽ. പക്ഷേ, ആ നോട്ടത്തിലൂടെ ബറാബാസിൽനിന്ന് ക്രിസ്തുവിലേക്കുള്ള യാത്ര ആരംഭിക്കുകയായിരുന്നു സറൂബി. ക്രിസ്ത്യാനിയെങ്കിലും ക്രിസ്തുവിനെ അറിയാതിരുന്ന അയാളും കുടുംബവും ഉത്തമകത്തോലിക്കരാണിന്ന്. മാത്രമല്ല, പകർന്നു കിട്ടിയ ദൈവാനുഭവം മറ്റുള്ളവരിലേക്ക് പകരാനും തൽപ്പരൻ.\nമിലാനടുത്തുള്ള പിൻസാനോ ഇടവക ദൈവാലയത്തിൽ പ്രാർത്ഥിക്കാനെത്തിയ സറൂബി സൺഡേ ശാലോമിനോട് തന്റെ മാനസാന്തര കഥ പങ്കുവെച്ചത് “യേശുവിന്റെ ഒരൊറ്റനോട്ടം എന്നെ പരിവർത്തനപ്പെടുത്തി” എന്ന മുഖവുരയോടെയാണ്. ദി പാഷൻ ഓഫ് ക്രൈസ്റ്റിൽ അഭിനയിക്കാൻ ഇടയായതിനെക്കുറിച്ചും അതിലൂടെയുണ്ടായ പുതുജീവിതത്തെക്കുറിച്ചും അദ്ദേഹംവികാരനിർഭരമായി സംസാരിച്ചു.\nബ്രസീലുകാരിയായ അമ്മയിൽനിന്നും ഇറ്റലിക്കാരനായ പിതാവിൽനിന്നും മിലാനിലാണ് സറൂബി ജനിച്ചത്, 1961ൽ. സർക്കസ് അഭ്യാസിയാകണമെന്ന് ആഗ്രഹിച്ച് 13-ാം വയസിൽ വീടുവിട്ടു. ശരീരത്തെ നിയന്ത്രിച്ച് ആത്മീയസമാധാനം നേടാമെന്നു കരുതിയായിരുന്നു ആയോധനകലയിലേക്കുള്ള പ്രയാണം. പ്രൊഫഷണൽ നടനായി നാടകവേദിയിലൂടെ 1979ൽ കലാരംഗത്തെത്തിയ ഇദ്ദേഹം പിന്നീട് ഇറ്റാലിയൻ ടെലിവിഷൻ സീരിയലുകളിൽ സജീവമായി. താമസിയാതെ സിനിമാലോകത്തെത്തി. സംവിധായകൻ, ടി.വി അവതാരകൻ, എഴുത്തുകാരൻ എന്നീ നിലകളിലും പ്രസിദ്ധനാണ് സറൂബി.\n“ചെറുപ്പംമുതൽ ഒരു കുറവ് എനിക്ക് അനുഭവപ്പെട്ടിരുന്നു. എല്ലാമുണ്ടായിട്ടും എന്തിനോവേണ്ടിയുള്ള ഒരു ദാഹം. അതിന് ഉത്തരംതേടി ആത്മീയതയുടെ ഉറവിടമെന്ന് വിളിക്കുന്ന ഏഷ്യയിലും ഞാനെത്തി. ഒരു ടിബറ്റൻ ആശ്രമത്തിൽ ആറു മാസം മൗനവ്രതമെടുത്തു. ഇന്ത്യയിലും ആമസോണി ലും താമസിച്ചു. പക്ഷേ, ഒരിടത്തും എനിക്ക് സമാധാനം കിട്ടിയില്ല. ഇതിനിടയിൽ സിനിമാ-സീരിയൽ അഭിനയവും തുടർന്നു. ഒടുവിൽ യേശുവിനെ ഞാൻ കണ്ടെത്തി, ഞാൻ വ്യാപരിച്ചിരുന്ന സിനിമയിലൂടെത്തന്നെ.”\nഇറ്റലിയിൽ വിവിധ സീരിയലുകളിൽ അഭിനയിക്കുന്ന കാലം. ഒരിക്കൽ ഒരു ഫോൺകോൾ. ഹോളിവുഡിലെ സുപ്രസിദ്ധ സംവിധായകൻ മെൽ ഗിബ്‌സണാണ് അങ്ങേ തലയ്ക്കൽ. യേശുവിന്റെ പീഡാനുഭവങ്ങളെക്കുറിച്ച് ഒരുക്കുന്ന സിനിമയിലേക്ക് എന്നെ തിരഞ്ഞെടുത്തു എന്നുപറഞ്ഞ അദ്ദേഹം, അടുത്ത ദിവസം റോമിൽവെച്ച് കാണണമെന്ന് നിർദേശിച്ച് ഫോൺവെച്ചു.\nകാര്യമറിഞ്ഞപ്പോൾ വീട്ടുകാർക്കും സന്തോഷമായി. പക്ഷേ, ഏത് റോളാണ് എനിക്ക് കിട്ടുക? അതേക്കുറിച്ച് ഗിബ്‌സൺ ഒന്നും പറഞ്ഞതുമില്ല. എനിക്കാണെങ്കിൽ യേശുവിനെക്കുറിച്ച് അധികമൊന്നും അറിയില്ല. ദൈവാലയത്തിൽ പോകാറില്ല, കൂദാശ സ്വീകരണവുമില്ല. പക്ഷേ, മകന് കുറെയൊക്കെ ബൈബിളറിയാം. യേശുവിനെക്കുറിച്ചുള്ള സിനിമയിൽ ഏതു വേഷമാണ് നല്ലതെന്നറിയാൻ ഞാൻ അവനെ സമീപിച്ചു. “യേശുവിന്റെ വേഷം പപ്പയ്ക്ക് കിട്ടുമെന്ന് തോന്നുന്നില്ല. പിന്നെയുള്ളത് പത്രോസിന്റേതാണ്. ശിഷ്യരിൽ ഒന്നാമനാണ് പത്രോസ്. അതുകൊണ്ട് പത്രോസായി അഭിനയിച്ചാൽ നല്ലതാണ്.” മകന്റെ വാക്കുകളിൽനിന്നും പത്രോസിന്റെ വേഷംചെയ്യാമെന്ന് മനസ്സിൽ ഉറപ്പിച്ച് ഞാൻ മെൽ ഗിബ്‌സനെ കാണാൻ പോയി.\nറോമിലെ ഒരു ഹോട്ടലിൽവെച്ചായിരുന്നു മെൽ ഗിബ്‌സണുമായുള്ള കൂടിക്കാഴ്ച. സംഭാഷണമധ്യേ, പത്രോസായി അഭിനയിക്കാനുള്ള എന്റെ ആഗ്രഹം ഞാനങ്ങു പറഞ്ഞു. അപ്പോൾ മെൽ ഗിബ്‌സൻ ചിരിയടക്കാൻ പ്രയാസപ്പെടുന്നുണ്ടായിരുന്നു. എന്നിട്ടു പറഞ്ഞു: “താങ്കളെ ബറാബാസായി അഭിനയിക്കാനാണ് ഞാൻ വിളിച്ചത്”. അതുകേട്ടപ്പോൾ ഞാനാകെ തകർന്നുപോയി. ഉദ്ദേശിച്ചുവന്ന വേഷം കിട്ടാത്തതല്ല എന്നെ അലട്ടിയത്. മറിച്ച്, ബറാബാസ് ആരെന്നുപോലും അറിയില്ല എന്നതായിരുന്നു പ്രശ്‌നം.\nവീട്ടിൽ ചെന്ന് എന്തു പറയും? എന്റെ ഭാഗംകേട്ടശേഷം അദ്ദേഹം പറഞ്ഞു: “യേശുവിന്റെ ജീവിതവും പീഡാനുഭവവും കരവാജോ തുടങ്ങിയ പ്രമുഖ ചിത്രകാരന്മാർ ചിത്രരൂപത്തിലാക്കിയിട്ടുണ്ട്. അവരുടെ ചിത്രങ്ങളിൽ കാണുന്ന രൂപങ്ങളോട് സാദൃശ്യമുള്ള മുഖങ്ങളെയാണ് സിനിമയിലെ കഥാപാത്രങ്ങളായി നിശ്ചയിച്ചിരിക്കുന്നത്.” അങ്ങനെ അദ്ദേഹമെന്നെ കാര്യങ്ങൾ ബോധ്യപ്പെടുത്തി. ക്രിസ്തു സംസാരിച്ച അറമായ ഭാഷ യിലായിരിക്കും സിനിമയെന്നും അദ്ദേഹം ഓർമിപ്പിച്ചു.\nഡയലോഗ് 'പറയണം' കണ്ണുകൊണ്ട്\nഎത്രയുംവേഗം അറമായ ഭാഷ പ~ിക്കുക, അതായിരുന്നു പിന്നെ ലക്ഷ്യം. അധികം താമസിക്കാതെ അറമായ ഭാഷയെ വരുതിയിലാക്കുകയും ചെയ്തു. ക്രിസ്തുവിനേക്കാൾ കൂടുതൽ സംഭാഷണങ്ങൾ ബറാബാസിനുണ്ടാകുമെന്നും ഞാൻ ഉറപ്പിച്ചു. പിന്നെയും കുറെക്കാലംകൂടി കഴിഞ്ഞാണ് ഷൂട്ടിങ്ങ് തുടങ്ങുന്നത്. അങ്ങനെ ഭാഷയൊക്കെ പ~ിച്ച് മിടുക്കനായി ചെന്നപ്പോഴാണ് ഞെട്ടിപ്പിക്കുന്ന മറ്റൊരു വെളിപ്പെടുത്തൽ മെൽ ഗിബ്‌സണിൽനിന്നുണ്ടായത്: “ബറാബാസിന് ഡയലോഗില്ല”.\nഞാൻ വിളറിപ്പോയി. ഡയലോഗില്ലാതെ എന്തു സിനിമ. ഒരു ചെറിയ സംഭാഷണമെങ്കിലും വേണമെന്ന് ഞാൻ പറഞ്ഞപ്പോഴാണ് ബറാബാസിനെക്കുറിച്ചുള്ള വ്യക്തമായ ചിത്രം ഞാനറിഞ്ഞത്.\nമെൽഗിബ്‌സൻ പറഞ്ഞു: “സുവിശേഷത്തിലെ ബറാബാസ് സംസാരിക്കില്ല.” ഒരു പുരോഹിതനിൽനിന്ന് ഇങ്ങനെയൊരു മറുപടി പ്രതീക്ഷിക്കാം, പക്ഷേ, ഭാവനകൊണ്ട് കഥ പറയുന്ന സിനിമാസംവിധായകനിൽനിന്ന് ഞാൻ ഈ മറുപടി പ്രതീക്ഷിച്ചില്ല. എന്റെ അമ്പരപ്പ് ഇരട്ടിപ്പിക്കുന്ന കാര്യമാണ് പിന്നെ ഞാൻ കേട്ടത്. സുവിശേഷങ്ങളും മറ്റ് വ്യാഖ്യാനഗ്രന്ഥങ്ങളും 13 വർഷം വായിച്ച്, ധ്യാനിച്ച് പ~ിച്ചാണത്രേ അദ്ദേഹം ഈ സിനിമയുടെ തിരക്കഥ എഴുതിയത്.\n“നാവുകൊണ്ടല്ല, കണ്ണുകൊണ്ടാണ് ബറാബാസ് സംസാരിക്കേണ്ടത്. റോമാക്കാരുടെ പീഡനം ജയിലിൽവെച്ച് സഹിച്ച് മൃഗതുല്യനായിത്തീർന്ന ഒരാളാണ് ബറാബാസ്- യേശുവിനു പകരം ജയിൽമോചിതനാക്കാൻ ജനം തിരഞ്ഞെടുത്ത തടവുപുള്ളി. അയാൾ ആരോടും സംസാരിക്കില്ല. വന്യമൃഗങ്ങളെപ്പോലെ മുരളുകമാത്രം ചെയ്യും. പീഡനംമൂലം അയാളുടെ ഒരു കണ്ണും നഷ്ടപ്പെട്ടിരുന്നു. ഒറ്റക്കണ്ണുള്ള ക്രൂരനായ ഒരു വേട്ടമൃഗംപോലെയാണ് ബറാബാസ്.\n“പക്ഷേ, ഉള്ളിൽ നന്മയുടെ പ്രകാശവുമുണ്ടാകണം. യേശുവിന്റെ ഒറ്റനോട്ടത്തിലൂടെ ശാന്തനായ, അനുസരണയുള്ളൊരു നായ്ക്കുട്ടിയായി തീരണം അയാൾ. രണ്ടു മിനിറ്റ് മാത്രമുള്ള ഈ കഥാപാത്രത്തെ 10 മിനിറ്റിലധികമുള്ള പീലാത്തോസിനെക്കാൾ ജനങ്ങൾ ഓർമിക്കണം,” ഗിബ്‌സന്റെ ഈ വാക്കുകൾ ഞാൻ സ്വീകരിച്ചു.\nആ ഒരൊറ്റ നോട്ടം, സംഭവിച്ചത് അത്ഭുതം\nഷൂട്ടിങ്ങിനിടയിൽ മെൽ ഗിബ്‌സൻ ഒരു കാര്യം സൂചിപ്പിച്ചു. സിനിമയിൽ പീലാത്തോസിന്റെ അരമനയിൽവെച്ച് യേശുവും ബറാബാസും പരസ്പരം കണ്ണുകളിൽ നോക്കുന്ന രംഗമുണ്ട്. അതുവരെ, യേശുവായി അഭിനയിക്കുന്ന ജിം കാവിസിയേലിനെ ഞാൻ നോക്കരുത്. ആദ്യമായി ഒരാൾ യേശുവിന്റെ കണ്ണുകളിലേക്ക് നോക്കുന്ന അനുഭവം ഉണ്ടാകണം. അതാണ് തനിക്ക് ക്യാമറയിൽ പകർത്തേണ്ടതെന്നും അദ്ദേഹം പറഞ്ഞു.\nസംവിധായകന്റെ വാക്കനുസരിക്കേണ്ടതിനാൽ ഷൂട്ടിങ്ങ് ദിനങ്ങളിലൊന്നും ഞാൻ യേശുവായി അഭിനയിക്കുന്ന നടന്റെ അടുത്തുപോലുംപോയില്ല. ഒടുവിൽ എന്നോട് പറഞ്ഞതുപോലെ ഷൂട്ടിങ്ങ് സമയമെത്തി, ഞാനും യേശുവുമായി സിനിമയിൽ കാണുന്ന രണ്ടേരണ്ടു മിനിറ്റ്. ഞാൻ അദ്ദേഹത്തിന്റെ കണ്ണുകളിലേക്ക് നോക്കി. ആ നോട്ടം എന്റെ ജീവിതത്തെ മാറ്റിമറിച്ചു.\nപീലാത്തോസിന്റെ അരമനയുടെ ഇടനാഴിയിലൂടെ പടയാളികൾ ബറാബാസിനെ വലിച്ചിഴച്ചുകൊണ്ടുവരുന്നു. ഒരു തൂണിനോട് ചേർത്ത് നിർത്തി കഴുത്തിൽ ചങ്ങലയിട്ട് പിറകോട്ട് വലിക്കുന്നു. ബറാബാസ് ക്രൂരമായി മുരളുകമാത്രമേ ചെയ്യാവൂ. പിന്നീട്, ബറാബാസിനെ വിട്ടയക്കുന്ന വിധി പീലാത്തോസ് പറയുമ്പോൾ പട്ടാളക്കാർ ബറാബാസിനെ മോചിപ്പിക്കണം. മ്ലേഛകരമായ ആംഗ്യവിക്ഷേപങ്ങൾ കാട്ടി ബറാബാസ് നടന്നു നീങ്ങും.\nഒരു നിമിഷം! തനിക്കുവേണ്ടി ആരെയാണോ കുരിശിൽ തറയ്ക്കുന്നത്, അയാളെ യേശുവിനെ നോക്കുന്നു. അവരുടെ കണ്ണുകൾ തമ്മിലുടക്കുന്നു. ബറാബാസിന്റെ തകർന്ന കണ്ണുകളിലേക്ക് യേശുവിന്റെ ജീവസുറ്റ കണ്ണുകളിലെ വെളിച്ചം. പിന്നീടയാൾ ജനക്കൂട്ടത്തിലേക്ക് ഇറങ്ങി നടന്നു മറയുന്നു. ഇതാണ് സിനിമയിലെ രംഗം.\nഅതുതന്നെ ഞാൻ അഭിനയിച്ചു. യേശുനാഥനെ നോക്കുന്ന ആ ഒരു നിമിഷം. തിരക്കഥയിലേതുപോലെ ഞാൻ യേശുവിന്റെ കണ്ണുകളിലേക്ക് നോക്കി. ആ സമയത്ത് യഥാർത്ഥമായ ഒരു പ്രകാശം എന്റെ മനസ്സിലേക്ക് കടന്നുവന്നു. സത്യമായും ഞാൻ അവിടെ യേശുവിനെയാണ് കണ്ടത്.\nആ നിമിഷംമുതൽ എനിക്ക് മാറ്റംവന്നു. ഞാൻ ക്രിസ്തുവിലേക്ക് നടന്നു തുടങ്ങി. ബറാബാസിന്റെ അഥവാ, മാനവകുലത്തിന്റെ മോചനത്തിനാണ് യേശു കുരിശിലേറ്റപ്പെട്ടത്. തനിക്കുവേണ്ടിയാണ് യേശു മരിച്ചതെന്നു ബോധ്യമുള്ള ബറാബാസ് (മാനവകുലം) യേശുവിനുവേണ്ടി ജീവിക്കണം. എനിക്കുകിട്ടിയ പുതിയൊരു തിരിച്ചറിവായിരുന്നു അത്.\nകലാകാരന്മാർക്ക് വികാരപ്രകടനങ്ങൾ കൂടുതലാണെന്ന് പറയാറില്ലേ? പക്ഷേ, ഇത് അങ്ങനെയൊരു വികാരപ്രകടനം ആയിരുന്നില്ല. യഥാർത്ഥ മാറ്റമായിരുന്നു. ഷൂട്ടിങ്ങിനുശേഷം വീട്ടിലെത്തിയ ഞാൻ തികച്ചും അസ്വസ്ഥനായിരുന്നു. എന്തുസംഭവിച്ചു എന്ന അന്ധാളിപ്പിൽനിന്നുണ്ടായ അസ്വസ്ഥത. അതെന്നെ ഡോൺ ജാന്നി എന്ന കത്തോലിക്കാ വൈദികന്റെ സമീപമെത്തിച്ചു. അദ്ദേഹം തിരുസഭയെപ്പറ്റി, കൂദാശകളെപ്പറ്റി എനിക്കു പറഞ്ഞുതന്നു.\nനല്ലൊരു കത്തോലിക്കാവിശ്വാസിയാകൂ എന്ന് യേശു എന്നോട് മന്ത്രിക്കുന്നതായി തോന്നി ആ നാളുകളിൽ. ഈ സമയത്ത്, ഭാര്യയോടും മൂന്നു മക്കളോടുമൊപ്പമായിരുന്നു എന്റെ താമസമെങ്കിലും സഭാനിയമം അനുസരിച്ച് വിവാഹിതനായിരുന്നില്ല. ക്രിസ്തുവിനെയും സഭയെയും തിരിച്ചറിഞ്ഞശേഷം ഞാൻ ദൈവാലയത്തിൽവെച്ച് വിവാഹിതനാകാൻ തീരുമാനിച്ചു. എന്റെ വിവാഹത്തിന് ലേഖനം വായിച്ചത് ഞാൻതന്നെയായിരുന്നു. കരഞ്ഞുകൊണ്ടാണ് ഞാനത് വായിച്ചു തുടങ്ങിയതും പൂർത്തിയാക്കിയതും. എന്റെ മൂന്നു മക്കളെയും അന്നുതന്നെ മാമ്മോദീസ മുക്കി. അതിനുശേഷം രണ്ടു കുട്ടികൾകൂടി എനിക്കുണ്ടായി.\nഒരു സിനിമാപ്രവർത്തകനെ സംബന്ധിച്ചിടത്തോളം വിശ്വാസിയായുള്ള ജീവിതം വെല്ലുവിളി നിറഞ്ഞതാണെന്നാണ് എന്റെ അഭിപ്രായം. പൊതുവെ സിനിമാലോകം ക്രിസ്തുവിനെയും കത്തോലിക്കാവിശ്വാസത്തേയും 'വിലക്കപ്പെട്ടവ' ആയാണ് കരുതുന്നത്. അവിടെ ക്രിസ്തുവിന് സാക്ഷ്യം പകരുക എന്നത് വലിയ വെല്ലുവിളിതന്നെയാണ്.\nക്രിസ്തുവിനെ അറിഞ്ഞതിനുശേഷം എനിക്ക് 10 സിനിമകൾപോലും ഒരു വർഷം കിട്ടുന്നില്ല. ഞാൻ അഭിനയം പ~ിപ്പിക്കുന്ന സ്‌കൂളിലെ എന്റെ ഓഫിസിൽ ഒരു കുരിശുരൂപം വെച്ചിരുന്നു. എന്നാൽ, ചിലർ അതെടുത്തുമാറ്റി. അധികം താമസിയാതെ അവർ എന്റെ ജോലിയും ഇല്ലാതാക്കി. അഞ്ചു കുട്ടികളും ഭാര്യയും അടങ്ങുന്ന കുടുംബം പുലർത്താൻ ബുദ്ധിമുട്ടുണ്ടിപ്പോൾ. എങ്കിലും ക്രിസ്തുവിലുള്ള വിശ്വാസത്തിൽ ഞാൻ ജീവിക്കുന്നു. ഞാൻ സൂചിപ്പിച്ച ക്രിസ്തീയവിശ്വാസത്തിനെതിരായ പ്രവർത്തനങ്ങൾ നടക്കുന്നത് അറബ്‌രാജ്യങ്ങളിലൊന്നുമല്ല; കത്തോലിക്കാ രാജ്യമായ ഇറ്റലിയിൽ ആണെന്നോർക്കണം.\nപ്രാർത്ഥനയും ദിവ്യബലിയും എന്റെ ജീവിതത്തിന്റെ അവിഭാജ്യഭാഗമാണിപ്പോൾ. അതുകൊണ്ടുതന്നെ കുടുംബത്തിൽ ശാന്തിയും സമാധാനവും കളിയാടുന്നു. സ്വന്തം തൊഴിലായ അഭിനയവും ഭംഗിയായി തുടരുന്നു, അവസരങ്ങൾ കുറഞ്ഞെങ്കിലും. ചില സ്ഥലങ്ങളിൽ ഇപ്പോഴും അഭിനയം പ~ിപ്പിക്കാൻ പോകുന്നുണ്ട്.\nവീണുകിട്ടുന്ന ഇടവേളകളിൽ യുവജന ക്യാംപുകളിലും ഇടവകകളിലും എന്റെ ക്രിസ്ത്വാനുഭവം പങ്കുവെക്കാനും ശ്രമിക്കുന്നു. അഭിനയത്തേക്കാളും എനിക്കേറെ സന്തോഷം തരുന്ന നിമിഷങ്ങളാണവ.\nPosted by പാഥേയം at 11:21 AM\nAlen Stephen September 12, 2013 at 3:22 AM\nMay Saroobi can carry the light of life he received from Jesus throughout his life...GOD BLESS HIM AND ALL..\nUnknown September 12, 2013 at 5:02 AM\nGod hasaGreat Plan for all of Us....God Bless u Mr.Saroobi\nLeen Thobias September 13, 2013 at 7:51 AM\nJisha Madhu September 13, 2013 at 9:30 PM\nAjmal September 15, 2013 at 7:14 AM\nUnknown September 16, 2013 at 2:48 AM\nGod bless you and live in you and with you continuously to reevangelise your conutry.


വേണ്ടെന്ന് വെച്ച ചിത്രങ്ങള് ഹിറ്റായി, കരീന കപൂറിന്റെ തീരുമാനങ്ങള് തെറ്റിയപ്പോള് | Artist Kareena Kapoor film\nവേണ്ടെന്ന് വെച്ച ചിത്രങ്ങള് ഹിറ്റായി, കരീന കപൂറിന്റെ തീരുമാനങ്ങള് തെറ്റിയപ്പോള്\nFirst Published 30, Jul 2020, 7:59 PM\nബോളിവുഡ് സുന്ദരി കരീന കൂപൂര് ഒട്ടേറെ ഹിറ്റ് ചിത്രങ്ങളില് നായികയായതാണ്. എന്നാല് കരീന കപൂര് വേണ്ടെന്നു വച്ചിട്ടും ഹിറ്റായ ചില ചിത്രങ്ങളാണ് ഇവിടെ പറയുന്നത്.\nഹൃത്വിക്ക് റോഷന് ആദ്യമായി വെള്ളിത്തിരിയിലെത്തിയ ചിത്രമായിരുന്നു കഹോനാ പ്യാര്‍ഹേ. ചിത്രത്തില് അമീഷ പട്ടേലായിരുന്നു നായിക. വേഷം ആദ്യം ലഭിച്ചത് കരീന കപൂറിനായിരുന്നു. എന്നാല് ചിത്രം ഹൃത്വിക്കിനെ മാത്രം കേന്ദ്രീകരിച്ചിട്ടുള്ളതാണെന്നും നായികയ്‍ക്ക് ഒട്ടും പ്രാധാന്യം ഇല്ലെന്നും കരുതി കരീന വേഷം നിരസിക്കുകയായിരുന്നു. പക്ഷേ ചിത്രം ബോളിവുഡിലെ എക്കാലത്തെയും മികച്ച റൊമാന്റിക് സിനിമകളില് ഒന്നായി മാറി. ബോക്‍സ് ഓഫീസിന് മെഗാ ഹിറ്റാകുകയും ചെയ്‍തു\nഹം ദില് ദേ ചുക്കെ സനം എന്ന ചിത്രത്തെക്കുറിച്ച് ആലോചിപ്പോള് സഞ്‍ജയ് ലീല ബന്‍സാലിയുടെ മനസ്സില് നായികയായി കരീന കപൂറായിരുന്നു. കരീന കപൂറിന്റെ ആദ്യ ചിത്രമായ റെഫ്യൂജി റിലീസ് ചെയ്യുന്നതിനു മുമ്പേ ആയിരുന്നു ഹം ദില് ദേ ചുക്കെ സനത്തിലേക്ക് കരീന കപൂറിനെ പരിഗണിച്ചത്. പക്ഷേ ഐശ്വര്യാ റായിക്കാണ് ഒടുവില് ചിത്രത്തില് അഭിനയിക്കാന് അവസരം ലഭിച്ചത്. ചിത്രത്തിലെ നായികാവേഷം നിരൂകപ്രശംസ നേടുകയും ചെയ്‍തു.\nനിഖില് അദ്വാനി സംവിധാനം ചെയ്‍ത കല് ഹോ ന ഹോയിലേക്ക് നായികയായി ആദ്യം ക്ഷണിച്ചത് കരീന കപൂറിനെയായിരുന്നു. എന്നാല് ചിത്രത്തിന്റെ നിര്‍മ്മാതാവും തിരക്കഥാകൃത്തുമായ കരണ് ജോഹറുമായുള്ള അഭിപ്രായഭിന്നതയുടെ പേരില് ഈ വേഷം കരീന നിരസിക്കുകയായിരുന്നു. പിന്നീട് പ്രീതി സിന്റയായിരുന്നു വേഷം ചെയ്‍തത്. പ്രീതി സിന്റയുടെ കരിയറിലെ ഏറ്റവും മികച്ച കഥാപാത്രമാകുകയും ചെയ്‍തു.\nമധു ഭണ്ഡാര്‍ക്കറുടെ ഹീറോയിന് എന്ന ചിത്രത്തില് നായിക കരീന കപൂറായിരുന്നു. മധു ഭണ്ഡാര്‍ക്കറുടെ, നിരൂപകപ്രശംസ നേടിയ ഫാഷനിലേക്കും കരീന കപൂറിനെയാണ് നായികയായി ആദ്യം പരിഗണിച്ചത്. എന്നാല് തിരക്കുകളെ തുടര്‍ന്ന് ഈ വേഷം കരീന കപൂര് നിരസിക്കുകയാണ്. പ്രിയങ്ക ചോപ്ര വേഷം ഏറ്റെടുക്കുകയും മികച്ച നടിക്കുള്ള ദേശീയ അവാര്‍ഡ് നേടുകയും ചെയ്‍തു.\nകരീനയുടെ കരിയറിലെ ഏറ്റവും മോശമായ തീരുമാനമായിരിക്കും സഞ്‍ജയ് ഭന്‍സാലിയയുടെ ഗോലിയോംകി രാസലീല രാം ലീല എന്ന ചിത്രത്തില് അഭിനയിക്കാതിരുന്നത്. ഷേക്സ്‍പിയറുടെ റോമിയോ - ജൂലിയറ്റിന്റെ ബോളിവുഡ് പതിപ്പായിരുന്നു ചിത്രം. കരീന കപൂര് നിരസിച്ചതിനെ തുടര്‍ന്ന് ചിത്രത്തിലെ നായികാവേഷം ലഭിച്ചത് ദീപിക പദുക്കോണിനായിരുന്നു. ദീപിക പദുക്കോണ് വേഷം ഗംഭീരമാക്കുകയും ചെയ്‍തു. നിരവധി അവാര്‍ഡുകളുംകഥാപാത്രത്തിലൂടെ സ്വന്തമാക്കി. ചിത്രം ബോക്സ് ഓഫീസിലും മികച്ച പ്രതികരണം നേടി.\nഎന്തായാലും നിരവധി ചിത്രങ്ങള് വേണ്ടെന്നുവെച്ചാലും വര്‍ഷങ്ങള് എത്രയായിട്ടും കരീന കപൂര് ഹിന്ദി സിനിമയില് മുൻനിരയില് തന്നെ തുടരുകയാണ് .


''എന്‍വിഡൈന്‍റ് ദ്വീപ്''- മടങ്ങിവരാന് കഴിയാത്ത കരയിലെ മരണ ദൂതന് ആരാണ്? | Faris | envidene deewp | Vartha Jalakam\nആഫ്രീക്കന് രാജ്യമായ കെനീയയുടെ വടക്ക്പടിഞ്ഞാറുള്ള തടാകമാണ് ‘തുര്‍കണ’ ഈ തടാകത്തിനെ ചുറ്റീ അനേകം ചെറുചെറു ദ്വീപസമൂഹങ്ങള് ഉണ്ട്. ഒരോ ചെറു ദ്വീപും ഒരോ ഗോത്രവര്‍ഗ്ഗ സമൂഹങ്ങളുടെയും ആസ്ഥാനമാണ്. മീന്‍പിടുത്തം ആണ് ഇവരൂടെയെല്ലാം പ്രധാന ഉപജീവനമാര്‍ഗ്ഗം. ഇത്തരത്തില് പെട്ട ഒരൂ കുഞ്ഞന് ദ്വീപാണ് ‘എന്‍വൈടെന്‍റ്\nAuthor : Faris\nആഫ്രീക്കന് രാജ്യമായ കെനീയയുടെ വടക്ക്പടിഞ്ഞാറുള്ള തടാകമാണ് ‘തുര്‍കണ’ ഈ തടാകത്തിനെ ചുറ്റീ അനേകം ചെറുചെറു ദ്വീപസമൂഹങ്ങള് ഉണ്ട്. ഒരോ ചെറു ദ്വീപും ഒരോ ഗോത്രവര്‍ഗ്ഗ സമൂഹങ്ങളുടെയും ആസ്ഥാനമാണ്. മീന്‍പിടുത്തം ആണ് ഇവരൂടെയെല്ലാം പ്രധാന ഉപജീവനമാര്‍ഗ്ഗം. ഇത്തരത്തില് പെട്ട ഒരൂ കുഞ്ഞന് ദ്വീപാണ് ‘എന്‍വൈടെന്‍റ്'(envaitent). (മറ്റുള്ള ദ്വീപുനിവാസികളുടെ ഗോത്രഭാഷയില് ‘തിരിച്ച് വരാന് കഴിയാത്ത സ്ഥലം എന്നര്‍ത്ഥം).\n1900കളില് എന്‍വൈഡന്‍റ് ദ്വീപില് 60 ഓളം കുടുംബങ്ങള് താമസിച്ചിരുന്നു. ദുര്‍കണ തടാകത്തിന്‍റെ സ്വഭാവ വിശേഷമെന്തന്നാല് ഒരോ ഭാഗങ്ങളിലും ഓരോ തരം മീനുകളാണ് ലഭിക്കുന്നത്. അത്കൊണ്ട് ദ്വീപ സമൂഹങ്ങളീല് താമസിക്കുന്ന പല ഗോത്രവര്‍ഗ്ഗങ്ങളും തങ്ങളുടെ ഭാഗത്ത് നിന്ന് ലഭിക്കുന്ന മീനുകള് കൈമാറ്റം ചെയ്യാനായീ പരസ്പരം മറ്റുള്ള ദ്വീപുകളീല് ചെല്ലാന് അനുമതി നല്‍കിയിരുന്നൂ.\nഇതിലൊന്നും പെടാതെ ജീവിച്ചിരുന്ന ഗ്രോത്രവര്‍ഗ്ഗമായിരുന്നു എന്‍വിഡൈന്‍റ് ദ്വീപിലുള്ളവര്. അപൂര്‍വ്വമായി മാത്രം മറ്റൂള്ള ദ്വീപ് തീരങ്ങള് വഴി അവര് സഞ്ചരിക്കുകയുള്ളു. ബാക്കിയുള്ള സമയം ദ്വീപില് തന്നെ കഴിച്ച് കൂട്ടുകയായിരുന്നു ഇവരുടെ രീതീ.\nഅങ്ങനെയിരിക്കെ വല്ലപ്പോഴും മാത്രം പുറത്ത് വന്ന് കൊണ്ടിരുന്ന അവരെ ഒരു നാള് കാണാതായി. പിന്നീട് അവരുടെ അംഗസംഖ്യ കുറയുന്നതായി മറ്റുള്ള ദ്വീപ് നിവാസികള് ശ്രദ്ധിച്ചു. ആരോടും ഇടപഴകാന് കൂട്ടാക്കത്തവരായത് കൊണ്ട് മറ്റുള്ളവര് ഒന്നും ചോദിക്കാനും മെനക്കെട്ടില്ല. മാത്രവുമല്ല അവരില് കണ്ട സ്വഭാവമാറ്റ വ്യതിയാനങ്ങളും സംശയത്തിന്‍റെ മുള്‍മുനയില് നിര്‍ത്തി.\nരാത്രികാലങ്ങളില് എന്‍വിഡൈന്‍റ് ദ്വീപില് കേള്‍ക്കുന്ന അട്ടഹാസങ്ങളും നിലവിളികളും, ആര്‍ത്തനാദങ്ങളും മറ്റുള്ള ദ്വീപുകളില് ഒരു നേര്‍ത്തശബ്ദം പോലെ കേട്ടിരുന്നു. കുറെ നാള് കഴിഞ്ഞ് ആ ദ്വീപിലെ ആളുകളുടെ തുര്‍കണ തടാകത്തിലെ അസാന്നിദ്ധ്യം അവര് ഗൗനിക്കാന് തുടങ്ങി. എന്താണ് അവര്‍ക്ക് സംഭവിച്ചതെന്നറിയാന് ദ്വീപ സമൂഹങ്ങളീലെ ഗോത്രത്തലവന്‍മാര് കുറച്ച്പേരെ അങ്ങോട്ടേക്കയക്കാന് തീരുമാനീച്ചു. അന്വേഷിക്കാന് പോയവര് മടങ്ങിവന്നില്ല. പിന്നീട് കുറെയധികം ആളുകളെ പലതവണ അയച്ചെങ്കിലും അവരൊന്നും തന്നെ മടങ്ങിവന്നില്ല. (ഈ സംഭവങ്ങള്‍ക്ക് ശേഷമാണ് ആ ദ്വീപിനെ അവരുടെ ഭാഷയീല് ‘മടങ്ങിവരാന് കഴിയാത്ത കര ‘എന്ന അര്‍ത്ഥത്തില് ‘എന്‍വിഡൈന്‍റ് ‘എന്ന് വിളിക്കാന് തുടങ്ങിയത്)\nഅങ്ങനെ പുറം ലോകം അറിയാതെ കീടന്ന ഈ ‘ദൂരൂഹ ദ്വീപീനെ ‘കുറിച്ച് ആദ്യമായി അറിയുന്നത്. ”വിവിയന് ഫ്യൂച്ച്”എന്ന അമേരീക്കന് ഭൗമ ശാസ്ത്രഞ്ജന് വഴിയാണ്. തൂര്‍കണ തടാകത്തിന്‍റെ ഭൂമിശാസ്ത്രപരമായ സവിശേഷതകള് പഠിക്കാന് 1934ല് ഫ്യൂച്ചും സംഘവും ഈ ദ്വീപസമൂഹങ്ങളീല് വരുകയുണ്ടായി. ദ്വീപ് നിവാസികളീല് നിന്നൂം ‘എന്‍വിഡൈന്‍റ് ദ്വീപിനെപ്പറ്റി കേട്ടറിഞ്ഞ ഫ്യൂച്ച് തന്‍റെ പര്യവേക്ഷണ സംഘത്തിലുണ്ടായീരുന്ന മാര്‍ട്ടിന് ഷെഫീല്‍സ്, ബില് ഡൈസണ് എന്നപേരുള്ള രണ്ടുപേരെ സര്‍വ്വ സന്നാഹങ്ങളോടെ അങ്ങോട്ടേക്കയച്ചു.\nപക്ഷേ അവരും മടങ്ങിവന്നീല്ല. അവിടെ നിന്നുമുള്ള അവസാന സന്ദേശം ഫ്യൂച്ച് പറയുന്നതിങ്ങനെയാണ്. ”അവര് പോയതിന്‍റെ രണ്ടാം നാള് ബീല് (bill dayson)ഹാം റെഡിയോ മൂലം പറഞ്ഞു സര് ഇവിടുത്തെ സംഭവങ്ങള് പറയാന് എനിക്കാവുന്നില്ല, ഇത് പറയുമ്പോള് അയാളുടെ ശബ്ദത്തീല് ഭയം നിഴലിച്ചിരുന്നതായീ അനുഭവപ്പെട്ടു. എല്ലാവരെയും നികൃഷ്ഠമായീ അവര്‍കൊന്നു. ആരാണന്ന് ഞാന് ചോദിക്കുന്നതീന് മുന്‍പ് അവ്യക്തമായ ചില ശബ്ദങ്ങള് കേട്ടു. പിന്നീട് ഹാം റേഡീയോ നീശ്ചലമായി”\nഎന്താണ് ഈ ദ്വീപിന്‍റെ ദുരൂഹത എന്നറിയാന് ഒരു ഹെലികോപ്ടര് മൂലം മുകളിലൂടെ ഫ്യൂച്ച് അവിടമാകെ നിരീക്ഷിച്ചെങ്കിലും അഴുകീയ കുറെ മുതലകളുടെ ശവങ്ങളും ദ്വീപ് നിവാസീകളുടെ ഒരു കേട്പാട് കൂടാതെ നില്‍കുന്ന വീടുകളും മാത്രമെ കാണാന് കഴീഞ്ഞുള്ളു.\n2011ല്‍കെനിയയിലെ ഒരു ചാനല്‍ഈ ദ്വീപിനെ കുറിച്ചും മറ്റും ഒരു ഡോക്യൂമെന്‍ററി തയ്യാറാക്കാന് പോയിരുന്നു. ഇതിലെ സംഘാംഗങ്ങള് ആരുംതന്നെ മടങ്ങിവരാത്തതാണ് പുതിയ കാലഘട്ടത്തെ ദൂരൂഹത..! ഇത്രയും നിഗൂഢത ആ ദ്വീപിന് വന്നതെന്ത് കൊണ്ടാവും. ചിലര് പറയുന്നത് അന്യഗൃഹജീവീകളുടെ പ്രവേശനകവാടമാണ് എന്‍വിഡൈന്‍റ് ദ്വീപ് എന്നും. അതല്ല മനുഷ്യമാംസം തിന്നുന്ന നരഭോജീകളുടെ താവളമണ് ഈ ദ്വീപ് എന്നും ആണ് മറ്റൊരൂ അനുമാനം. വരും കാലങ്ങളീല് ശാസ്ത്രം തെളീയീക്കട്ടെ…!\n#TAGS : envidene deewp Faris


മകനെ കാണാതായി, വീട്ടില് പോകണം! ബാംഗളൂരില്‍നിന്ന് വീട്ടുവേലക്കാരി അടിച്ചുമാറ്റിയത് 700ഡോളറും 30പൗണ്ടും ഒന്നേകാല് പവനും; 41കാരി മുണ്ടക്കയത്ത് അറസ്റ്റില് - RashtraDeepika\nമകനെ കാണാതായി, വീട്ടില് പോകണം! ബാംഗളൂരില്‍നിന്ന് വീട്ടുവേലക്കാരി അടിച്ചുമാറ്റിയത് 700ഡോളറും 30പൗണ്ടും ഒന്നേകാല് പവനും; 41കാരി മുണ്ടക്കയത്ത് അറസ്റ്റില്\nTuesday November 7, 2017 Tuesday November 7, 2017 Support\nകോട്ടയം: ബാംഗളൂരിൽ മലയാളിയുടെ വീട്ടിൽ നിന്ന് അടിച്ചു മാറ്റിയ 700 ഡോളറും 30 പൗണ്ടും ഒന്നേകാൽ പവൻ സ്വർണവുമായി വേലക്കാരി പിടിയിൽ. ഇന്നു പുലർച്ചെ മുണ്ടക്കയത്ത് അന്തർ സംസ്ഥാന സ്വകാര്യ ബസിൽ എത്തിയ വീട്ടുജോലിക്കാരിയെ പോലീസ് പിടികൂടി പരിശോധിച്ചപ്പോൾ ബാംഗളൂരിൽനിന്ന് കാണാതായ ഡോളറും പൗണ്ടും സ്വർണാഭരണവും കണ്ടെത്തി. ഇന്നലെ അർധരാത്രിയിൽ ബാംഗളൂരിൽനിന്ന് സഹായം അഭ്യർഥിച്ച് കോട്ടയം ജില്ലാ പോലീസ് ചീഫിന്‍റെ ഓഫീസിൽ ലഭിച്ച ഒരു ഫോണ് കോളാണ് പ്രതിയെ പിടികൂടാൻ സഹായിച്ചത്.\nമുണ്ടക്കയം പാറത്തോട് വേങ്ങന്താനം ഒളത്താമാക്കൽ സുരേഷിന്‌റെ ഭാര്യ ഷീല(41) ആണ് പിടിയിലായത്. ഇവർ അഞ്ചു ദിവസം മൻപാണ് ബാംഗളൂർ മലയാളിയുടെ വീട്ടിൽ ജോലിക്കായി എത്തിയത്. ഒരു ഏജൻസി മുഖേനയാണ് ഇവർ ജോലിക്കെത്തിയത്. മകനെ കാണാതായെന്നും അത്യാവശ്യമായി വീട്ടിൽ പോകണമെന്നും ഇന്നലെ ഇവർ ആവശ്യപ്പെട്ടു.\nഇതനുസരിച്ച് വീട്ടുകാർ അന്തർ സംസ്ഥാന സർവീസ് നടത്തുന്ന സ്വകാര്യ ബസിൽ ഇവർക്ക് ടിക്കറ്റ് ബുക്ക് ചെയ്തു. രാത്രി 8.30ന് ഇവർ ബാംഗളൂരിലെ വടിവള എന്ന സ്ഥലത്തുനിന്ന് ബസിൽ കയറി. വേലക്കാരി പോയിക്കഴിഞ്ഞപ്പോഴാണ് 700 ഡോളറും 30പൗണ്ടും കാണാതായ വിവരം വീട്ടുകാർ അറിയുന്നത്.\nതലേ ദിവസം കുട്ടിയുടെ ഒന്നേ കാൽ പവൻ മാലയും കാണാതായിരുന്നു. ഇതോടെ വേലക്കാരി അടിച്ചു മാറ്റിയതാണോ എന്ന സംശയം ഉയർന്നു. ഉടൻ തന്നെ ബാംഗളൂരിലെ വീട്ടമ്മ കോട്ടയം ജില്ലാ പോലീസ് ചീഫിന്‍റെ ഓഫീസിലേക്ക് വിളിച്ച് കാര്യങ്ങൾ പറഞ്ഞു. വേലക്കാരിയെ സംശയമുണ്ടെന്നും സഹായിക്കണമെന്നുമായിരുന്നു ഫോണ്‍കോൾ.\nഇന്നു രാവിലെ ഏഴു മണിയോടെ ബസ് മുണ്ടക്കയത്ത് എത്തിയപ്പോൾ പോലീസ് അവിടെ കാത്തു നിൽപ്പുണ്ടായിരുന്നു. യാത്രക്കാരിയെ കസ്റ്റഡിയിലെടുത്ത് ബാഗ് പരിശോധിച്ചപ്പോൾ 700 ഡോളറും കാണാതായ ഒന്നേകാൽ പവൻ ആഭരണവും കണ്ടുകിട്ടി.\nതലേ ദിവസം കാണാതായ കുട്ടിയുടെ ആഭരണം തെരയാൻ വേലക്കാരിയും ഒപ്പമുണ്ടായിരുന്നു.\nഇപ്പോൾ പോലീസ് കസ്റ്റഡിയിലുള്ള വേലക്കാരിയെ പോലീസ് വിശദമായി ചോദ്യം ചെയ്തു വരുന്നു. മുൻപ് പല സ്ഥലത്തും ജോലിക്കു നിന്നിട്ടുള്ള ഇവർ അവിടെയും സമാനമായ കവർച്ചകൾ നടത്തിയിട്ടുണ്ടാകുമെന്ന് സംശയിക്കുന്നു.\nബാംഗളൂരിലെ വീട്ടമ്മ ഇ മെയിൽ ആയി പരാതി കോട്ടയം ജില്ലാ പോലീസിന് അയച്ചിട്ടുണ്ട്. മുണ്ടക്കയം എസ്ഐ അനൂപ് ജോസ്, എഎസ്ഐ ഷംസുദീൻ, സിപിഒമാരായ സുമേഷ്, പ്രിയ എന്നിവർ ചേർന്നാണ് വാഹനം പരിശോധിച്ച് വേലക്കാരിയെ പിടികൂടിയത്. വേലക്കാരിയെ ബാംഗളൂർ പോലീസിന് കൈമാറും.\nഎല്ലാം ഓർമവേണമെന്ന് മന്ത്രി സുധാകരൻ..! മെട്രോ റെയിലിന്‍റെ തൂണുകളിലെ പരസ്യം വീണ്ടും വിവാദത്തിലേയ്ക്ക്\nസനകന് വെള്ളത്തൂവലില് എത്തിയത് എങ്ങനെ, എന്തിന് ? മന്ത്രി മണിയുടെ സഹോദരന്റെ മരണത്തില് യുവാവിന്റെ അറസ്റ്റ് വിവാദമാകുന്നു


New Feature in Arogya Setu App Will Help Vaccinated Travellers To Show The Status While Travelling - Malayalam Nativeplanet\n»ആരോഗ്യ സേതു യാത്രയിൽ പാസായും ഉപയോഗിക്കാം..ആപ്പിൽ വാക്സിനേഷൻ സ്റ്റാറ്റസും\nPublished: Wednesday, June 2, 2021, 16:15 [IST]\nഇന്ത്യയിലുടനീളം സഞ്ചരിക്കുവാനുള്ള യാത്രാ പാസ് ആയി പ്രവര്‍ത്തിക്കുവാന് ഇനി ആരോഗ്യ സേതു ആപ്പും. പ്ലാറ്റ്‌ഫോമിൽ എൻറോൾ ചെയ്ത ഉപയോക്താക്കളുടെ വാക്സിനേഷൻ നില പ്രദർശിപ്പിക്കുന്ന ഫീച്ചറാണ് ആപ്പില് പുതുതായി ഉള്‍പ്പെടുത്തിയിരിക്കുന്നത്. ഇന്ത്യയുടെ കോവിഡ് -19 കോൺടാക്റ്റ് ട്രെയ്‌സിംഗ് ആപ്ലിക്കേഷൻ ആരോഗ്യ സേതുവിന്റെ ഏറ്റവും പുതിയ അപ്ഡേറ്റിലാണ് ഇതുള്ളത്.\nരണ്ട് ഡോസും പ്രതിരോധ കുത്തിവെയ്പ് എടുത്ത ഇപഭോക്താക്കള്‍ക്കായി നീല ഷീൽഡും നീല നിറത്തിലുള്ള ടിക്കുകളും ഒരു ഡോസ് എടുത്തവര്‍ക്കായി ആളുകൾക്ക് മറ്റ് നിറങ്ങളും കാണിക്കും. വാക്സിനേഷന് എടുത്ത വിവരങ്ങള് ആരോഗ്യ സേതു ആപ്പിൽ അപ്ഡേറ്റ് ചെയ്തുവെങ്കില് മാത്രമേ ഇത് ലഭ്യമാവുകയുള്ളൂ.\nരണ്ടാമത്തെ ഡോസ് ലഭിച്ച ഒരു ഉപയോക്താവിന് 14 ദിവസത്തിനുശേഷം നീല നിറത്തിലുള്ള ടിക്കുകൾ ദൃശ്യമാകും. കോവിൻ ഡിജിറ്റൽ പ്ലാറ്റ്ഫോമില് നിന്നും കൃത്യമായി വിവരങ്ങള് ലഭ്യമായ ശേഷം മാത്രമാകും ആപ്പ് ഉപഭോക്താവിന് നീല ടിക്കും ഷീല്‍ഡും ലഭിക്കുക. ഒരൊറ്റ ഡോസ് ലഭിച്ചവർക്ക് അവരുടെ ഹോം സ്‌ക്രീനിൽ വാക്സിനേഷൻ നിലയോടുകൂടിയ ഒരൊറ്റ നീല ബോർഡറും ആരോഷ്യ സെതു ലോഗോയിൽ ഒരു ടിക്കും ലഭിക്കും.\nഎല്ലാ ആരോഗ്യ സേതു ഉപയോക്താക്കൾക്കും പുതുക്കിയ സ്വയം വിലയിരുത്തൽ എടുത്തിട്ടില്ലെങ്കിൽ "വാക്സിനേഷൻ നില അപ്‌ഡേറ്റ് ചെയ്യുക" എന്ന ഓപ്ഷൻ ലഭിക്കും.\nരോഗ്യ സേതുവിൽ സ്വയം വിലയിരുത്തൽ നടത്തുമ്പോൾ, കോവിഡ് -19 വാക്സിൻ കുറഞ്ഞത് ഒരു ഡോസ് എടുത്തിട്ടുള്ള ഉപയോക്താക്കൾക്ക് ആരോഗ്യ സേതുവിന്റെ ഹോം സ്ക്രീനിൽ "ഭാഗികമായി വാക്സിനേഷൻ / വാക്സിനേഷൻ (സ്ഥിരീകരിക്കാത്ത)" ടാബ് ലഭിക്കും.സ്വയം വിലയിരുത്തൽ സമയത്ത് ഉപയോക്താവ് നൽകിയ വാക്സിനേഷൻ നില പ്രഖ്യാപിച്ചതിന്റെ അടിസ്ഥാനത്തിലാണ് ഇത്. കോവിന് ബാക്കെൻഡിൽ നിന്നുള്ള ഒടിപി അടിസ്ഥാനമാക്കിയുള്ള പരിശോധനയ്ക്ക് ശേഷം സ്ഥിരീകരിക്കാത്ത നില പരിശോധിച്ചുറപ്പിക്കുന്നു.


എൻ്റെ കാർഗ്ഗിൽ യാത്രയും, സുരുവിലെ കാശ്മീരി പെൺകുട്ടിയുടെ ചിരിയും… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/എൻ്റെ കാർഗ്ഗിൽ യാത്രയും, സുരുവിലെ കാശ്മീരി പെൺകുട്ടിയുടെ ചിരിയും…\nAugust 1, 2018\tLeaveacomment 1,858 Views\nകാർഗിൽ,ഈ പേര് കേൾക്കുമ്പോൾ എല്ലാവരെയും പോലെ എന്റെ മനസ്സിലും ആദ്യം വരുന്നത് 1999ലെ കാർഗിൽ ഇന്ത്യ -പാകിസ്ഥാൻ യുദ്ധവും, ഓപ്പറേഷൻ വിജയും ടൈഗർ ഹിൽസും തന്നെയാണ്. കാർഗിലിൽ എത്തിയിട്ട് ഇന്നേക്ക് അഞ്ചു ദിവസം കഴിഞ്ഞു. ഓരോ ദിവസവും കാർഗിലിനെ അടുത്തറിയാൻ വേണ്ടി സമയം കിട്ടുമ്പോളൊക്കെ പുറത്ത് ഇറങ്ങി നടക്കാറുണ്ട്. ഡ്രസ്സ് നദിയും സുരു നദിയും വളരെ ഫലഭൂവിഷ്ടമാക്കിയ അത്യാവശ്യം വലിയ ഒരു പട്ടണം തന്നെയാണ് കാർഗിൽ. പണ്ട് ഈ ഭൂമി കാശ്മീരി പണ്ഡിറ്റുകളുടെ കൈകളിൽ ആയിരുന്നു. വാണിജ്യവും കച്ചവടവും എല്ലാം പണ്ഡിറ്റുകൾ തന്നെയാണ് കൈയ്യടക്കി വെച്ചിരുന്നത്. ഇന്നിപ്പോൾ എല്ലാ വിഭാഗക്കാരും ഇവിടെ ഒരുമിച്ചു ഈ പട്ടണത്തിന്റെ ഭാഗമാണ്. സുരുവിന്റേയും ദറസിന്റെയും തടങ്ങളിൽ മാത്രമേ ഇത്തിരി പച്ചപ്പൊക്കെ ഉള്ളു. ബാക്കി എല്ലായിടത്തും കൂറ്റൻ ഹിമപർവതങ്ങൾ ഒരു വലിയ കോട്ടപോലെ കാര്ഗിലിനു ചുറ്റും ഉണ്ട്. ചിലത് ഇന്ത്യയുടേയും ചിലത് പാകിസ്ഥാന്റെയും. നദിയിൽ നിന്ന് മുകളിലേക്കായി സ്റ്റെപ്പിസ് രീതിയിൽ കല്ലുകളും മണ്ണും കൊണ്ട് വീടുകളും ഹോട്ടലുകളും ഇരു വശങ്ങളിലും കാണാം.\nഎന്തോ, ഇത് ഒരു യുദ്ധം നടന്നു ഭൂമിയാണ് ഇന്ന് പറയുകയില്ല. എല്ലാം കൊണ്ടും വളരെ ശാന്തമായ ഒരു പ്രദേശം.\nഒഴിവു കിട്ടിയ ഒരു നേരത്ത് കൂട്ടുക്കാരനും കാർഗിൽ സ്വദേശിയുമായ നജീബ് എന്നെയും കൊണ്ട് അതിർത്തി ഗ്രാമത്തിലോട്ട് കൊണ്ട് പോയി. കാർഗിലിൽ നിന്ന് ഏതാണ്ട് 12km സഞ്ചരിച്ചാൽ ഹുൻഡർമാൻ എന്നാ ഏറ്റവും പഴക്കംചെന്ന ഗ്രാമത്തിൽ എത്താം. എല്ലാ ഹിമാലയം റോഡുകളെയും പോലെ വളഞ്ഞും പുളഞ്ഞും ഉയരത്തിലോട്ട് തന്നെയാണ് കാറിലെ യാത്ര. ഹുൻഡർമാൻ പോകും വഴി ഒരു നൂല് പോലെ പാകിസ്ഥാൻ അതിർത്തിയിലേക്ക് പോകുന്ന ഒരു ചെറിയ വഴി കാണാം. ഇന്ത്യൻ ആർമിയുടെ അവസാനത്തെ പോസ്റ്റും നദിക്കരികിലായി കണ്ടു. ഒരുകാലത്തു ജനങ്ങൾ ഇതിലൂടെ ഒത്തിരി സഞ്ചരിച്ചിട്ടുണ്ടാവാം, വിഭജനത്തിനു ശേഷം വിഭജിക്കപ്പെട്ട ഒരു പോലുള്ള രണ്ട് സഹോദരപ്രദേശങ്ങൾ. ഹുൻഡർമാൻ എത്തുന്നതിനു മുൻപ് ചെറിയൊരു വ്യൂ പോയിന്റ് ഉണ്ട്, അവിടെ നിന്നു അത്യാവശ്യം നന്നായി പാകിസ്താനിലെ ഒരു ഗ്രാമവും പള്ളിയും എല്ലാം കാണാം. 30 രൂപാ വാടകക്ക് ഒരു ബൈനോക്കുലർ എടുത്ത് ഇത്തിരി നേരം പാകിസ്ഥാൻ കണ്ട് ഹുൻഡർമാൻ ലക്ഷ്യമാക്കി മുകളിലോട്ടുപോയി .\nഹുൻഡർമാൻ ഏതാണ്ട് ഒരു 400വർഷം പഴക്കമുള്ള ഗ്രാമമാണ്. ഇന്നവിടെ ആൾതാമസം തീരെ കുറവാണ്, ലോവർ ഹുൻഡർമാൻ എന്നും അപ്പർ ഹുൻഡർമാൻ എന്നും രണ്ടായി തിരിച്ചിട്ടുണ്ട്. പഴയ ഗ്രാമത്തിലെ ആളുകൾഎല്ലാം ഇന്ന് ലോവർ ഹുൻഡെർമനിൽ ആണ് താമസം, എത്തിപ്പെടാനുള്ള ബുദ്ധിമുട്ടും തണുപ്പും കൊണ്ടുമാകാം. പക്ഷെ ഗ്രാമത്തിലെ പാടങ്ങളിൽ കൃഷി സജീവമായി തന്നെയുണ്ട്. ഗ്രാമീണൻ രാവിലെ താഴെ നിന്ന് വന്ന് കൃഷിപ്പണിയെല്ലാം ചെയ്തു വൈകീട്ട് തിരിച്ചു പോകും. ചരിത്ര പുസ്തകങ്ങളിലെ പഴയ ഫോട്ടോകൾ അനുസ്മരിക്കുന്ന പോലെ മണ്ണും കല്ലും മരത്തടിയും കൊണ്ട് ഉണ്ടാക്കിവെച്ചിരിക്കുന്നു വീടുകൾ. എല്ലാ വീടുകളും അടുത്തടുത്ത് തന്നെയാണ്,ഒരു വീടിന്റെ അവസാനത്തെ ഭിത്തി അടുത്ത വീടിന്റെ തുടക്കം എന്നാ രീതിയിൽ. ഹുൻഡർമാൻ കാര്ഗിലിന്റെ ഭാഗമായത് അടുത്താണ്. ആദ്യം ഇത് ഗിൽഗിറ്റ് -ബാൾടിസ്ത്താൻ പ്രദേശത്തിന്റെ ഭാഗമായുരുന്നു. വലിയ നാല് പാക് നുഴഞ്ഞു കയറ്റങ്ങളും ചെറിയ യുദ്ധവും നേരിട്ട ഒരു ഗ്രാമം കൂടിയാണ് ഹുൻഡർമാൻ. ഗ്രാമത്തിന്റെ മുകളിൽ നിന്ന് നോക്കിയാൽ പാകിസ്ഥാൻ ശരിക്കും കാണാം. അതിർത്തി പ്രദേശമായത് കൊണ്ട് റോടെല്ലാം ടാർ ഇട്ടത് തന്നെയാണ്.\nഹുൻഡർമാൻ കഴിഞ്ഞും മുകളിലോട്ടു വഴി പോകുന്നുണ്ട്, ദൂരെ ഒരു ആർമി പോസ്റ്റും കാണാം. ഹുൻഡെർമനിലെ പുതിയ തലമുറയിലെ രണ്ട് കുഞ്ഞ് കുട്ടികളെ കണ്ട്, ഇത്തിരി നേരം ഫോട്ടോ എടുത്ത്, വഴിയോരത്തുകണ്ട ആപ്പ്രികോട്ട് ഇത്തിരി പരിച് കാര്ഗിലിലോട്ട് കുന്നിറങ്ങി.\nനജീബ് വളരെ നല്ല ഒരു ദിവസം തന്നെയാണ് സമ്മാനിച്ചത്. പിറ്റേന്ന് കാലത്ത് ഒരു 7മണിക്ക് നജീബ് വിളിച്ചു. ദ്രാസ്സ് വരെ വരുന്നോ എന്ന് ചോദിച്ചു. അന്ന് വേറെ പണിയൊന്നും ഇല്ലാത്ത കാരണം വരാം എന്ന് പറഞ്ഞു. ദ്രാസ്സ്… കാശ്മീരികൾ ദറാസ് എന്ന് ഉച്ചരിക്കും. ദ്രാസ്സ് സെക്ടർ ആർമിയുടെ ഒരു സ്പെഷ്യൽ സെക്ടർകൂടിയാണ്. ശ്രീനഗറിൽ നിന്ന് വരുന്ന വഴി Zozila പാസ്സ് കഴിഞ്ഞാൽ ഉള്ള ഒരു സമതല പ്രദേശം. റഷ്യയിലേ സൈബീരിയൻ ശീത മരുഭൂമി കഴിഞ്ഞാൽ ലോകത്തിലെ ആൾ താമസമുള്ള ശീത പ്രദേശങ്ങളിൽ രണ്ടാം സ്ഥാനം ദ്രാസ്സിനാണ്. ഈ സമയത്തു പോയത് കൊണ്ടാവാം, അത്രക്ക് തണുപ്പൊന്നും തോന്നിയില്ല . ജനുവരി ഡിസംബർ മാസങ്ങളിൽ താപനില -36 വരെയൊക്കെ പോകാറുണ്ട്. ചുരുക്കം ചില ആളുകളെ ഈ സമയത്ത് കുന്നിറങ്ങാറുള്ളു . കാർഗിൽ വിട്ടു വഴിയിൽ നിന്നും ഒരു ബട്ടർ റൊട്ടിയും, ചായയും, ഓംലെറ്റും അടിച്ചു നജീബിന്റെ വർത്തമാനങ്ങളിൽ മുഴുകി.\nറോഡിന്റെ രണ്ട് സൈഡിലും കൈയെത്തും ഉയരത്തിലായി ആപ്പ്രികോട് പഴുത്തു നിക്കുന്നു. വഴിയിൽ കുട്ടികൾ ചെറിയ കവറിൽ ആക്കി വണ്ടികൾക്ക് കൈ കാണിച്ച് വിൽക്കുന്നുണ്ട്. ഇളം ഓറഞ്ചുനിറമുള്ള ആപ്രിക്കോട്ട് കാണാൻ തന്നെ നല്ല ചേലാ. കാർഗിൽ ഗ്രാമീണരുടെ വലിയ ഒരുഭാഗം വരുമാനം അപ്പ്രികോട്ട് വിറ്റു കിട്ടുന്ന പണമാണ്. ഉറങ്ങിയ ഡ്രൈ ആപ്രിക്കോട്ട് കിലോ 600രൂപ വരും ഇവിടെ, പുറത്ത് അതിന്റെ രണ്ടിരട്ടിയും. ഇവർ അതിനെ കുമാനി എന്നാണ് പറയുന്നത്. ഫേഷ്യൽ ചെയ്യാനും, സൗദര്യ വർധിത ഉല്പന്നങ്ങൾ ഉണ്ടാക്കാനും ഇത് ഉപയോഗിക്കും. പിള്ളേർ ഇത് മരത്തിൽ നിന്ന് പരിച് ഏതാണ്ട് ഒരു കിലോ വരുന്ന കവറിലാക്കി 100രൂപക്ക് വിൽക്കുന്നു. അത് കഴിഞ്ഞാൽ വീണ്ടും പോയി പറിച്ചുവിൽക്കും. സ്വന്തം തോട്ടത്തിൽ നിന്നായാലും, വേറെ ആരുടെയെങ്കിലും തോട്ടത്തിൽനിന്നായാലും പിള്ളേർ കാശ്ഉണ്ടാക്കുന്നുണ്ട്. ഞാനും വാങ്ങി വലിയ ഒരു കവർ 50 രൂപയ്ക്കു. ചിലതു നന്നായി പഴുത്തിട്ടുണ്ട്, ചിലതിനു ഇളംപുളിയും. ദ്രാസ്സ് എത്തും വരെ അത് കഴിച്ച് കൊണ്ടിരുന്നു. നജീബ് ഇടക്ക് പറയുന്നുണ്ട് അതികം കഴിക്കണ്ട വയറിനു പണി കിട്ടും എന്ന്. ചുളിവിൽ കിട്ടുന്ന കാരണം അത് കാര്യമാക്കാൻ നിന്നില്ല.\nദ്രാസ്സ് വലിയ ഒരു സമതല പ്രദേശമാണ്, കുന്നുകൾക്കിടയിൽ ഒരു ഫുട്ബോൾ സ്റ്റേഡിയം പണിത പോലെ. പല ഭാഗങ്ങളിൽ നിന്നായി ചെറിയ അരുവികൾ ദ്രാസ്സ് നദിയുടെ വ്യാപ്തി കൂട്ടുന്നുണ്ട്. പുഴയോര്ത്തു നല്ല കൃഷിയും, നിരപ്പിൽ ഒരു horse polo ടൂർണമെന്റും നടക്കുന്നുണ്ട് . ഇത്തിരി നേരം അതെല്ലാം കണ്ട് ദ്രാസ്സ് അടുത്തായി ഉള്ള കാർഗിൽ വാർ മെമ്മോറിയൽ കാണാൻ പോയി . ദ്രാസിൽ നിന്ന് നോക്കിയാൽ ടൈഗർ ഹിൽസ് ദൂരെ കാണാം. രണ്ട് മൂന്ന് മാസം നീണ്ട് നിന്ന കാർഗിൽ യുദ്ധത്തിൽ india പിടിച്ചടക്കിയ പ്രദേശങ്ങളും.\nവലിയ ഗേറ്റിനു മുന്നിൽ തന്നെ അകത്തോട്ടു കയറാനുള്ള രെജിസ്ട്രേഷൻ നടക്കുന്നുണ്ട് . Leh പോകുന്ന മിക്ക സഞ്ചാരികളും ഇവിടം കാണാതെ പോവാറില്ല. അന്ന് ഉപയോഗിച്ച് വലിയ buffors, വിമാനങ്ങൾ, പീരങ്കികൾ എല്ലാ തന്നെ പ്രദർശിപ്പിച്ചിട്ടുണ്ട്. കുന്നിനു ചെരുവിലായി വീരമൃത്യു വരിച്ച സൈനികർ ഇന്നും ആ മലകൾക്ക് സുരക്ഷഎന്നോണം ഉറങ്ങുന്നുണ്ട്. ഒത്തിരി ദേശീയബോധം ഉണ്ടാകുന്ന കാഴ്ചകൾ തന്നെയാണ് മെമ്മോറിയലിൽ ഉള്ളത്. അവിടുത്തെ ക്യാന്റീനിൽ നിന്ന് രണ്ട് സമൂസകഴിച്ച് വീണ്ടും കാർഗിലിലോട്ട് പോയി.\nസൂര്യൻ രാവിലെ നാലരക്ക് മുഖത്തടിക്കാൻ തുടങ്ങിയപ്പോൾ പതുക്കെ എഴുന്നേറ്റു. എവിടെ എത്തിയിട്ട് ഉറക്കം തീരെ കുറവായിരുന്നു. ഇത്തിരി ഒഫീഷ്യൽ visit ആയകാരണം ട്രെയിനിങ് നടക്കുന്ന കാർഗിൽ TFC ഓഫീസിൽ പോയി Disaster Management കുറിച്ച് ചെറിയൊരു പ്രഭാഷണം നടത്തി ഉച്ചയോടെ ഫ്രീ ആയി. ട്രെയിനിങ്ങിന് ഇടക്കാണ് vasim നൂൺ കൂൺ പർവതതെ കുറിച്ച് പറയുന്നത്. എന്തായാലും പോയി നോക്കാം എന്ന് കരുതി. കാർഗിൽ ടൗണിൽ നിന്ന് ഇടത്തോട്ട് സുരു നദിയുടെ ഓരം പിടിച്ചു വേണം പോകാൻ. സുരു അതിശക്തിയായി തന്നെയാണ് ഒഴുകുന്നതു. കലങ്ങി മറിഞ്ഞു ബ്രൗൺ നിറത്തിൽ ഒഴുകുന്ന സുരു പാകിസ്ഥാനിൽ ദരസ്സ് നദിയുമായി സംഘമിക്കും. ഈ വെള്ളത്തിന്റെ ഭീമഭാഗം പാകിസ്ഥാൻ തന്നെയാണ് ഉപയോഗിക്കുന്നത്.\nസുരുവിന്റെ ഓരം ചേർന്നുള്ള യാത്ര വളരെ മനോഹരം തന്നെയായിരുന്നു. നദിയോട് ചേർന്ന് തന്നെയാണ് ചെറിയ ഗ്രാമങ്ങളും. എന്തോ നദിയുടെ വന്യമായ ഒഴുക്കു കാരണം തന്നെയാവാം കൃഷിയും പച്ചപ്പും ഇത്തിരി കുറവാണ്. സ്കൂൾ അവധി ആയത് കൊണ്ട് വഴിയോരതെല്ലാം കുട്ടികൾ നിറയെ ഉണ്ട്. ചിലയിടത്തു റോഡിനു കുറുകെയുള്ള ചെറിയ അരുവികളിൽ ചേച്ചിമാർ തുണി അലക്കുന്നുണ്ട്. കാർഗിലിൽ നിന്ന് പുറപ്പെട്ടപ്പോൾ നല്ല ചൂടായിരുന്നു. Zanskar വാലിയുടെ ഉള്ളോട്ട് പോകുംതോറും പതുക്കെ തണുപ്പ് കയറി തുടങ്ങി. രാവിലെ വെറുംവയറ്റിൽ ഇറങ്ങിയതാണ്, ട്രെയിനിങ്ങിൽ നന്നായി തള്ളി മറിചതുകൊണ്ട് മുടിഞ്ഞ വിശപ്പും. നൂൺ കൂൺ കാണാനുള്ള ആവേശത്തിൽ ഭക്ഷണം കഴിക്കാൻ വിട്ടുപോയി.\nSankoo എന്ന ചെറിയൊരു ഗ്രാമത്തിൽ നിർത്തി നല്ല ബട്ടർ റൊട്ടിയും രണ്ട് ഓംലറ്റ്ഉം തട്ടി. കാർഗിലെയും ശ്രീനഗറിലെയും ഭക്ഷണരീതികൾ ഏതാണ്ട് ഒരു പോലെ തന്നെയാണ്. ഇത്തിരി മാറി ലഡാക് എത്തിയാൽ ഭക്ഷണരീതി ടിബെറ്റൻ രീതിയിലോട്ട് മാറും. അവിടെ മമ്മൂസ്സും തുപ്പയും നൂഡിൽസ്സും ഒക്കെയാണ് തീൻമേശയിൽ. നല്ല ഫുഡ് അടിച്ചകാരണം six പാക്ക് വീണ്ടും പോയോ എന്നൊരു സംശയം. വണ്ടി എടുത്തു വീണ്ടും മുന്നോട്ടുതന്നെ പോയി. റോഡിന്റെ ഇരുവശത്തും\nനല്ല നീളൻ വ്യയർപ്പാ മരങ്ങൾ ഉണ്ട്. തമിഴ്നാട്ടിലെ റോഡ്‌അരികിൽ പുളിമരങ്ങൾ തണലേകുന്ന പോലെ. വണ്ടിയുടെ കൂടെ എന്റെ ക്യാമറയും പതുകെ ചലിക്കാൻ തുടങ്ങി. മുന്നോട്ട് പോകുംതോറും കൃഷിഇടങ്ങൾ സജീവമായി തുടങ്ങി. ഫോട്ടോ എടുക്കണം എന്ന് കരുതിയപ്പോ പാടത്തും പറമ്പിലും ആരും ഇല്ല. ഗ്രാമീണ ഫോട്ടോഗ്രാഫിയിൽ കാറ്റ പിടിച്ചു നിൽക്കുന്ന ചേച്ചിമാർ നിർബന്ധമാണല്ലോ. അത് ഇല്ലാത്തകാരണം കുറച്ചേ എടുത്തുള്ളൂ. കുത്തനെ ഒഴുകുന്ന സുരു സമനിലയിൽ വളരെ ശാന്തമായി ഒഴുകുന്ന കാഴ്ച കണ്ടു. നല്ല പച്ചവിരിച്ച നദീതടം, ആടും പശുവും ഇത്തിരി സഞ്ചാരികളുമായി സജീവമായി തന്നെയുണ്ട്. അവിടെ ഇരുന്നും കിടന്നും ഫോട്ടോ എടുത്തു കുറെ നേരം കളഞ്ഞു. നെറ്റ്‌വർക്ക് ഇല്ലാത്ത കാരണം വാട്സാപ്പ് ഫേസ്ബുക് ലൈവ് വെറുപ്പിക്കൽ.\nസാധ്യമല്ലായിരുന്നു. ആ മനോഹരാമായ പ്രദേശതോട് വിട പറഞ്ഞു ധംഷന ഗ്രാമം ലക്ഷ്യമാക്കി പോയി. അത്ര ദൂരം പോവേണ്ടി വന്നില്ല, അപ്പോഴേക്കും ധംഷന ഗ്രാമം എത്തി. ധംഷന ഒരു ചെറിയ മലയോര ഗ്രാമമാണ്, സുരു നദി സമതലതേക്ക് പ്രവേശിക്കുന്ന ഒരു പ്രദേശം. നാലു ദിശകളിലും കൂറ്റൻ മലകൾ. ചിലതിൽ നല്ല മഞ്ഞുപതിച്ചു കിടക്കുന്നു, ചിലതിൽ വലിയ പാറകൾ മാത്രം. കാർഗിൽ നിവാസികളുടെ ഒഴിവുദിനങ്ങൾ ഇവിടെയാണ് ചിലവഴിക്കുന്നത് . അത്യാവശ്യം നല്ല തിരക്കുണ്ട്. വണ്ടിയിൽ നിന്നിറങ്ങി ക്യാമറ എടുത്തു പുഴയൊരം ലക്ഷ്യ മാക്കി നടന്നു.\nകാർഗിലിൽ നിന്നുള്ള ഒരു കൂട്ടം ചെറുപ്പക്കാർ അവിടെ അണ്ടർവെയർ മാത്രം ഇട്ടു നിക്കുന്നത് കണ്ടു. കുറച്ചു പേർ വെള്ളത്തിലും. സംഭവം എന്താണെന്ന് അറിയാൻ അടുത്തോട്ടു പോയി നോക്കി. പഹയൻമ്മാർ മീൻ പിടിക്കാൻ വന്നതാ. ഒന്നും കിട്ടാത്തത് കൊണ്ട് നിരാശരായി വെയിൽ കൊള്ളാൻ ഇരിക്കുന്നതാണ്, കോവളതു സായിപ്പ് ഇരിക്കുന്നു പോലെ. ബാക്കി ഉള്ളവർ ഭയങ്കര പ്രതീക്ഷയോടെ വലയുമായി വെള്ളത്തിൽ അർമാദിക്കുന്നു. കുറെ നേരം ഇരുന്നു ക്ഷമനശിച്ച കാരണം പാന്റ് ഊരി ഞാനും ചാടി. പുറത്ത് ഇത്തിരി ചൂട് ഉണ്ടെങ്കിലും വെള്ളത്തിനു നല്ല തണുപ്പ്. പുല്ല് ഒന്നും വേണ്ടായിരുന്നു, എല്ലാം മരവിച്ചു പോയോ എന്നൊരു സംശയം. ഇറങ്ങിയതല്ലേ, പെട്ടന്ന് കേറാൻ ആദർശം സമ്മതിചില്ല. കുറച്ചു നേരം ആ വല പിടിച്ചു അങ്ങോട്ടും ഇങ്ങോട്ടും നടന്നു മീൻ കിട്ടാതെ ഞാൻ എന്റെ കഴിവ് തെളിയിച്ചു. ഇനി നിന്നാൽ പണിപാളും, വേഗം കയറി, മേലാകെ തോർത്തി, ഇത്തിരി നേരം സായിപ്പായി.\nഒന്ന് ചൂടായപ്പോൾ പോയി ഒരു lime tea അടിച്ചു വീണ്ടും മരങ്ങൾക്കിടയിലൂടെ എന്റെ ഫോട്ടോ എടുക്കാൻ ഒരാളെ തപ്പി നടന്നു.\nവലിയ മരങ്ങൾക്കിടയിലൂടെ ഒഴുകുന്ന ചെറിയ അരുവിയുടെ അരികിൽ വെച്ചാണ് ഞാൻ ആ കാഴ്ച കണ്ടത്. കശ്മീരിനു ഇത്രയേറെ സൗന്ദര്യം ഉണ്ടെന്നു അടുത്തറിഞ്ഞു നിമിഷം. അരുവിക്കരയിൽ മരതോട് ചേർന്ന് ഇരിക്കുന്നു ഒരു കശ്മീർ പെൺകുട്ടി. കണ്ടപ്പോൾ ഫോട്ടോ എടുത്തു തരാൻ ചോദിക്കാൻ തോന്നിയില്ല. ആ ഭംഗിയിൽ ഒരു മിനിറ്റ് നോക്കി നിന്നു. പച്ച നിറത്തിലുള്ള ബുർഖ പതുക്കെ മാറ്റി എന്നോട് ഒന്ന് ചിരിച്ചു. ഇന്നേവരെ അങ്ങെനെ ഒരു ചിരി ഞാൻ കണ്ടിട്ടില്ല. ഞാനും അതി മനോഹരമായി തന്നെ ചിരിച്ചു… ജീവിതം പകുതി ധന്യം.\nഫോട്ടോ എടുത്തു തരുമോ എന്ന് ചോദിച്ചപ്പോൾ ഒരു മടിയും കൂടാതെ ക്യാമറ മേടിച്ചു ഒരു പ്രഫഷണൽ ഫോട്ടോ എടുക്കുന്ന പോലെ എന്നെ അങ്ങോട്ടും ഇങ്ങോട്ടും മാറ്റി നിർത്തി ഫ്രെയിം സെറ്റ് ചെയ്തു. ഒരു വലിയ നന്ദി പറഞ്ഞു പോകാൻ നേരം ഒന്ന് പരിചയപ്പെട്ടു. പേര് ഫാത്തിമ യാസ്മിൻ, കാർഗിലിൽ bsc പഠിക്കുന്ന. ഫാമിലിയോടൊപ്പം പിക്‌നിക്കിന് വന്നതാണ്. കേരളത്തിൽ നിന്നു വന്നതാണെന്ന് അറിഞ്ഞപ്പോ പുള്ളിക്കും എന്തോ സന്തോഷം. അവിടെ ഇരുന്നു കുറച്ചു നേരം സംസാരിച്ചു. ഫോട്ടോ എടുത്തു തരുമോ എന്ന് എന്നോട് ചോദിച്ചു. ഇതിലും വലിയ ലോട്ടറി സ്വപ്നങ്ങളിൽ മാത്രം. ക്യാമറ on ആക്കി ആ സൗന്ദര്യം ഞാൻ പകർത്തി. ഒരു ക്ലിക്കിലും ഭംഗി കൂടി വരുന്നപ്പോലെ. ഒരു ചെറിയ കുട്ടിയെപ്പോലെ പല പോസുകൾ തന്നു. ഇപ്പൊ ഏതാണ്ട് മുക്കാൽ ഭാഗം ധന്യം.\nപോവാൻ നേരം ഇൻസ്റ്റാഗ്രാം അക്കൗണ്ട് തന്ന് അതിൽ അയക്കാൻ പറഞ്ഞു. വാട്സാപ്പ് നമ്പർ ചോദിക്കണം എന്ന് ഉണ്ടായിരുന്നു, എന്തോ ചോദിക്കാൻ തോന്നിയില്ല. Shake hand ചെയ്യാൻ കൈ നീട്ടിയ നേരം, ഷാളിൽ കൈ മറച്ചു ഒരു ഷേക്ക് ഹാൻഡ് തന്നു. അപ്പോഴേക്കും ഫാത്തിമയുടെ ഉമ്മയും പെങ്ങളും കുറെ കുട്ടികളും വന്നു. ഫാത്തിമ എന്നെ പരിചയപ്പെടുത്തി. ഉമ്മ ഫുഡ് അടിക്കാൻ വിളിച്ചു എന്തോ തോന്നിയില്ല. ഒരു അപരിചിതനെ ഇത്ര സ്നേഹതോടെയാണ് അവർ കൈകാര്യം ചെയ്യുന്നത്. കാർഗിൽ വന്ന അന്ന്മുതൽ ഞാൻ ഇത് അനുഭവിക്കുന്നുണ്ട്.\nഅവരോടു വിടപറഞ്ഞു ക്യാമറ നൂൺ കൂൺ മലനിരകൾ ലക്ഷ്യമാക്കി ചലിച്ചു.\nനൂൺ എന്നും കൂൺ എന്നും പേരുള്ള നല്ല തലയെടുപ്പുള്ള രണ്ട് മലകൾ. ഒന്ന് ഇത്തിരി ഡ്രൈ ആണ്, അത് കൂൺ. അതിനോട് സമാനമായി നല്ല മഞ്ഞുപുതച്ച നൂൺ പർവതം. ഇന്നലെ കല്യാണം കഴിഞ്ഞു നിൽക്കുന്ന ദംബതികളെ പോലെ മനോഹരമായി നിൽക്കുന്ന. ഫാത്തിമ്മയെ കണ്ടുമുട്ടിയതു കൊണ്ടാവാം, അതിനു വലിയ ഭംഗിയൊന്നും തോന്നിയില്ല. കൂൺ പർവതം കുറെപേര് കയറിയിട്ടുണ്ട്, പക്ഷെ നൂൺ ഇതുവരെ ആരും കയറിയിട്ടില്ല. എല്ലാ വർഷവും ഇന്ത്യക്കാരും വിദേശ പർവതാരോഹകരും ശ്രമിക്കാരുണ്ട്, പക്ഷെ എന്തോ അത് ഇന്നും ആരും എത്തിപ്പെടാതെ നിൽക്കുന്നു. അതിലൂടെ ഇത്തിരി കണ്ണോടിച്ചു, നല്ല ഒരു ഇടം നോക്കി ഇത്തിരി കിടന്നു.\nഏതാണ്ട് ഒരു മണിക്കൂർ മയങ്ങികഴിഞ്ഞു തിരിച്ചു കാർഗിൽ ലക്ഷ്യമാക്കി, വലിയ മരങ്ങൾക്കിടയിലൂടെ ഇന്ന് കണ്ട കാഴ്ചകൾ മനസ്സിൽ വെച്ച് വണ്ടി കയറി.


തേക്കടി ബോട്ട് ദുരന്തം; രണ്ടാംഘട്ട കുറ്റപത്രവും നല്‍കി :: Janmabhumi Daily\nതേക്കടി ബോട്ട് ദുരന്തം; രണ്ടാംഘട്ട കുറ്റപത്രവും നല്‍കി\nThursday5December 2019 6:53 am IST\nഇടുക്കി: തേക്കടി ബോട്ട് ദുരന്തക്കേസില് രണ്ടാം ഘട്ട കുറ്റപത്രവും സമര്‍പ്പിച്ചു. ദുരന്തം നടന്ന് ഒരു പതിറ്റാണ്ട് പിന്നിടുമ്പോഴാണ് തുടരന്വേഷണം പൂര്‍ത്തിയാക്കി കോടതിയുടെ നിര്‍ദേശ പ്രകാരമുള്ള രണ്ടാംഘട്ട കുറ്റപത്രം സമര്‍പ്പിച്ചത്.\n2014 ഡിസംബര് 24നാണ് തൊടുപുഴ നാലാം അഡീഷണല് സെഷന്‍സ് കോടതി കുറ്റകൃത്യങ്ങള് രണ്ട് തരത്തിലുണ്ടെന്ന് കണ്ടെത്തി ഇത് തിരിച്ച് വെവ്വേറെ കുറ്റപത്രം നല്‍കാന് ഉത്തരവിട്ടത്. എന്നാല്, പിന്നീടെത്തിയ ഉദ്യോഗസ്ഥരാരും കേസ് ഏറ്റെടുക്കാതെവന്നതോടെ അഞ്ച് വര്‍ഷമായി ഫയലില് ഉറങ്ങിയ തുടരന്വേഷണമാണ് കോട്ടയം ജില്ലാ ക്രൈംബ്രാഞ്ച് എസ്പി സാബു മാത്യുവിന്റെ നേതൃത്വത്തില് പൂര്‍ത്തിയാക്കിയത്. ആദ്യ കുറ്റപത്രം ആഗസ്ത് ആദ്യം കോടതിയില് സമര്‍പ്പിച്ചിരുന്നു. കേസില് സ്‌പെഷ്യല് പബ്ലിക്ക് പ്രോസിക്യൂട്ടര് ജോയി തട്ടിലാണ് ഹാജരാകുന്നത്. വരുന്ന 12ന് കോടതി കേസ് പരിഗണിക്കും.\n2009 സപ്തംബര് 30നാണ് കെടിഡിസിയുടെ ജലകന്യക ബോട്ട് പെരിയാര് കടുവാ സങ്കേതത്തിനുള്ളിലെ മണക്കവലയില് മുങ്ങി ഏഴ് കുട്ടികളും 23 സ്ത്രീകളും അടക്കം 45 പേര് മരിച്ചത്. ദുരന്തകാരണം കണ്ടെത്താന് റിട്ട. ജില്ലാ ജഡ്ജി മൈതീന് കുഞ്ഞിനെ ജുഡീഷ്യല് അന്വേഷണ കമ്മീഷനായും കോട്ടയം ക്രൈംബ്രാഞ്ച് എസ്പി പി.എ. വല്‍സന്റെ നേതൃത്വത്തിലുള്ള സംഘത്തെ പോലീസ് അന്വേഷണത്തിനായും നിയോഗിച്ചു. എസ്പി പി.എ. വല്‍സനാണ് കോടതിയില് ആദ്യ കുറ്റപത്രം നല്‍കിയത്. ഇത് തള്ളി. പിന്നീടെത്തിയവരാരും കേസ് ഏറ്റെടുക്കാതെ വന്നതോടെയാണ് അന്വേഷണം നീണ്ടത്.\nഡ്രൈവര്, സഹായി, ബോട്ടിന്റെ ചുമതലയുള്ള കെടിഡിസിയുടെ ഉദ്യോഗസ്ഥര്, ടിക്കറ്റ് നല്‍കിയവര് എന്നിവരാണ് ആദ്യ ചാര്‍ജ് ഷീറ്റില് വരിക. രണ്ടാമത്തെ കുറ്റപത്രത്തില് ബോട്ട് നിര്‍മാണത്തില് പങ്കാളികളായവരും. പിന്നീട് ഇതിന് കൂട്ടിച്ചേര്‍ക്കല് വരുത്തിയെങ്കിലും നിലവാരം കൃത്യമായി പരിശോധിക്കാതെ നീറ്റിലിറക്കാന് അനുമതി നല്‍കിയ ഉദ്യോഗസ്ഥരുമാണ് ഉള്‍പ്പെടുക.\nതേക്കടി ബോട്ട് ദുരന്തം: തുടരന്വേഷണം തുടങ്ങിയില്ല\nതേക്കടി ബോട്ട് ദുരന്തം; കുറ്റപത്രം കോടതിയില് എത്തുമോ...?\nതേക്കടി ബോട്ട് ദുരന്തം: തുടരന്വേഷണ റിപ്പോര്‍ട്ട് രണ്ടാഴ്ചയ്ക്കകം\nതേക്കടി ബോട്ട് ദുരന്തം; സ്‌പെഷ്യല് പ്രോസിക്യൂട്ടറെ നിയമിക്കാതെ കുറ്റപത്രം നല്‍കില്ലെന്ന് ക്രൈംബ്രാഞ്ച്\nതേക്കടി ബോട്ട് ദുരന്തം: തുടരന്വേഷണത്തിന് കോടതി ഉത്തരവ് ആറാം പ്രതിയെ ഒഴിവാക്കി; വെവ്വേറെ കുറ്റപത്രം നല്‍കണം\nമാലി ബോട്ട് ദുരന്തം: മരണ സംഖ്യ 72 ആയി\nദക്ഷിണ കൊറിയന് ബോട്ട് ദുരന്തം: മരണസംഖ്യ 25 ആയി


വാട്ട്‌സ് ആപ്പിലൂടെ അപവാദം പ്രചരിപ്പിച്ചു; ആലുവയില് യുവതിയുടെ കല്യാണം മുടങ്ങി; ഒരാള് അറസ്റ്റില് • ഇ വാർത്ത | evartha\nവാട്ട്‌സ് ആപ്പിലൂടെ അപവാദം പ്രചരിപ്പിച്ചു; ആലുവയില് യുവതിയുടെ കല്യാണം മുടങ്ങി; ഒരാള് അറസ്റ്റില്\nആലുവ: വാട്ട്‌സ് ആപ്പിലൂടെ തെറ്റായ സന്ദേശം അയച്ചതിനെ തുടര്‍ന്ന് കോളേജ് വിദ്യാര്‍ഥിനിയായ യുവതിയുടെ കല്യാണം മുടങ്ങി. സംഭവത്തില് സന്ദേശമയച്ചയാളെ ആലുവ പോലീസ് അറസ്റ്റ് ചെയ്തു. ചേലക്കുളം കാവുങ്ങപറമ്പ് കീടേത്ത് വീട്ടില് ഷിഹാബ് (35) ആണ് അറസ്റ്റിലായത്. മാര്‍ച്ച് 26ാം തീയതിയാണ് സംഭവം നടന്നത്.\nഇതേപ്പറ്റി പോലീസ് പറയുന്നത് ഇങ്ങനെ: കോളേജ് വിദ്യാര്‍ഥിനിയായ എടത്തല സ്വദേശിനി സഹപാഠിയോടൊപ്പം ആലുവ കെ.എസ്.ആര്.ടി.സി. ബസ് സ്റ്റാന്‍ഡില് സംസാരിച്ചു നില്‍ക്കുന്ന ദൃശ്യങ്ങളാണ് പ്രതി പകര്‍ത്തിയത്. വിദ്യാര്‍ഥിനിയെ അപമാനിക്കുംവിധം ഇവര് ഒളിച്ചോടാനായി എത്തിയതാണെന്നും വീട്ടുകാരെ അടിയന്തരമായി അറിക്കണമെന്നും ആവശ്യപ്പെട്ടുകൊണ്ടുള്ള വോയ്‌സ് ക്ലിപ്പ് സഹിതമുള്ള സന്ദേശമാണ് പ്രതി പ്രചരിപ്പിച്ചത്.\nഇതോടെ യുവതിയുടെ നേരത്തെ നിശ്ചയിച്ചിരുന്ന വിവാഹം മുടങ്ങുകയായിരുന്നു. യുവതിയുടെ പരാതിയെ തുടര്‍ന്നാണ് അന്വേഷണം നടത്തി പ്രതിയെ പോലീസ് അറസ്റ്റ് ചെയ്തത്.


പറശ്ശിനിക്കടവ് കൂട്ടബലാത്സംഗം: പെണ്‍കുട്ടിയുടെ പിതാവും അറസ്റ്റില്; ഡിവൈഎഫ്‌ഐ നേതാവും | Kannur Gang Rape Case: Girl's father and local DYFI leader under arrest - Malayalam Oneindia\n14 min ago നൂലിൽ കെട്ടി ഇറക്കേണ്ട, തിരഞ്ഞെടുപ്പ് വേണം! രാഹുൽ ഗാന്ധിയുടെ മടങ്ങി വരവിനെതിരെ കോൺഗ്രസിൽ വിമത ശബ്ദം!\n21 min ago 'നമസ്തേ ട്രംപ്' പരിപാടിക്കൊരുങ്ങി അഹമ്മദാബാദ്!! നഗരത്തില് കനത്ത സുരക്ഷ\n32 min ago ഡൊണാള്‍ഡ് ട്രംപ്- നരേന്ദ്രമോദി കൂടിക്കാഴ്ച; ഉഭയകക്ഷി കരാറുകള് തയ്യാറാകുന്നു\nSports ഐഎസ്എല്ലില് ഇന്ന് സൂപ്പര് പോരാട്ടം; മുംബൈയും ചെന്നൈയും ജയിക്കുന്നവര് പ്ലേ ഓഫില്\nPublished: December62018, 14:13 [IST]\nകണ്ണൂര്: പറശ്ശിനിക്കടവില് പത്താം ക്ലാസ്സ് വിദ്യാര്‍ത്ഥിനിടെ കൂട്ട ബലാത്സംഗത്തിന് ഇരയാക്കിയ സംഭവത്തില് കൂടുതല് അറസ്റ്റുകള്. പെണ്‍കുട്ടിയുടെ പിതാവും പ്രാദേശിക ഡിവൈഎഫ്‌ഐ നേതാവും അടക്കം ഏഴ് പേരുടെ അറസ്റ്റ് കൂടി പോലീസ് രേഖപ്പെടുത്തി.\nജോലി വർക്ക് ഷോപ്പിൽ... വലയിലാക്കിയത് വിദ്യാർത്ഥിനികളടക്കം ഇരുപതിലേറെ പേരെ; വീഡിയോ പകര്‍ത്തി പീഡനം\nഫേസ്ബുക്ക് സൗഹൃദം ആണ് പെണ്‍കുട്ടിയുടെ കൂട്ട ബലാത്സംഗത്തിലേക്ക് നയിച്ചത്. അഞ്ജന എന്ന പേരില് വ്യാജ പ്രൊഫൈല് ഉണ്ടാക്കിയായിരുന്നു സംഘം പെണ്‍കുട്ടിയുമായി ബന്ധം സ്ഥാപിച്ചത്. അഞ്ജനയുടെ സഹോദരന് എന്ന പേരിലും പെണ്‍കുട്ടിയുമായി ബന്ധപ്പെട്ടിരുന്നു.\nകണ്ണൂരില് കൂട്ടബലാല്‍സംഗം; പത്താം ക്ലാസ് വിദ്യാര്‍ഥിനിയെ ലോഡ്ജില് പീഡിപ്പിച്ചു, നാലുപേരെ തിരയുന്നു\nഒടുവില് നേരിട്ട് കാണുന്നതിന് വേണ്ടി പറശ്ശിനിക്കടവില് എത്തിയപ്പോള് ആണ് ലോഡ്ജ് മുറിയില് കെട്ടിയിട്ട് കൂട്ട ബലാത്സംഗത്തിന് ഇരയാക്കിയത്. ഇതിന്റെ ദൃശ്യങ്ങളും സംഘം പകര്‍ത്തിയിരുന്നു. ഇതുപയോഗിച്ച് ഭീഷണിപ്പെടുത്തി പെണ്‍കുട്ടിയെ പിന്നീടും ബലാത്സംഗം ചെയ്തിരുന്നു.\nകേരള മനസ്സാക്ഷിയെ തന്നെ ഞെട്ടിപ്പിച്ച സംഭവം ആണ് കണ്ണൂരില് അരങ്ങേറിയത്. പെണ്‍കുട്ടിയുടെ ദൃശ്യങ്ങള് പ്രചരിപ്പിക്കുമെന്ന് പറഞ്ഞ് സഹോദരനെ വിളിച്ചുവരുത്തി മര്‍ദ്ദിച്ചതോടെയാണ് വിവരം പുറത്തെത്തിയത്. തുടര്‍ന്നാണ് ഞെട്ടിപ്പിക്കുന്ന കാര്യങ്ങള് പുറംലോകം അറിഞ്ഞത്.\nകേസുമായി ബന്ധപ്പെട്ട അന്വേഷണത്തിനിടെ ആയിരുന്നു സ്വന്തം പിതാവും ലൈംഗികമായി പീഡിപ്പിച്ചിട്ടുണ്ട് എന്ന് പെണ്‍കുട്ടി വ്യക്തമാക്കിയത്. ആദ്യം അടുത്ത ബന്ധു എന്ന് മാത്രമായിരുന്നു പറഞ്ഞിരുന്നത്. എന്നാല് വിശദമായ അന്വേഷണത്തില് അത് പിതാവ് തന്നെ ആണെന്ന് വെളിപ്പെടുത്തുകയായിരുന്നു.\nഅഞ്ജന എന്ന പേരില്\nഅഞ്ജന എന്ന പേരില് ഫേസ്ബുക്കില് ഒരു വ്യാജ പ്രൊഫൈല് ഉണ്ടാക്കിയാണ് സംഘം പെണ്‍കുട്ടിയുമായി അടുപ്പം സ്ഥാപിച്ചത്. അഞ്ജനയുടെ സഹോദരന് എന്ന പേരിലും ബന്ധം സ്ഥാപിച്ചിരുന്നു. ഇത് വിശ്വസിച്ച് നേരിട്ട് കാണാന് ആയി പാപ്പിനിശ്ശേരിയില് എത്തിയപ്പോള് ആയിരുന്നു ക്രൂരമായ കൂട്ട ബലാത്സംഗം.\nദൃശ്യങ്ങള് പകര്‍ത്തി വീണ്ടും ബലാത്സംഗം\nപറശ്ശിനിക്കടവിലെ ലോഡ്ജ് മുറിയില് പെണ്‍കുട്ടിയെ കെട്ടിയിട്ട് പീഡിപ്പിക്കുകയായിരുന്നു സംഘം. ഇതിന്റെ ദൃശ്യങ്ങള് ഇവര് മൊബൈല് ഫോണില് പകര്‍ത്തുകയും ചെയ്തു. പിന്നീട് ഈ ദൃശ്യങ്ങള് ഉപയോഗിച്ച് ഭീഷണിപ്പെടുത്തി പെണ്‍കുട്ടിയെ വീണ്ടും കൂട്ട ബലാത്സംഗത്തിന് ഇരയാക്കി.\nപത്തൊമ്പത് പേര് പ്രതികള്\nവിവിധ കേസുകളിലായി 19 പേരെയാണ് ഇതുമായി ബന്ധപ്പെട്ട് പ്രതി ചേര്‍ത്തിട്ടുള്ളത്. അതില് അഞ്ച് പേരെ കഴിഞ്ഞ ദിവസം തന്നെ അറസ്റ്റ് ചെയ്തിരുന്നു. കണ്ണൂര് സ്വദേശികളായ കെവി സന്ദീപ്, സിപി ഷംസുദ്ദീന്, വിസി ഷബൂര്, കെവി അയൂബ്, ലോഡ്ജ് ഉടമ കെ പവിത്രന് എന്നിവരെ ആണ് ആദ്യം അറസ്റ്റ് ചെയ്തത്.\nഅച്ഛനും ഡിവൈഎഫ്‌ഐ നേതാവും\nപെണ്‍കുട്ടിയുടെ പിതാവിനേയും ഒരു ഡിവൈഎഫ്‌ഐ നേതാവിനേയും ഉള്‍പ്പെടെ ഏഴ് പേരെ കഴിഞ്ഞ ദിവസം തന്നെ പോലീസ് കസ്റ്റഡിയില് എടുത്തിരുന്നു. ഡിവൈഎഫ്‌ഐ തളിയില് യൂണിറ്റ് സെക്രട്ടറി നിഖില് മോഹന്, ആന്തൂര് സ്വദേശിയായ എം മൃദുല്, വടക്കാഞ്ചേരി സ്വദേശി വൈശാഖ്, മാട്ടൂര് സ്വദേശി ജിതിന്, തളിയില് സ്വദേശികളായ സജിന്, ശ്യാം എന്നിവരെയാണ് അറസ്റ്റ് ചെയ്തത്.\nപെണ്‍കുട്ടിയുടെ നഗ്ന ദൃശ്യങ്ങള് പുറത്ത് വിടും എന്ന് പറഞ്ഞ് സഹോദരനം ഭീഷണിപ്പെടുത്തുകയും മര്‍ദ്ദിക്കുകയും ചെയ്തിരുന്നു സംഘം. ഷൊര്‍ണൂരില് വച്ചായിരുന്നു ഇത് സംഭവിച്ചത്. ഇതേ തുടര്‍ന്ന് സഹോദരന് വീട്ടില് വിവരം അറിയിക്കുകയായിരുന്നു. അമ്മ ചോദിച്ചപ്പോള് ആണ് പെണ്‍കുട്ടി കാര്യങ്ങള് തുറന്ന് പറഞ്ഞത്.\nതുടര്‍ന്ന് അമ്മ പെണ്‍കുട്ടിയുമായി വനിത സെല്ലില് എത്തുകയായിരുന്നു. വിശദമായ മൊഴി എടുത്തതിന് ശേഷം കേസ് തളിപ്പറമ്പ് പോലീസിന് കൈമാറി. കേസില് ഉന്നത ഇടപെടലുകള് ഉണ്ടെന്ന രീതിയില് ആദ്യം വാര്‍ത്തകള് വന്നിരുന്നു.\nനവംബര് 13, നും 19 നും\nനവംബര് 13, 19 തീയ്യതികളില് ആയാണ് പെണ്‍കുട്ടി ലോഡ്ജില് വച്ച് കൂട്ട ബലാത്സംഗത്തിന് ഇരയായിട്ടുള്ളത്. ഇരുപതില് ഏറെ പേര് തന്നെ ലൈംഗികമായി ഉപദ്രവിച്ചിട്ടുള്ളതായി പെണ്‍കുട്ടിയുടെ മൊഴിയില് പറയുന്നുണ്ട് എന്നാണ് വിവരം. ലോഡ്ജില് വച്ച് മാത്രമല്ല, മറ്റ് ഇടങ്ങളില് വച്ചും താന് പീഡിപ്പിക്കപ്പെട്ടിട്ടുണ്ട് എന്നാണ് പെണ്‍കുട്ടിയുടെ മൊഴിയില് ഉള്ളത്.\nനിര്‍ഭയ കേസ് പ്രതി വിനയ് ശര്‍മ്മ ജയിലിലെ മതിലില് തലയിടിച്ച് പരിക്കേല്‍പ്പിച്ചു\nരാജസ്ഥാനില് കാണാതായ ആറ് വയസ്സുകാരിയെ ബലാത്സംഗം ചെയ്ത് കൊലപ്പെടുത്തിയ നിലയില് കണ്ടെത്തി\ngang rape girl kannur parassinikkadavu father dyfi blackmail കൂട്ട ബലാത്സംഗം പെണ്‍കുട്ടി കണ്ണൂര് പിതാവ് ഡിവൈഎഫ്ഐ വീഡിയോ\nKannur Gang Rape Case: Girl's father and local DYFI leader under arrest.\nStory first published: Thursday, December 6, 2018, 14:13 [IST]


അമ്മ മരിച്ചതോടെ മുറിയടച്ച് ഇരിപ്പായി, ദശാബ്ദങ്ങളായി പുറത്തിറങ്ങാത്ത സഹോദരങ്ങളെ രക്ഷപ്പെടുത്തി | siblings Rescued From Room After Decade\nഅമ്മ മരിച്ചതോടെ മുറിയടച്ച് ഇരിപ്പായി, ദശാബ്ദങ്ങളായി പുറത്തിറങ്ങാത്ത സഹോദരങ്ങളെ രക്ഷപ്പെടുത്തി\nAhmedabad, First Published Dec 28, 2020, 5:32 PM IST\nസഹോദരങ്ങളുടെ പിതാവിന്റെ സഹായത്തോടെയാണ് ഇവരെ ഒരു എൻജിഒ എത്തി രക്ഷപ്പെടുത്തിയത്...\nഅഹമ്മദാബാദ്: ഗുജറാത്തിൽ പച്ചുവർഷത്തോളമായി വീട്ടിനുള്ളിൽ പൂട്ടിയിട്ടിരുന്ന സഹോദരങ്ങളെ രക്ഷപ്പെടുത്തി. 30 മുതൽ 42 വയസ്സ് വരെ പ്രായമുള്ല മൂന്ന് സഹോദരങ്ങളെയാണ് രക്ഷപ്പെടുത്തിയത്. കഴിഞ്ഞ 10 വർഷത്തിലേറെയായി ഇവരെ മുറിയിൽ പൂട്ടിയിട്ടിരിക്കുകയായിരുന്നു. ഗുജറാത്തിലെ രാജ്കോട്ടിൽ നിന്നാണ് ഞെട്ടിക്കുന്ന സംഭവം പുറത്തെത്തിയിരിക്കുന്നത്.\nസഹോദരങ്ങളുടെ പിതാവിന്റെ സഹായത്തോടെയാണ് ഇവരെ ഒരു എൻജിഒ എത്തി രക്ഷപ്പെടുത്തിയത്. സംഘടന എത്തി വാതിൽ തകർത്താണ് മൂവരെയും രക്ഷപ്പെടുത്തിയിരുന്നത്. മുറിയിൽ സൂര്യപ്രകാശം ഉണ്ടായിരുന്നില്ല. മതിയായ ഭക്ഷണം പോലും ലഭിക്കാതെ മെലിഞ്ഞുണങ്ങിയിരുന്നു ഈ സഹോദരങ്ങൾ. മുറിയിൽ പേപ്പറുകൾ മുറിച്ചിട്ടിരുന്നുവെന്നും സംഘടനയിലെ അംഗമായ ജൽപ പട്ടേൽ പറഞ്ഞു. അമ്‍രീഷ്, ഭാവേഷ് ഇവരുടെ സഹോദരി മേഘ്ന എന്നിവരെയാണ് രക്ഷപ്പെടുത്തിയത്. 10 വർഷത്തിലേറെയായി ഇവർ സ്വയം പൂട്ടി അകത്തിരിക്കുകയാണെന്നാണ് ഇവരുടെ പിതാവ് പറയുന്നത്.\nതലമുടിയും താടിയുമെല്ലാം വളർന്ന് തിരിച്ചറിയാനാകാത്ത വിധത്തിലായിരുന്നു മൂവരും. 10 വർഷത്തിന് മുമ്പ് അമ്മ മരിച്ചതിന് ശേഷമാണ് മക്കൾ ഇങ്ങനെ ആയതെന്നാണ് പിതാവ് പറയുന്നത്. എന്നാൽ ഇവർക്ക് ചികിത്സ നൽകണമെന്ന് സംഘടന പറഞ്ഞു. ഇവരെ പുറത്തെത്തിച്ച സംഘടന, ഇവരുടെ മുടിയും താടിയും വെട്ടുകയും വൃത്തിയാക്കുകയും ചെയ്തു. നല്ല ഭക്ഷണവും ചികിത്സയും ലഭിക്കുന്നിടത്തേക്ക് ഇവരെ മാറ്റാനാണ് സംഘടന ആലോചിക്കുന്നത്.\nമക്കൾ മൂന്ന് പേരും വിദ്യാസമ്പന്നരാണെന്നാണ് മുൻ സർക്കാർ ഉദ്യോഗസ്ഥനായ ഇവരുടെ പിതാവ് പറയുന്നത്. മൂത്ത മകൻ അംബ്‍രീഷ് അഭിഭാഷകനാണ്. മകൾ മേഘ്ന എംഎ സൈക്കോളജി കഴി‍ഞ്ഞു. ഇളയ മകൻ ബിഎ എക്കണോമിക്സ് ആയിരുന്നു, മികച്ച ക്രിക്കറ്റ് പ്ലയർ ആണെന്നും അദ്ദേഹം പറഞ്ഞു. 1986 മുതൽ രോഗാനവസ്ഥയിലായിരുന്ന തന്റെ ഭാര്യ വർഷങ്ങൾക്ക് ശേഷം മരിച്ചുവെന്നും അതേ തുടർ‌ന്നാണ് മക്കൾ ഇത്തരത്തിലായതെന്നും പിതാവ് കൂട്ടിച്ചേഞത്തു.\nLast Updated Dec 28, 2020, 5:32 PM IST


ഷാമ്പൂ പരസ്യത്തിൽ പെൺകുട്ടികളുടെ മനോഹരങ്ങളായ അദ്യായം നമ്മിൽ ആരാലും പ്രശസ്തിയാക്കിയില്ല, അവർ ചെയ്യുന്നതുപോലെ തന്നെ അത്തരത്തിലുള്ള മനോഹരമായ അദ്യായം ആഗ്രഹിക്കുന്നില്ലേ? ഒരുപക്ഷേ, ചുരുണ്ട മുടി ഉടമകൾ പോലും ചെയ്യരുത്, അവരുടെ അദ്യായം മനോഹരമായി കിടന്നു എങ്ങനെ ആശ്ചര്യപ്പെട്ടു. ഈ ഭാഗ്യജോടികൾക്ക് അനുയോജ്യമായ തരത്തിലുള്ള അദ്യായം കുറവാണ്. സ്റൈൽ ചെയ്യാനും ഉണക്കാനും ഉതകുന്ന പ്രധാന വസ്തുത, കഴിയുന്നത്ര ചീപ്പ് ഉപയോഗിക്കുക. നിങ്ങളുടെ കയ്യിൽ ഒരു പൂച്ചക്കുട്ടിയെ സൃഷ്ടിക്കുന്നതാണ് നല്ലത് - "സന്തോഷത്തിൽ ഉറവുകൾ" വീഴുമ്പോൾ, നിങ്ങളുടെ ഉടമസ്ഥന്റെ സുന്ദരമായ മുഖം സൌമ്യമായി ഫ്രെയിം ചെയ്യും. എന്നാൽ നേരായ വരണ്ട ചുമക്കാവുകൾ വീട്ടിൽ സുന്ദരങ്ങളായ അദ്യായം സൃഷ്ടിക്കാൻ കഠിനമായി പ്രവർത്തിക്കണം.\nനിങ്ങൾ എങ്ങനെ വളരെ മനോഹരമായ അദ്യായം ഉണ്ടാക്കും എന്ന് മനസ്സിലാക്കുന്നതിനുമുമ്പ്, നിങ്ങൾക്കാവശ്യമായ ഫലം എന്താണെന്ന് നിങ്ങൾ മനസ്സിലാക്കേണ്ടതുണ്ട്: വലിയ അദ്യായം, ചെറിയ അദ്യായം, അല്ലെങ്കിൽ നിങ്ങളുടെ വസ്ത്രധാരണത്തെ പുനരുജ്ജീവിപ്പിക്കാൻ ഏതാനും വളയങ്ങളെടുക്കാൻ നിങ്ങൾ ആഗ്രഹിക്കുന്നു. ഇവിടെ ആദ്യം ഫിയൽ സവിശേഷതകളിൽ നിന്ന് ആരംഭിക്കേണ്ടത് അത്യാവശ്യമാണ്. ഫേഷ്യൽ സവിശേഷതകൾ വലിയ ആണെങ്കിൽ, അതു വലിയ അദ്യായം ചുരുളൻ നല്ലതു, ചെറിയ സവിശേഷതകൾ നിങ്ങൾക്ക് മിനിയേച്ചർ സർപ്പിളഗുകൾ പോലെ അദ്യായം ഉണ്ടാക്കാൻ ശ്രമിക്കാം, അവർ സുന്ദരമായി വേണം. നന്നായി, സെലക്ഷൻ മുടി തരം, വളരെ ശ്രദ്ധിക്കേണ്ടതുണ്ട്, ശ്രദ്ധിക്കേണ്ടതുണ്ട്: ചെറിയ അദ്യായം പിഴ മുടിയിൽ ചെയ്വാൻ എളുപ്പമാണ്, കട്ടിയുള്ള കനത്ത തല കൂടുതൽ കേൾക്കാൻ വലിയ അനവശ്യമാണ്.\nവീട്ടിൽ മനോഹരമായ അദ്യായം\nഅദ്യങ്ങളുണ്ടാക്കാൻ ഇത് നല്ലതാണ് - ഇത് യഥാർഥ കലയാണ്, അതു കൈകാര്യം ചെയ്യാൻ ഏറ്റവും ഉചിതമായത്, പ്രൊഫഷണലല്ലാത്തത് എന്തുകൊണ്ട്? എന്നാൽ സലൂൺ സന്ദർശിക്കാതെ തന്നെ നിങ്ങൾക്ക് ഒരു അത്ഭുതകരമായ പ്രഭാവം നേടാൻ സാധിക്കും, പ്രധാനകാര്യം ക്ഷമയോടെ കാത്തിരിക്കുകയും ആവശ്യമായ ഉപകരണങ്ങൾ ഏറ്റെടുക്കുകയും ചെയ്യുക എന്നതാണ്. ഈ പ്രയാസകരമായ കാര്യങ്ങളിൽ, നല്ല കറുവടികൾ, കൌണ്ടർകാർ, കുർലിങ് ഐറൺസ്, നേരെയുള്ള ഇറാൺ, മൗസ് (ജെൽ), സ്ട്രിങ്ങിനുള്ള സ്റ്റാൻഡേർഡ്, ശക്തമായ ഫിക്സേഷൻ അടയാളം എന്നിവ ആയിരിക്കും.\nവീട്ടിൽ മനോഹരമായ അദ്യായം എങ്ങനെ ഉണ്ടാക്കാം?\nഉയർന്ന വളഞ്ഞ മുടി ലഭിക്കുന്നതിന് ഏറ്റവും പ്രസിദ്ധവും ഏറ്റവും എളുപ്പവും എളുപ്പമുള്ള മാർഗ്ഗം നിങ്ങളുടെ തലമുടി ചുരുണ്ടിക്കൊണ്ടിരിക്കുന്ന ഒരു മുടിയാണ്. ശ്രദ്ധിക്കേണ്ട പ്രധാന കാര്യമാണ് മുടി ഇടുന്നതിനു മുമ്പ് ഉണങ്ങിയതും ചൂട് സ്റ്റൈലിംഗും (താപ സംരക്ഷണം) ഉപയോഗിച്ചുള്ളതുമാണ്. അല്ലെങ്കിൽ, തീർച്ചയായും, ഈ രീതി പതിവ് ഉപയോഗം, നിങ്ങൾ പൊട്ടിത്തെറിച്ചു, സ്പ്ലിറ്റ്, ദുർബലമായ മുടി ലഭിക്കുന്നത് റിസ്ക്. നിങ്ങൾ വണിപ്പുമൊക്കെയായി അവയെ പരിഹരിക്കേണ്ട ചുരുളുകളെ ദൃഡമാക്കി, നേർത്ത മുടി അതിനെ കുറച്ചുമാത്രം മതിയാകും, എന്നാൽ കേൾക്കുന്ന ഇടതൂർന്ന ഉടമസ്ഥരുടെ ഉടമസ്ഥത വാലൻ വികാരത്തെ ഗണ്യമാക്കി വെക്കണം.\nമനോഹരമായ അദ്യായം എങ്ങനെ നിർമ്മിക്കും?\nമുടി നേർക്ക് അവരുടെ നേരായവർക്ക് മാത്രം അനുയോജ്യമാണോ എന്ന് ചിന്തിക്കേണ്ട ആവശ്യമില്ല, അവർ പെട്ടെന്ന് മുടിയിൽ മനോഹരമായ അദ്യായം ഉണ്ടാക്കാം, തോളിൽ താഴെയായി നീളം. ഇരുമ്പുകൊണ്ടുള്ള വേലയ്ക്കായി തയ്യാറാക്കിയ മുടിയുണ്ടെങ്കിൽ, മുടിക്ക് ഒരു മുടി കെട്ടിപ്പടുക്കാൻ അത് ആവശ്യമാണ്. അടുത്തതായി, അറ്റകുറ്റപ്പണിയുടെ ചുവടെ 1 നേരം മുടി ഉണക്കുക. പിന്നെ നാം ഇരുമ്പു സ്ക്രോൾ ചെയ്യുകയും, താഴേക്ക് നീങ്ങുകയും, സ്വതന്ത്രമായ കൈയ്യിൽ പൂട്ടി കൈവശപ്പെടുത്തുകയും ചെയ്യുന്നു. പൂർത്തിയായ അദ്യകങ്ങൾ അതിനെ ലാക്വറി ഉപയോഗിച്ച് പരിഹരിക്കാൻ മറക്കരുത്. ഒരു കുർലിങ് ഇരുമ്പ് പോലെ തന്നെ ഇരുമ്പ് ഉപയോഗിക്കുന്നത് ഉപയോഗിക്കുമ്പോൾ, താപ സംരക്ഷണ മാർഗങ്ങൾ ഉപയോഗിക്കുന്നത് മറക്കരുത്. മുടി വരണ്ട മുമ്പ് മുടി, തീർച്ചയായും, നിങ്ങളുടെ ഇരുമ്പ് ആർദ്ര മുടി ജോലി രൂപകൽപ്പന ചെയ്തിട്ടില്ലെങ്കിൽ.\nCurlers ഉപയോഗിച്ച് അദ്യായം ഉണ്ടാക്കുന്നത് എങ്ങനെ?\nഇപ്പോൾ നിങ്ങൾക്ക് വിവിധങ്ങളായ കൗളറുകളുണ്ടാക്കാം - മൃദു-താപ സമചതുരങ്ങളിൽ നിന്നും, നിങ്ങളുടെ ലക്ഷ്യങ്ങൾ അനുസരിച്ച് ശരിയായ ഒന്ന് തിരഞ്ഞെടുക്കണം. ഒന്നാമതായി, നമുക്ക് അദ്യായം ലഭിക്കാൻ എന്താണ് വേണ്ടതെന്ന് ഞങ്ങൾ നിർണ്ണയിക്കുന്നു. നിങ്ങളുടെ തലയിലെ ചെറിയ നീരുറവുകൾ ലഭിക്കാൻ ആഗ്രഹമുണ്ടോ? അപ്പോൾ നിങ്ങൾ ബോബ്ബിൻസ് പോലുള്ള ചെറിയ കൌളർ തിരഞ്ഞെടുക്കണം. നിങ്ങൾക്ക് വലിയ അദ്യായം ലഭിക്കണോ? അതിനാൽ, ഞങ്ങൾ വലിയ കറുകലുകളുള്ള സായുധസേനയാണ്. നമ്മൾ ധൈര്യശാലിയായ നാളുകളിൽ ചെലവഴിക്കാൻ പോകുന്ന സമയം കൂടി കണക്കിലെടുക്കുക. വേഗത്തിൽ നിയന്ത്രിക്കാൻ ഞങ്ങൾക്ക് താൽപ്പര്യമുണ്ടെങ്കിൽ, മൃദു കൌളുകാർക്ക് മുൻഗണന നൽകിക്കൊണ്ട് നനഞ്ഞ മുടി വരാൻ പോകുന്നതിനു മുമ്പ് അവരെ കാറ്റിൽ പറക്കുക. രാവിലെ (മുടി സ്മൂത്ത് ഒഴികെ അല്പം ഒഴികെ ചീപ്പ് ഉപയോഗിച്ചു് ഇല്ലാതെ) ഹെയർ അദ്യായം ഡിസ്അസംബ്ലിംഗ് ആവശ്യം ചെയ്യും, ഒപ്പം പുഷ്പം തളിക്കേണം. നിങ്ങൾക്ക് ഒരു മുടിപ്പൊടി പണിയാൻ അരമണിക്കൂർ നേരം ചെലവഴിക്കാൻ ആഗ്രഹിക്കുന്നില്ലെങ്കിൽ പിന്നെ നമ്മൾ താപ മുടി, കാറ്റിൽ മുടി, 20 മിനിറ്റ് നേരം ഇവ സൂക്ഷിക്കുക.അത്രയും പലപ്പോഴും ഉപയോഗിക്കാൻ പറ്റില്ല.\nഇടത്തരം മുടിക്ക് ഉത്സവമായ ബാറ്റിസ്റ്റുകൾ\nഎല്ലാ ദിവസവും രസകരമായ അതിനെപറ്റി\nകൃത്രിമ പുല്ല് - അദ്യായം ഉപയോഗവും പരിപാലനവും നിയമങ്ങൾ\nഹെയർകട്ട് ബോബ് ചെറിയ മുടിയിൽ\nമുടിക്ക് വെളുത്ത കളിമണ്ണ്\nകിൻഡർഗാർട്ടനിൽ സ്വന്തം കൈകളുപയോഗിച്ച് പുതിയ വർഷത്തെ കളിപ്പാട്ടം\nമൊബൈൽ ഫോൺ ഫോൺ കേസ്\nവീട്ടിൽ എങ്ങനെ ട്യൂൾ ചെയ്യണം?\nനീളമുള്ള മുടിക്ക് നീളമുള്ള ചതുരശ്ര അടി\nടെലിക്കിസിസ് എങ്ങനെ വികസിപ്പിക്കാം?


KCC | കെ.സി.സി. കോട്ടയം അതിരൂപതാ കൾച്ചറൽ സൊസൈറ്റി കൺവീനറായി സ്റ്റീഫൻ ചെട്ടിക്കത്തോട്ടത്തിൽ തെരഞ്ഞെടുക്കപ്പെട്ടു - MarunadanMalayalee.com\nകെ.സി.സി. കോട്ടയം അതിരൂപതാ കൾച്ചറൽ സൊസൈറ്റി കൺവീനറായി സ്റ്റീഫൻ ചെട്ടിക്കത്തോട്ടത്തിൽ തെരഞ്ഞെടുക്കപ്പെട്ടു\nJuly 27, 202001:22 PM IST Permalink\nകെ.സി.സി. കോട്ടയം അതിരൂപതാ കൾച്ചറൽ സൊസൈറ്റി കൺവീനറായി സ്റ്റീഫൻ ചെട്ടിക്കത്തോട്ടത്തിൽ തെരഞ്ഞെടുക്കപ്പെട്ടു. ഉഴവൂർ ഇടവക ചെട്ടിക്കത്തോട്ടത്തിൽ പരേതനായ മത്തായി - മേരി ദമ്പതികളുടെ പുത്രനാണ്.\nസിപിഐ. ഉഴവൂർ ലോക്കൽ കമ്മറ്റിയംഗമാണ്. എ.ഐ.വൈ.എഫ്. കടുത്തുരുത്തി മണ്ഡലം കമ്മറ്റി സെക്രട്ടറി, ജില്ലാ എക്‌സിക്യുട്ടീവംഗം, കെ.സി.വൈ.എൽ. കോട്ടയം അതിരൂപതാ ജനറൽ സെക്രട്ടറി, കെ.സി.സി. വർക്കിങ് കമ്മറ്റിയംഗം, കെ.സി.സി. ഉഴവൂർ ഫൊറോന പ്രസിഡന്റ് എന്നീ സ്ഥാനങ്ങളിൽ പ്രവർത്തിച്ചിട്ടുണ്ട്. ടെമ്പറൻസ് കമ്മീഷന്റെ 2005 ലെ മികച്ച യുവജന ലഹരി വിരുദ്ധ പ്രവർത്തകനുള്ള അവാർഡ് നേടിയിട്ടുണ്ട്.\nമാധ്യമപ്രവർത്തകൻ, പരിസ്ഥിതി പ്രവർത്തകൻ, അഭിനേതാവ്, തുടങ്ങി വിവിധ മേഖലകളിൽ വ്യക്തിമുദ്ര പതിപ്പിച്ചിട്ടുണ്ട്. വെളിയനാട് ഇടവകാംഗമായ പള്ളിച്ചിറ വീട്ടിൽ ജിൻസിയാണ് ഭാര്യ. മക്കൾ: മാറ്റ്, ജെഫ്, മരിയറ്റ്.


കുഴഞ്ഞുവീണ യാത്രക്കാരന് ബസില് സിപിആര് നല്കി നഴ്‌സ് രക്ഷകയായി\nHomeGENERALകുഴഞ്ഞുവീണ യാത്രക്കാരന് ബസില് സിപിആര് നല്കി നഴ്‌സ് രക്ഷകയായി\nmeenachilnews Friday, January 14, 2022\nസൂപ്പര് ഫാസ്റ്റ് ബസിലെ യാത്രക്കിടയില് ഹൃദയാഘാതമുണ്ടായ യുവാവിനു രക്ഷകയായി അതേ ബസിലുണ്ടായിരുന്ന നഴ്സ്. ബുധനാഴ്ച്ച രാത്രിയില് തിരുവനന്തപുരത്തുനിന്ന് കൊല്ലത്തേക്ക് വരികയായിരുന്ന സൂപ്പര്‍ഫാസ്റ്റ് ബസിലാണ് സംഭവം ഉണ്ടായത്.\nയാത്രികനായ യുവാവ് സമീപത്തിരുന്നവരോട് വെള്ളം ചോദിച്ചിരുന്നു. എന്നാല് ആരുടെയും പക്കല് വെള്ളം ഇല്ലായിരുന്നു. അല്‍പ സമയത്തിനകം യുവാവ് ബസില് കുഴഞ്ഞു വീണു. ഇതോടെ ബസിലെ കണ്ടക്റ്റര് ശാലിനി മറ്റു യാത്രികരുടെ സഹായം തേടി. ബസിലുണ്ടായിരുന്ന നഴ്സ് ലിജി എം. അലക്സ് ഉടന് തന്നെ പ്രാഥമിക ശുശ്രൂഷ നല്‍കിയ ശേഷം രോഗിയെ ആശുപത്രിയിലെത്തിക്കുകയായിരുന്നു.\n.ആശുപത്രിയിലെ ഡ്യൂട്ടി കഴിഞ്ഞ് വീട്ടിലേക്ക് മടങ്ങുകയായിരുന്നു ലിജി. കൊട്ടിയത്തിനും ഉമയല്ലൂരിനും ഇടയ്ക്ക് വച്ച് ബസ് നീങ്ങുന്നതിനിടെ ശിലിനിയാണ് സീറ്റിലിരുന്ന യുവാവ് കുഴഞ്ഞുവീഴുന്നത് ആദ്യം കണ്ടത്. ഉടന് ബസ് നിര്‍ത്തിച്ചു. ബസിലുണ്ടായിരുന്ന ലിജി ഉടന് ഓടിയെത്തി സിപിആര് നല്‍കി. എത്രയും പെട്ടന്ന് അടുത്തുള്ള ആശുപത്രിയിലെത്തിക്കാന് ആവശ്യപ്പെട്ടത് ലിജിയാണ്. ബസ് ഡ്രൈവര് ശ്യാം കുമാര് ഉടന് തന്നെ ബസ് അടുത്തുള്ള സ്വകാര്യ മെഡിക്കല് കോളെജ് ആശുപത്രിയിലെത്തിച്ചു. രോഗിയെ ഉടന് തീവ്ര പരിചരണ വിഭാഗത്തിലേക്ക് മാറ്റി. ഇയാള് ഇപ്പോള് സുഖം പ്രാപിച്ച് വരുന്നതായി ആശുപത്രി അധികൃതര് അറിയിച്ചു. കൃത്യസമയത്ത് സിപിആര് നല്കിയതാണ് ജീവന് രക്ഷിക്കാന് കാരണമായതെന്ന് ആശുപത്രി അധികൃതര് പറഞ്ഞു.


കോവിഡ് ഇല്ല, കൈയിൽ മാലാഖയുമായി ജിൻസിക്ക് ആശുപത്രിയുടെ പടിയിറങ്ങാം - Samakalika Malayalam\nകോവിഡ് ഇല്ല, കൈയിൽ മാലാഖയുമായി ജിൻസിക്ക് ആശുപത്രിയുടെ പടിയിറങ്ങാം\nBy സമകാലിക മലയാളം ഡെസ്‌ക് | Published: 29th May 2020 08:10 AM |\nLast Updated: 29th May 2020 08:10 AM | A+A A- |\nജിൻസിയുടെ കുഞ്ഞുമായി ആശുപത്രി ജീവനക്കാരൻ\nമലപ്പുറം; കുവൈറ്റിൽ നിന്ന് 13 ന് നാട്ടിലേക്ക് നിറവയറുമായി പറന്നിറങ്ങുമ്പോൾ ജിൻസിയുടെ മനസിൽ ആശങ്കകൾ ഏറെയായിരുന്നു. കോവിഡ് ഉണ്ടാകുമോ എന്ന പേടിയ്ക്കൊപ്പം പിറക്കാൻ പോകുന്ന കൺമണിയെക്കുറിച്ചുള്ള ആശങ്കകളും. ഇനി ജിൻസിയുടെ ജീവിതത്തിൽ സന്തോഷത്തിന്റെ നാളുകളാണ്. മാലാഖക്കുഞ്ഞിന് ജന്മം നൽകിയതിനൊപ്പം കോവിഡ് മുക്തയായിരിക്കുകയാണ് ജിൻസി. മഞ്ചേരി മെഡിക്കൽ മെഡിക്കൽ കോളജ് ആശുപത്രിയിലാണ് അവർ ചികിത്സയിൽ കഴിഞ്ഞിരുന്നത്.\nകുവൈത്തിൽ നഴ്സായി ജോലി ചെയ്യുകയായിരുന്ന അവർ ആലപ്പുഴ ആര്യാട് സ്വദേശിയാണ്. എയർ ഇന്ത്യ എക്സ്പ്രസ് വിമാനത്തിലാണ് ജിൻസി കരിപ്പൂരിലെത്തിയത്. ആലപ്പുഴയിലേക്കുള്ള യാത്ര ബുദ്ധിമുട്ട് ആയതിനാൽ മഞ്ചേരി മെഡിക്കൽ കോളജ് ആശുപത്രിയിൽ പ്രവേശിപ്പിക്കുകയായിരുന്നു. ആദ്യത്തെ കോവിഡ് പരിശോധനയിലെ ഫലം അവ്യക്തമായത് ആശങ്ക വർധിപ്പിക്കാൻ കാരണമായിരുന്നു.\nസ്രവ പരിശോധനയിൽ പോസിറ്റീവോ നെഗറ്റീവോ എന്ന് ഉറപ്പുപറയാൻ ആയില്ലെന്നാണ് അധികൃതർ അറിയിച്ചതെന്ന് ഭർത്താവ് ലിജോ പറഞ്ഞു. പിന്നീട് നടത്തിയ പരിശോധനയിൽ നെഗറ്റീവ് ആയി. തുടർന്ന് ഐസിയുവിൽ പ്രവേശിപ്പിച്ചു. ഇന്നലെ 11.30ന് ശസ്ത്രക്രിയയിലൂടെ ആയിരുന്നു പ്രസവം. കുഞ്ഞിന് 2.7 കിലോഗ്രാം തൂക്കമുണ്ട്. ആരോഗ്യനില തൃപ്തികരമാണ്. നവജാത ശിശുവിന്റെ സ്രവം പരിശോധനയ്ക്ക് അയച്ചിട്ടുണ്ട്.\nജിൻസി കോവിഡ് birth


Novel Archives - Page5of 23 - Sathyadeepam\nമാത്യൂസ് ആര്‍പ്പൂക്കര ”ഇനി നമ്മുടെ ഭാഗത്തുനിന്നുള്ള നീക്കം വള രെ സൂക്ഷ്മമായിരിക്കണം. വിവേകപരമായിരിക്കണം. അല്ലെങ്കില് കാര്യങ്ങള് പാളിയെന്നു വരാം.” ധനപാലന് നിര്‍ദ്ദേശം വച്ചു. ”ശരിയാ… ധനപാലന് പറഞ്ഞത്. നാളെ അപര്\nമാത്യൂസ് ആര്‍പ്പൂക്കര രാജന് ലൂക്കോസിന്റെ ഫോണ്‍കോള് ആശ്വാസകരമായിരുന്നു. അപര്‍ണയെ പോലീസ് കണ്ടെത്തിയിരിക്കുന്നു. പോലീസിന്റെ സൈബര് ട്രാപ്പ് – ആ കെണിയിലൂടെയാണ് അവളെ കണ്ടെത്തിയത്. അടുത്തദിവസം അവളെ കോടതിയില് ഹാജരാക്കു\nഎയ്ഞ്ചല് ഗാര്‍ഡന്‍സ് കുടുംബാംഗങ്ങളുടെ മൊഴിയെടുക്കല് പൂര്‍ത്തിയായപ്പോള് പോലീസിനൊരു കാര്യം ബോദ്ധ്യമായി. പ്രശ്‌നങ്ങള് ഉരുത്തിരിയുന്നത് പെയിന്റിംഗ് തൊഴിലാളിയെ ചുറ്റിപ്പറ്റിയാണ്. അവന് ചന്ദ്രബോസെന്ന പെയിന്റിംഗ് കോ\nമാത്യൂസ് ആര്‍പ്പൂക്കര ഇനി ദേവാംഗനയെകൂടി വിളിക്കണം. അവളുടെ പ്രതികരണമറിയണം. മകളെ തേടി അവളുടെ കൂട്ടുകാരികളുടെ പിറകെ അലയുന്ന ഒരച്ഛന്‍റെ ദുരവസ്ഥ…! ജോര്‍ജി തീരെ അസ്വസ്ഥനായിരുന്നു. ദേവാംഗന മകളുടെ ഉറ്റ മിത്രമാണ്. അവളെ നേരത്തെ\nമാത്യൂസ് ആര്‍പ്പൂക്കര രാത്രി വൈകീട്ടും അപര്‍ണ വീട്ടില് തിരിച്ചെത്തിയിട്ടില്ല. ഏയ്ഞ്ചല്‍ഗാര്‍ഡന്‍സ് ദുഃഖസാന്ദ്രമാണ്. കുടുംബാംഗങ്ങളുടെ മനസ്സാകെ ആശങ്കകളുടെ താണ്ഡവം. ജോര്‍ജി ഒഴികെ. ഓഫീസില് നിന്നും ഇറങ്ങുംമുമ്പേ ജോര്�\nമാത്യൂസ് ആര്‍പ്പൂക്കര ശോശച്ചേടത്തി പള്ളിയിലേക്കു പോയിക്കഴിഞ്ഞിരുന്നു. ഷൈനി ഇത്തിരി ദേഷ്യത്തില്‍ത്തന്നെ അപര്‍ണയോടു ചോദിച്ചു: “അപര്‍ണ മോളേ, നിനക്കുകൂടി ചേടത്തീടെകൂടെ രാവിലെ പള്ളിയില് പോയികൂടാര്‍ന്നോ…?” “ഈ വീട്ട�


ജീവിതം :: Janmabhumi Daily\nSaturday 30 November 2013 6:35 pm IST\nഞാനാഗ്രഹിക്കുന്നത്, വിശ്വാസങ്ങളിലും അഭിപ്രായങ്ങളിലും മനുഷ്യന് അകപ്പെട്ടുകൂടെന്നാണ്. എന്തുകൊണ്ടെന്നാല്, അനുഭവിക്കുന്നതും അറിയുന്നതിനുമുള്ള വഴി അതല്ല. മരണത്തെപ്പറ്റി ചിന്തിക്കുന്നതിലൂടെ വിശ്വാസപ്രമാണങ്ങളും, സിദ്ധാന്തങ്ങളുമല്ലാതെ മേറ്റ്ന്തു കണ്ടെത്താന് കഴിയും? അറിയപ്പെട്ടതിനപ്പുറത്തേക്ക് ചിന്ത ഒരുവനെ കൊണ്ടുപോകുന്നില്ല. മരണമാകട്ടെ അറിയപ്പെടാത്തതും.\nചിന്തിക്കുന്നതിലൂടെ അതിനെ അറിയാനാവില്ല. നിങ്ങളുടെ ശ്രദ്ധ ജീവിതത്തിന് നേരെയായിരിക്കട്ടെയെന്ന് ഞാനാഗ്രഹിക്കുന്നു. ജീവിതം - 'ഇപ്പോള്, ഇവിടെ' ആകുന്നു. ഒരുവന് ഇതിലേക്ക് പ്രവേശിക്കാവുന്നതാണ്. മരണം ഒരിക്കലും 'ഇപ്പോള് ഇവിടെ' അല്ല. ഒന്നുകിലത് ഭാവിയിലാണ്. അല്ലെങ്കില് ഭൂതത്തില്. മരണം ഒരിക്കലും വര്‍ത്തമാനത്തിലല്ല. ഈ സത്യം എപ്പോഴെങ്കിലും നിങ്ങളുടെ ശ്രദ്ധയില്‍വന്നിട്ടുണ്ടോ? മരണം ഒരിക്കലും വര്‍ത്തമാനത്തിലല്ലെന്നത്? എന്നാല്, ജീവിതം എല്ലായ്പ്പോഴും വര്‍ത്തമാനത്തിലാണ്. ഭൂതത്തിലോ ഭാവിയിലോ അല്ല. അതുണ്ടെങ്കില്, ഇപ്പോഴുണ്ട്; അല്ലെങ്കില് ഒരിക്കലുമില്ല. അതിനാല്, അതിനെ അറിയാനാകും. എന്തുകൊണ്ടെന്നാല് അത് ജീവിക്കപ്പെടാന് കഴിയും. - ഓഷോ